SunOnline: Hiriya ge thaareekhee Haafizaa, kaamiyaabee akee mammage hihvaraai dheen\nހިރިޔާގެ ތާރީހީ ހާފިޒާ:، ކާމިޔާބީ އަކީ މަންމަގެ ހިތްވަރާއި ދީން\nމުހައްމަދު ސިމާއު 13 Feb 2018, 09:27\nހިރިޔާ ސްކޫލުގެ ތާރީހުގައި ފުރަތަމަ ހާފިޒާ ކަމުގެ ޝަރަފް ލިބުނު ހިޝްމާ ''ސަން'' އަށް އިންޓަވިއު ދެނީ --- ސަން ފޮޓޯ/ ފަޔާޒު މޫސާ\n"އަބަދުވެސް ހެޔޮ ބަހެއް ނޫނީ ނުބުނާނެ. އެގޮތަށް ހިތްވަރު ވެސްދޭނެ. ވަރަށް ވިސްނުން ރަނޅު ކުއްޖެއް. ކިޔަވަން ނޭނގުނު އިރު ވެސް ޤުރުއާނުގެ އާޔަތްތައް ކިޔަވާނެ،"\nމިއީ ހިރިޔާ ސްކޫލްގެ ގްރޭޑް ނުވައެއްގައި މިހާރު ކިޔަވަމުން އަންނަ އެ ސްކޫލު މިއަދު ފަހުރުވެރިވާ ތާރީހީ ދަރިވަރު، އާމިނަތު ހިޝްމާ އާދަމް ސިފަކޮށް އޭނާގެ މަންމަ ކިޔައިދިން ގޮތެވެ.\nމާލެ، މ. ސަހަމަރު ބުލޫގޭ އުމުރުން 14 އަހަރުގެ ހިޝްމާއަކީ މިއަދު ހިރިޔާގެ ތާރީހުގައި އެންމެ ފުރަތަމަ ޤުރުއާން ހިތުދަސްކުރި އަންހެން ދަރިވަރެވެ. އެ ސްކޫލުގެ އަގުބޮޑު "ރަން ތަރި" އެކެވެ. އާއިލާގެ އިމާމެއްގެ އިތުރުން ދީނީ ކަންކަމަށް ސަމާލުކަންދޭ ދީންވެރިކަމުގެ ނަމޫނާ އެކެވެ.\nޤުރުއާން ހިތުދަސްކުރަން ފެށީ އުމުރުން އަށް އަހަރުގައި\nޤުރުއާނާ ބެހޭ މަރުކަޒުން މިދިޔަ މަހު ހާފިޒު ކަމުގެ ސަނަދު ހާސިލްކުރި ހިޝްމާ ޤުރުއާން ހިތުދަސް ކުރުމުގައި އަޒުމުގައި މަސައްކަތްފެށީ ތާޖުއްދީން ސްކޫލުގެ ގްރޭޑް ދޭއްގައި އުޅެނިކޮށެވެ.\nއޭރު ހިޝްމާގެ އުމުރަކީ އެންމެ އަށް އަހަރު ނަމަވެސް، ބަލައިގެން ފަރިތަކަމާ އެކު ޤުރުއާން ކިޔަވަން އޭނާއަށް އޭރު ވެސް އެނގެ އެވެ.\n"ފަހަރަކު އާޔަތަކުން އާޔަތަކުން ދަސްކުރީ. ދެން އަމިއްލަ އަށް ކިޔަނީ ބަލައިގެން ބާރަށް. އެކިޔާ އެއްޗެހި ހަނދާނުގައި ބަހައްޓަނީ ކޮންމެ ދުވަހަކު ވެސް މަދުވެގެން އެއް ފޮތް މުރާޖާ ކުރަނީ. ދެން އެއަށް ފަހު ހިތުން ކިޔެވޭތޯ ވެސް ބަލަން،" ހިޝްމާ ޤުރުއާން ހިތުދަސްކުރި ގޮތް ކިޔައިދިނެވެ.\nހިރިޔާ ސްކޫލުގެ ތާރީހުގައި ފުރަތަމަ ހާފިޒާ ކަމުގެ ޝަރަފް ލިބުނު ހިޝްމާ 'ކުޑައިރު، ޤުރުއާން މުބާރާތެއްގައި ކިޔަވަނީ ---\nނަމަވެސް ހިތުދަސް ކުރަން ފެށި އިރު ހިޝްމާއަށް އުދަނގޫތަކެއްވި އެވެ. ބައެއް ފަހަރު ދަސްނުވެގެން ރޯން ވެސް ރުޔެވެ. އެހެންނަމަވެސް ހިޝްމާ އަޒުމު ކަނޑައެޅި އެ މަތިވެރި އަޅުކަމުގައި ހިތްވަރަކަށް އަބަދުވެސްވީ އޭނާގެ ލޯބިވާ މަންމަ، ޒުލްފީން މުހައްމަދެވެ.\n"އަބަދުވެސް ހިތަށް އަރާ މިކަން ވާނެއޭ. އެކަމަކު ފުރަތަމަ ފެށިއިރު ވަރަށް އުދަނގޫވި. މަންމަ ބުނާނެ ދަސްވާނެއޭ، މަސައްކަތްކުރީމަ ދަސްވާނޭ،" ހިޝްމާ ބުންޏެވެ.\nއުފަންވި ދުވަހު ހާފިޒަކަށް ހެދުމަށް ދެކުނު ހުވަފެން ހަގީގަތަކަށް\nހިޝްމާއާ އެކު އޭނާގެ މަންމަ، ޒުލްފީންގެ އިތުރު އަންހެން ކުއްޖަކު ހުރެ އެވެ. ސީއެޗްއެސްސީގެ ގްރޭޑް 12ގައި މިހާރު ކިޔަވަމުން އަންނަ ހިޝްމާގެ އެ ދައްތައަކީ ވެސް ޤުރުއާނުގެ ރޮނގުން ކުރިއަށްދާ ދަރިވަރެކެވެ. ޤުރުއާން މުބާރާތްތަކުގައި ބައިވެރިވެ ވަނަތައް ހާސިލް ކުރަމުންދާ ޒުވާނެކެވެ. އެކަމާ ޒުލްފީން ނުހަނު އުފާކުރެ އެވެ.\nނަމަވެސް ހިޝްމާ ލިބުނު ދުވަހު ބޮޑު ކަމަކަށް ޒުލްފީންގެ ހިތުގައި އަޒުމް ކަނޑައެޅި އެވެ. ދެވަނަ އަންހެން ކުއްޖަކީ ހާފިޒާއަކަށް ހެދުމުގެ ހުވަފެން އޭނާ އެދުވަހު ދުށްޓެވެ.\n"ހިޝްމާ ލިބުނީ ރަމަޟާން މަހެއްގެ ހަތް ވަނަ ދުވަހު. ދެން އެދުވަހު ވެސް ހިޝްމާ ލިބުމުން ޤުރުއާން ހިތުދަސް ކޮށްދޭން ހިތުގައި ވަރުގަދަ އަޒުމެއް ކަނޑައެޅިން،" ކީރިތި ޤުރުއާނާބެހޭ މަރުކަޒުން ޤާރީ ކޯސް ފުރިހަމަ ކުރަމުންދާ ޒުލްފީން ބުންޏެވެ.\nދިރިއުޅުމުގައި ދިމާވި އެތައް ހިތްދަތި އަދި އުދަނގޫ އޮޅިގަނޑުތައް ހުރަސްކޮށް، ހިޝްމާއަށް ޓަކައި ދެކުނު ހުވަފެނުގައި ކުލަޖައްސަން އޭނާ މަސައްކަތްކުރި އެވެ. ޅަ ދުވަހުން ފެށިގެން ވަކި ހިސާބަކަށް ދަންދެން ހިޝްމާ އަށް ޤުރުއާން ކިޔަވައިދިނީ ޒުލްފީން އެވެ. އެތައް ވަގުތެއް ހިޝްމާއަށް ޓަކައި އޭނާ ޤުރުބާން ކުރި އެވެ.\nނަތީޖާއަކަށްވީ ޕްރީ ސްކޫލް ތައުލީމް ނިންމައި ގްރޭޑް އެކަކަށް ދިޔަ އިރު ހިޝްމާއަކީ ހަތިމު ބަލައިގެން ކިޔަވަން އެނގޭ ކުއްޖަކަށް ވުމެވެ.\nއެކަމުން ޒުލްފީން އަށް ލިބުނީ އިތުރު ހިތްވަރެކެވެ. ހިޝްމާއަށް ދަސްނުވާނެއޭ ބުނެ ރުއިރުއިންތަކުން ހިތަށް ތަދުވި ނަމަވެސް އެ މަންމަ އެދުވަހު ކެތްތެރިވި އެވެ.\nޤުރުއާނުގެ 10 ފޮތް ކިޔެވުމަށް ފަހު ހިޝްމާއަށް ފަސޭހައިން ކިޔެވެން ފެށުމުން އިތުރަށް ކިޔަވައިދިނުމަށް ކީރިތި ޤުރުއަނާބެހޭ މަރުކަޒުން ހުޅުވާލި ހާފިޒުކަމުގެ ޕްރޮގްރާމުގައި ހިޝްމާ ބައިވެރިވި ކުރި އެވެ.\nގޭގެ އިމާމާ، އަމާޒަކީ ތަފްސީރު އިލްމުން ކުރިއަށް ދިއުން\n"އޭރު ހިޝްމާމެން ކޮޓަރިއަކު ނީންނާނެ ގަޑިއެއް. ދެން އެއް ދުވަހު ނިދާފައި އޮއްވާ ކުއްލިއަކަށް ހޭލެވުނީ ކުއްޖަކު ޤުރުއާން ކިޔަވާ އަޑަށް. އޭރު ފަތިހު ދޭއް ޖަހާނީ. ގޮސް ހިޝްމާ ކޮޓަރި ބަލާލި އިރު އެބައިން ކިޔަވަން. ބުނީ، ފަތިސް ނަމާދަށް ގޮވިހެން ހީވެގެން ނަމާދުކޮށްގެން ކިޔަވަން އިނީ ކަމަށް،"\nއަޅުކަމާއި ދީންވެރިކަމަށް ހިޝްމާ ދޭ ސަމާލުކަން ކިޔައިދެމުން ޒުލްފީން ހިއްސާކުރީ ގްރޭޑް ހަތެއްގައި ހިޝްމާ ކިޔަވަމުން ދިޔަ އިރު ހިނގި މި ހާދިސާ އެވެ.\nހިރިޔާ ސްކޫލުގެ ތާރީހުގައި ފުރަތަމަ ހާފިޒާ ކަމުގެ ޝަރަފް ލިބުނު ހިޝްމާ ކުޑައިރު ---\nޒުލްފީން ބުނާ ގޮތުން، ހިޝްމާއަކީ ބަރާބަރަށް ފަރުޟު ފަސް ނަމާދުގެ އިތުރުން ސުންނަތް ނަމާދުތައް ވެސް ކުރަމުން އަންނަ ކުއްޖެކެވެ.\nކޮންމެ ރަމަޟާން މަހެއްގެ ތަރާވީސް ނަމާދު ވެސް ބަރާބަރަށް ހިޝްމާ ކުރާ ކަމަށް އޭނާގެ މަންމަ ބުންޏެވެ. ދައްތަ އަދި މަންމައާ އެކު ގޭގައި ތަރާވީސް ނަމާދުކުރާ އިރު ވޭތުވެ ދިޔަ ދެ ރަމަޟާން މަހު ވެސް އިސްވެ އިމާމުވެ ނަމާދު ކުރީ ހިޝްމާ އެވެ.\nހާފިޒާކަމުގެ ޝަރަފް ހިޝްމާ ހާސިލް ކުރި ސްކޫލުގައި އޮންނަ ޤުރުއާން މުބާރާތްތައް ފިޔަވައި ރާއްޖެ އާއި ބައިނަލްއަގްވާމީ ބޮޑެތި މުބާރާތެއްގައި އޭނާ ބައިވެރިވެފައެއް އަދި ނުވެ އެވެ.\nނަމަވެސް ކުރިއަށް އޮތްތަނުގައި ފުރުސަތު ލިބިއްޖެ ނަމަ އެފަދަ މުބާރާތްތަކުގައި ބައިވެރިވާން ބޭނުންވެފައި ހުރި ހިޝްމާގެ އުއްމީދަކީ ޤުރުއާންގެ ތަފްސީރްގެ އިލްމުން ކުރިއަށް ދިއުމަށެވެ.\nއަދި މިވަގުތު ކުދިންނަށް ޤުރުއާން ކިޔަވައި ނުދިން ނަމަވެސް މުސްތަގްބަލުގައި ކުދިންނަށާއި ނުކުޅެދުންތެރިކަން ހުންނަ ކުދިންނަށް ޤުރުއާން ކިޔަވައިދިނުމުގެ ވިސްނުން އެބަހުރި ކަމަށް ހިޝްމާ ބުނެ އެވެ.\nހިޝްމާމެން ފަދަ ދަރިވަރުންނަށް މިއަދު މިގައުމު ފަހުރުވެރިވެ އެވެ. އަދުގެ ދަރިވަރުންނަށް ހިޝްމާ ތިޔަ ދައްކައިދިން މިސާލަށް ޓަކައި ސާބަސް ކިޔަމެވެ.


Male' Ekuveni Dhuvaa Track Gai Synthetic Elhumuge Masakkaiy Nimmalaifi - Vaguthu\nމާލޭގެ އަދަދު މަދު، ނަމަވެސް އަދި އުފަލެއް ނެތް - 1 ގަޑިއިރު ކުރިން\nމާލޭ އެކުވެނި ދުވާ ޓްރެކުގައި ސިންތެޓިކް އެޅުމުގެ މަސައްކަތް ނިންމާލައިފި\n5 މަސް ކުރިން ( ޖެނުއަރީ 1, 2021 )\nއެކުވެނި ދުވާ ޓްރެކުގައި ސިންތެޓިކް އެޅުމުގެ މަސައްކަތް ނިންމާލާފައި\nމާލޭ ކުޅިވަރު އެކުވެނީ އައުޓްޑޯ ދުވާ ޓްރެކު ޒަމާނީ ފެންވަރަށް ތަރައްޤީކުރުމަށް ފެށި މަޝްރޫއުގެ ތެރެއިން އެ ޓްރެކުގައި ސިންތެޓިކް އެޅުމުގެ މަސައްކަތް ނިންމާލައިފިއެވެ.\nކުރު މުއްދަތެއްގެ ތެރޭގައި މި ޓްރެކު ސިންތެޓިކް ކުރިއިރު، މިއީ އެތަކެއް އަހަރެއް ވަންދެން ދުވުންތެރިންނާއި ކަސްރަތުގައި އުޅޭ ފަރާތްތައް އުފުލަންޖެހުނު ތަކުލީފުތަކަށް ލިބުނު ބޮޑު ލުޔެކެވެ. މި މަސައްކަތް ނިންމާލާފައިވަނީ އާ އަހަރާއި ދިމާކޮށް ކަން ފާހަގަކޮށްލެވެއެވެ.\nކުޅިވަރާބެހޭ ވުޒާރާއިން މައުލޫމާތުދޭ ގޮތުގައި މި މަހުގެ ތެރޭގައި މި ޓްރެކް އާންމުންނަށް ރަސްމީކޮށް ހުޅުވާލެވޭނެ އެވެ. އެހެންކަމުން މިއީ މާލޭގައި ކަސްރަތު ކުރާ ފަރާތްތަކާއި ދުވާ ފަރާތްތަކަށް ލިބިގެންދާނެ ބޮޑު ފަސޭހައެކެވެ. މީގެކުރިން ވެލި ޓްރެކުގައި ގިނަ ބަޔަކަށް އަނިޔާލިބި، ވާރޭ ވެހޭ ދުވަހެއް ނަމަ އެތަނުގައި ދުވުމަކީ އުނދަގޫބޮޑު ކަމެކެވެ.\nމާލޭ ކުޅިވަރު އެކުވެނީގެ ޓްރެކް 24 އަހަރަށްފަހު ޒަމާނީ ފެންވަރަށް ތަރައްގީކުރަން ފަށާފައިވަނީ މިދިޔަ އަހަރުގެ ޖޫން މަހުގެ 22 ގައެވެ. އެއަށްފަހު އާރްކޭއެލް ކުންފުނީގެ ސީއެސްއާރް މަޝްރޫއުގެ ދަށުން ޓްރެކުގައި ކޮންކްރީޓް އެޅުމުގެ މަސައްކަތް ފެށީ ސެޕްޓެމްބަރު މަހުގެ 17 ވަނަ ދުވަހުއެވެ.\nސިންތެޓިކް އެޅުމުގެ މަސައްކަތް ޕޮލިސް ވެލްފެއާ ކޯޕަރޭޝަން ޕްރައިވެޓް ލިމިޓެޑް (ޕޮލްކޯ) އިން ފަށާފައިވަނީ މިދިޔަ އަހަރުގެ ނޮވެމްބަރު މަހުގެ ތެރޭގައެވެ. މި މަސައްކަތް ފައްޓަވައިދެއްވީ އިންޑިއާގެ ފޮރިން ސެކްރެޓަރީ ޝްރިންގްލާ އާއި ކުޅިވަރާ ބެހޭ ވަޒީރު އަޙްމަދު މަޙްލޫފެވެ.\nމިއީ އިންޑިއާ ސަރުކާރުގެ އެހީގައި މާލޭގައި އެޅި ސިންތެޓިކް ޓްރެކެވެ. މި ލުއިފަސޭހައާއި އެކު މާލޭގައި ދުވުންތެރިންނަށް އަމާޒުކޮށް ގިނަ މުބާރާތްތައް ބޭއްވޭނެއެވެ. އަދި މީގެކުރިން ދިމާވި ހިތްދަތި އުނދަގޫތަކާއި ކުރިމަތިނުވާނެއެވެ. މީގެކުރިން އެކުވެނި ޓްރެކުގައި ދުވާ މުބާރާތެއް ބާއްވާނަމަ ގިނަ ތަކުލީފުތަކެއް އުފުލައެވެ. ސްކޫލް އުމުރުފުރާގެ މުބާރާތްތައް ވިއްސާރައާއި ގުޅިގެން މެދުކަނޑާލާއިރު ޓްރެކުގައި ހެދިފައި ހުންނަ ވަޅުގަނޑުތަކުގައި އަޅައިގަނެ، އެތަކެއް ކުދިންނަށް ބޮޑެތި އަނިޔާތަކެއް މީގެކުރިން ވެފައި އެބަހުއްޓެވެ.\nސަރުކާރުގެ މީހަކަށް ވިޔަސް ދައުވާ ކުރަން ފަހެއް ނުޖެހޭނަން: ޕީޖީ\nމަހްލޫފްގެ މައްސަލަ ފޮނުވައެއް ނުލަން، އެންގީ މަދުވާ ލިޔެކިއުން ހުށަހަޅަން: ޕީޖީ\nޔޫތު މިނިސްޓްރީ ވަގުތީ ގޮތުން ހިންގުން މައުސޫމްއާ ހަވާލުކޮށްފި\nޖެނުއަރީ 1, 2021 22:11\nއިންޑޯ ބާސްކެޓް ކޯޓެއް އަޅާދޭން ވެރިޔަކު މިގައުމުގަ ހަމަ ނެތީތޯ ، އެކަމާ ވާ ހަކަ ދައްކާލާނެ ވެރިޔަކު ވެސް ނެތީތޯ\nޖެނުއަރީ 1, 2021 23:35\nމުޅި ސްޓޭޑިއަމް ސަރަހައްދު ވަރަށް ރީތިކޮއް ޕްލޭންކޮއްފަ ތަރައްގީ ކުރަންވީ، އެއްވެސް ޑިފެކްޓެއް ނެތް ގޮތައް\nޖެނުއަރީ 1, 2021 23:36\nތިތާ ދުވެލާ ވަރު ވާނީ


3 Fuluhaku Vazeefaain Vakikoh Ekehge Magaam Dhahkoffi - vNews.mv\nތިން ފުލުހަކު ވަޒީފާއިން ވަކިކޮށް އެކެއްގެ މަގާމު ދަށްކޮށްފި\nޝިފްޒާ މުޞްޠަފާ 16 June 2020, 15:56\nއާންމުންގެ މީހަކަށް އަނިޔާކުރި މައްސަލައިގައި ފުލުހުންގެ4އޮފިސަރަކާމެދު ފިޔަވަޅު އެޅުމަށް ނިންމައި އޭގެ ތެރެއިން ތިން ފުލުހަކު ވަޒީފާއިން ވަކިކޮށްފިއެވެ.\nކޮމިޝަނަރ އޮފް ޕޮލިސް މުހައްމަދު ހަމީދު މިއަދު ކުރެއްވި ޓުވީޓެއްގައި ވިދާޅުވީ އާންމުންގެ މީހަކަށް އަނިޔާކުރި މައްސަލައިގައި ތިން އޮފިސަރަކު ވަޒީފާއިން ވަކިކޮށް އަނެއް އޮފިސަރުގެ މަގާމް ދަށްކޮށްފައިވާ ކަމަށެވެ. މިދިޔަ އަހަރުގެ އޮގަސްޓް މަހުގެ5ވަނަ ދުވަހު ހިނގި ކަމަކާ ގުޅިގެން ހަތަރު ފުލުހުންނާމެދު ފިޔަވަޅު އެޅުމަށް އިއްޔެ ނިންމީ ފުލުހުންގެ ޑިސިލިނަރީ ބޯޑުންކަން ސީޕީ ފާހަގަކުރެއްވިއެވެ.\nމިކަމުގެ އިތުރު ތަފުސީލު ދެއްވަމުން ފުލުހުންގެ މީޑިއާ އޮފިސަރު ވިދާޅުވީ ހަތަރު ފުލުހަކާމެދު ފިޔަވަޅު އެޅުމަށް ނިންމީ މިދިޔަ އަހަރުގެ އޮގަސްޓް މަހުގެ5ވަނަ ދުވަހު، ވައްކަމުގެ މައްސަލައެއްގެ ތުހުމަތުގައި ހޯދަމުން ދިޔަ މީހަކު، މަސްވެރިން ޕާކު ސަރަހައްދުގައި ހުރި ސައިކަލެއް ވަގަށް ނަގަން އުޅޭ ކަމަށް ތުހުމަތުކުރެވިގެން ހުއްޓުވައި ފުލުހުންގެ ބެލުމުގެ ދަށަށް ގެނެއުމަށްފަހު، އެމީހާއަށް އަނިޔާކޮށް، އިންސާނީ ކަރާމަތަށް އުނިކަން ލިބޭފަދަ އަމަލުތައް ކޮށްފައިވާ ކަމަށް ހުށަހެޅުނު މައްސަލައަކާ ގުޅިގެން ކަމަށެވެ. ފުލުހުންގެ ޕްރޮފެޝަނަލް ސްޓެންޑަރޑް ކޮމާންޑުން ކުރިއަށް ގެންދިޔަ ތަހުގީގަށްފަހު ފުލުހުންގެ ޑިސިޕްލިނަރީ ބޯޑަށް ހުށަހެޅުމުން އެބޯޑުން އިއްޔެ އެގޮތަށް ނިންމާފައިވާ ކަމަށެވެ. ބޯޑުން ނިންމި ނިންމުން އިސްތިނާފު ކުރުމަށް ހުށަހެޅުމުގެ ފުރުސަތު އިއްޔެއިން ފެށިގެން ރަސްމީ ބަންދުނޫން7ދުވަހުގެ ތެރޭގައި އެ ފުލުހުންނަށް ލިބިގެންވާކަން ފުލުހުންގެ މީޑިއާ އޮފިސަރު ފާހަގަކުރެއްވިއެވެ.\nސީޕީގެ ޓުވީޓުގައި އިތުރަށް ވިދާޅުވެފައިވަނީ ހަތަރު ފުލުހަކާމެދު ފިޔަވަޅު އެޅުމަށް ނިންމި ނިންމުމުން ދޭހަވަނީ ފުލުހުންގެ މުއައްސަސާ އިސްލާހުކުރުމަށް ކުރަމުންދާ މަސައްކަތް ކަމަށާއި އެއީ ކުރެވޭނެ ކަމެއް ކަމަށެވެ. އަދި އެންމެންވެސް އެދޭ ގޮތަކީ އެ މުއައްސަސާ އިސްލާހުވުންކަން ފާހަގަކުރައްވައި ވިދާޅުވީ ތަހުޒީބީ ގޮތުގައި އެކަން ކުރެވިދާނެ ކަމަށާއި ނަމަވެސް ޖެއްސުންކޮށް އަގުވައްޓާލުންފަދަ ކަންކަން ބަލައިނުގަނެވޭ ކަމަށެވެ.\nކޮމިޝަނަރ ވިދާޅުވީ ފުލުހުންގެ މުއައްސަސާގެ 34 އިންސައްތައަކީ އޭލެވެލް އަށްވުރެ މަތީ ފާސްތައް އޮތް ބޭފުޅުން ކަމަށާއި 220 އޮފިސަރުންނަކީ ޕޯސްޓްގްރެޖުއޭޓް ޑިގްރީ އޮތް ބޭފުޅުން ކަމަށެވެ. ފުލުހުންގެ ކިބައިގައި ހުންނަ ގިނަ ހުނަރުތަކަކީ ވަޒީފާގެ މައިދާނުން ހާސިލްކުރާ ކަންކަން ކަމަށާއި އެއީ މުޅި ދުނިޔެ ވެސް ދަންނަ ކަމެއް ކަމަށެވެ. ތައުލީމީގޮތުން ހޯދާ މަތީ ފާސްތައް އަންނަނީ ހުނަރާއި ތަޖުރިބާގެ ފަހަށްކަން ސީޕީ ފާހަގަކުރެއްވިއެވެ.\nފުލުހުންގެ ތައުލީމާއި ހުނަރުގެ ފެންވަރާ ގުޅޭގޮތުން ސީޕީ ވާހަކަދައްކަވާފައިމިވަނީ ރައްޔިތުންގެ މަޖިލީހުގައި ފުލުހުންގެ ޚިދުމަތުގެ ބިލުގެ ބަހުސް ކުރިއަށް ދަނިކޮށެވެ. އެ ބިލުގެ ބަހުސްގައި ފުލުހުންގެ ތައުލީމީ ފެންވަރާއި ހުނަރާއި އަޚްލާގީ މިންގަނޑާމެދު ބައެއް މެންބަރުން ސުވާލު އުފައްދަވާފައި ވެއެވެ. އަދި ބައެއް ފުލުހުންގެ އަމަލުތަކުގެ ސަބަބުން މުޅި މުއައްސަސާއަށް ބަދުބަސް ރައްދުވެ، އާންމުންގެ ފާޑުކިޔުން ވެސް ވަނީ ބޮޑުވެފައެވެ.


Minivan muahsasaathakah activistun okayveetha?\nމިނިވަން މުއައްސަސާތަކަށް އެކްޓިވިސްޓުން އޯކޭވީތަ؟\nބްރޮޑްކާސްޓިންގ ކޮމިޝަނަށް އެންމެ ގިނައިން މަރކްސް ލިބުނު ފަރާތްތަކުގެ ތެރޭގައި އެމްޑިޕީގެ އެކްޓިވިސްޓުން ހިމެނޭ\nމިނިވަން މުއައްސަސާތަކަށް ގާބިލު ފަރާތްތައް އައްޔަން ކުރަން އެންމެ ބޮޑަށް އަޑު އުފުލި އެއް ބަޔަކަށް އެމްޑީޕީ ވާނެ\nކ. މާލެ | 1 ޑިސެންބަރ 2019 | އާދީއްތަ 14:58 | 2,971\nއަހުމަދު ގައިސް - އެމްޑީޕީ\nކުރީގެ ރައީސް އަބްދުﷲ ޔާމީންގެ ވެރިކަން ސިފަވެފައި އޮތީ ހުރިހާ މުއައްސަސާތަކެއް މުށު ތެރޭގައި އޮތް ސަރުކާރެއްގެ ގޮތުގައެވެ. ތަޤައްޔަރު ނުވާ ހަމަ އެންމެ މުއައްސަސާއެއް ވެސް ނެތެވެ. ގާނޫނު އަސާސީގައި ބާރުތައް ވަކިވާންޖެހޭ ކަމަށް ބުނެފައި އޮތް ނަމަވެސް މުޅި ދައުލަތް އޮތީ ރައީސް ޔާމީންގެ މުށުތެރޭގައެވެ. ޝަރުއީ ދާއިރާ އިން ފެށިގެން ގޮސް މިނިވަން މުއައްސަސާތައް ވެސް އޮތީ އަޅުވެތިކަމެއްގެ ތެރޭގައެވެ. އެ ތަންތަނަށް ލާފައި ތިބީ އެމަނިކުފާނަށް ވަފާތެރި އަދި ޕާޓީގެ އެކްޓިވިސްޓުންނެވެ.\nއެތައް ބައެއްގެ މަސައްކަތުން މި ސަރުކާރު ގެނައުމަށް އުފުލި އަޑުތަކުގެ ތެރޭގައި މިނިވަން މުއައްސަސާތައް "މިނިވަންކުރަން" ގޮވައިލުން ހިމެނެއެވެ. އެ ތަންތަނުގައި ތިބި ޕާޓީ އެކްޓިވިސްޓުން ދުރުކޮށް ކަމަށް ގާބިލް ނަޒާހަތްތެރި، މިނިވަން މީހުން އައްޔަންކުރުން ހިމެނެއެވެ. ނަމަވެސް ސަރުކާރު ބަދަލުވެ އަހަރެއް ވެގެންދިޔަ އިރު އިސްލާހަށް މަސައްކަތްކުރި، ހާއްސަކޮށް ޑިމޮކްރަސީގެ ބަހާތަކަށް އަޑު އުފުލި އެމްޑީޕީން މީގެ ތެރެއިން ބައެއް ކަންކަން ހަނދާން ނެތެމުންދާކަން ބައެއް ފަރާތްތަކުން ދަނީ ފާހަގަކުރަމުންނެވެ. އޭގެ ތެރޭގައި މިނިވަން މުއައްސަސާތައް "މިނިވަކުރުމަށް" ދެއްކި ވާހަކަތައް ހަނދާން ނެތެމުންދާކަން ބައެއް ފަރާތްތަކުން ދަނީ ފާހަގަކުރަމުންނެވެ.\nއިސްލާހަށް ގޮވާލައި އައި ސަރުކާރަށް އަހަރެއް ވެގެންދިޔަ އިރު މިނިވަން މުއައްސަސާތަކަށް ބައެއް ބަދަލުތައް ވަނީ ގެނެސްފައެވެ. ނަމަވެސް އޭގެ ތެރޭގައި ގިނައީ މުއްދަތު ހަމަވެގެން އަލަށް މީހުން އައްޔަންކުރުމުގެ ތެރެއިން ގެނައި ބަދަލުތަކެވެ. އެ މުއައްސަސާތަކުގެ ތެރޭގައި ތިބި ޕާޓީ "އެކްޓިވިސްޓުން،" ދުރުކޮށް ގެނައި ބަދަލުތައް މަދެވެ. އޭގެ ތެރެއިން އެއް ބަދަލަކީ މިދިޔަ ސަރުކާރުގައި ހިޔާލުފާޅުކުރުމުގެ މިނިވަންކަމަށް ހުރަސް އެޅުމަށް ބޭނުންކުރި އެއް ހަތިޔާރު ކަމަށްވާ ބްރޯޑްކާސްޓިންގ ކޮމިޝަނަށް ގެނައި ބަދަލުތަކެވެ. އާ މަޖިލީހުގެ މެޖޯރިޓީ ނެގުމަށް ފަހު އެމްޑީޕީން އެންމެ ފުރަތަމަ ފެށި އެއް މަސައްކަތަކީ ބްރޯޑްކޮމްގައި ތިބި ސިޔާސީ އެކްޓިވިސްޓުން ދުރުކުރުމެވެ. އެ މަސައްކަތުގެ ތެރެއިން ހަތް މެންބަރުންގެ ތެރެއިން ހަތަރު މެންބަރުން ބޭރުކުރުމުގައި މަޖިލިސް ވަނީ ކާމިޔާބު ހޯދާފައެވެ. ޕީޕީއެމްގެ އެކްޓިވިސްޓުންގެ ޓެގް އެޅުވިފައި ތިބި ބައެއް މީހުން އަދިވެސް އެ ގޮތުގައި އެބަ ތިއްބެވެ.\nބްރޮޑްކޮމް އަށް ބަދަލުތައް ގެނައުމަށް މަޖިލީހުން މަސައްކަތްކުރަމުން އަންނަތާ މަސްތަކެއްވެ އަދި ގާނޫނީ ހުސްކަމެއްގެ ތެރެއަށް އެ ކޮމިޝަން ވެއްޓިފައި އޮންނަތާ ވެސް އެތައް މަސްތަކެއް ވެއްޖެއެވެ. ބްރޮޑްކޮމް އިން ހުސްވެފައިވާ މަގާމަށް މެންބަރުން ހޮވުމަށް ގާނޫނުގައި ބުނާ މުއްދަތު ފަހަނަ އަޅައިދިޔަ އިރު އެކަން ކުރަން އޮތް ކޮމިޓީ އަށް އެއީ މާބޮޑު ކަމަކަށް ނުވެއެވެ. މީގެ ކުރިން މުއައްސަސާތައް ގާނޫނީ ހުސްކަމުގެ ތެރެއަށް ދިއުމުން އަޑު އުފުލި އެތައް ބަޔަކު މިނިވަން މުއައްސަސާތަކުގެ ކޮމިޓީގައި ތިބެމެ އެކަމާ މެދު މިއަދު ކަންބޮޑުނުވުމކީ ހިތާމަހުރި ކަމެކެވެ.\nބްރޮޑްކޮމް އަށް އާ މެންބަރުން ހޮވުމުގެ މަސައްކަތް މިނިވަން މުއައްސަސާތަކާ ބެހޭ ކޮމިޓީން މަސައްކަތްކުރަމުނ އަންނަ އިރު ފާހަގަކޮށްލެވޭ އަނެއް ކަމަކީ މީގެ ކުރިން އެމްޑީޕީން ވަކާލާތުކުރި ގޮތާ ހިލާފަށް މަސައްކަތް ކުރާ ކަމެވެ. ޕީޕީއެމްގެ ޖަލްސާތަކުގައި ގޮނޑިޖަހަން އުޅުނު ބަޔަކު ބްރޮޑްކޮމް އަށް ލައިގެން، ހިޔާލުފާޅުކުރުމުގެ މިނިވަންކަމަށް ހުރަސް އަޅަމުން ދިޔަ ދިޔުމާ ދެކޮޅަށް އަޑު އުފުލި ފަރާތްތައް މިއަދު އަނެއްކާ ވެސް ހަމަ އެ މަސައްކަތް އެދަނީ ކުރަމުންނެވެ. މިނިވަން މުއައްސަސާތަކަށް ޕާޓީ އެކްޓިވިސްޓުން ހޮވުން ގޯސް ކަމަށް ބުނި މެންބަރުން މިއަދު އެކަން ކުރަން އެދަނީ ތާއިދުކުރަމުންވެ. އެ ގޮތުން އަތޮޅު ކައުންސިލްގެ މެންބަރު ކަމާއި ޕްރައިމަރީގައި ވާދަކުރި ފަރާތްތައް ބްރޮޑްކޮމް އަށް އައްޔަންކުރުމަށް ޝޯޓްލިސްޓްކޮށް އެ ލިސްޓްގެ ކުރީގައި ހިމެނުމަކީ ސަރުކާރު ގެނައުމަށް ދެއްކި ވާހަކަތަކާ މުޅިން ދިމާ އިދިކޮޅު އަމަލެކެވެ. އަދި ބްރޮޑްކޮމް އަށް ހޮވަން އެ ފަރާތްތައް ގާބިލް ކަމަށް ކަނޑައެޅުމަށް މިނިވަން މުއައްސަސާތަކުގެ މެންބަރުން ވޯޓު ދިނުމަކީ އެއަށް ވުރެ މާ ހުތުރު އަމަލެކެވެ. އޭގެ ތެރޭގައި ވެސް މީޑިއާގެ މިނިވަންކަމަށް އަޑު އުފުލި މެންބަރުން އެ ފަރާތްތަކަށް ޥޯޓު ދިނުން އެއީ ވަރަށް ބޮޑު ގޯހެކެވެ.\nބްރޯޑްކޮމް އަށް މެންބަރުން ހޮވުމަށް ގާބިލް ފަރާތްތައް ކަމަށް ކަނޑައަޅައި މަޖިލީހުގެ ތަޅުމަށް ލިސްޓް ފޮނުވި އިރު ސިޔާސީ ފަރާތްތައް އެ ލިސްޓްގައި ހިމެނެއެވެ. ދެ މެންބަރަކު ހޮވުމަށް ލިސްޓް ފޮނުވި އިރު ދެ ވަނައިގައި އޮތީ އަތޮޅު ކައުންސިލްގެ މެންބަރުކަން ކުރައްވާފައިވާ ފަރާތެކެވެ. މިހާރު ވެސް ސަރުކާރު ކުންފުންޏެއްގެ އެމްޑީއެއްގެ ކޮއްކޮއެވެ. އަދި ނިމިދިޔަ ޕްރައިމަރީގައި ވާދަކުރައްވައި ނާކާމިޔާބުވެ ވަޑައިގެންނެވި ފަރާތެކެވެ. އަދި ޕާޓީއެއްގެ މެންބަރެއް ކަމާއި ޕާޓީގެ ހަރަކާތްތަކުގައި އިސްކޮށް އުޅޭ ކަމަށް އެއްބަސްވި ފަރާތެކެވެ. އަދި ޕާޓީއެއްގެ މެންބަރަކަށް ވުމަކަށް ކޮމިޝަންގެ ގާނޫނު ހުރަސް ނާޅާ ކަމަށް އަހްމަދު ގައިސް ވަނީ ކޮމިޓީގައި ވަކާލާތު ކުރައްވާފައެވެ. ސޯޝަލް މީޑިއާގައި ވެސް އަދި ދާދި ފަހަކާ ޖެހެންދެން ވެސް އެމްޑީޕީގެ ހަރަކާތްތަކުގައި ވަރަށް ފާޅުކަން ބޮޑު ގޮތެއްގައި ޕޯޑިއަމްތަކުން ވެސް ގައިސް ފެނެއެވެ. މަޖިލީހާ ހަމައަށް ރައީސް އިބްރާހީމް މުހައްމަދު ސޯލިހް ފޮނުއްވި ލިސްޓްގެ ކުރިން ޖާގަ ދިނުމަކީ ޚުދު އެމަނިކުފާނު ވެސް ކަންކަން ނުބައްލަވާކަމުގެ ފުރިހަމަ ހެއްކެކެވެ.\nކޮމިޓީގެ އިންޓަވިއުގެ މަރުހަލާގައި އެހުރިހާ ކަމަކަށް އެއްބަސްވުމުން ވެސް ކޮމިޓީގެ މެންބަރުން ނިންމެވީ އެއީ "މިނިވަން" ފަރާތެއްގެ ގޮތުގައެވެ. މީޑިއާއެއްގެ އެއްވެސް ތަޖުރިބާއެއް ނެތް ނަމަވެސް ބްރޮޑްކޮމް އަށް ގާބިލް މެންބަރެއްގެ ގޮތުގައި މިނިވަން މުއައްސަސާތަކުގެ އަށް މެންބަރަކު ވޯޓު ދީގެން ފާސްކުރިއެވެ. ޕީޕީއެމްގެ ޖަލްސާތަކުގައި ގޮނޑިޖަހަން އުޅުނު "ބާންދީންތައް" މިނިވަން މުއައްސަސާތަކަށް އައްޔަންކުރުން މައްސަލައަކަށްވެގެން ލޮލަށް ނިދިފިޔައެއް ނުޖެހި ދެ ނޭވާ ދޭތެރޭގައި އެ ވާހަކަ މީޑިއާތަކުގައި ގޮވަމުން ދިޔަ މެންބަރުންނަށް ވެސް މިއަދު އެއީ މާ ބޮޑު ކަމަކަށް ނުވެއެވެ. އެ ވާހަކަ ދައްކާނެ ބަޔަކު ވެސް މިއަދަކު ނެތެވެ. މިނިވަން މުއައްސަސާތައް މިނިވަންކުރަން ދެއްކި ވާހަކަތައް މިއަދު އެ މެންބަރުން ހަނދާނެއް ނެތެވެ. މަޖިލީހުގެ ތަޅުމުން އެ ފަރާތްތަކަށް ރުހުން ލިބުމަކީ ވެސް ކައިރި ކަމެކެވެ. ކޮންމެ ބަޔަކަށް ވެސް ބާރެއް ލިބުމުން ކީހާ ޅެން ވަނީ ފަރިއްސަށެވެ. މިއަދު މިނިވަން މުއައްސަސާތަކަށް ޕާޓީ އެކްޓިވިސްޓުން އޯކޭ ވީ ހެއްޔެވެ؟\nއެއްދުވަހާ 230،000 މީހުންނަށް ކޮވިޑް-19 ޖެހި އަނެއްކާވެސް ރިކޯޑެއް


Manchester Derby evvaru, Chelsea balivejje | Jazeera\tމެންޗެސްޓަރ ޑާބީ އެއްވަރު، ޗެލްސީ ބަލިވެއްޖެ - Jazeera\nމެންޗެސްޓަރ ޑާބީ އެއްވަރު، ޗެލްސީ ބަލިވެއްޖެ\nސާއިފް ޝިޔާދު December 13, 2020 93 views0\nއިނގިރޭސި ޕްރިމިއަރ ލީގުގައި މެންޗެސްޓަރ ސިޓީ އަދި މެންޗެސްޓަރ ޔުނައިޓެޑް ބައްދަލުކުރި މެޗު އެއްވަރުވިއިރު ޗެލްސީ ކުޅުނު މެޗުން އެޓީމު ބަލިވިއެވެ.\nޔުނައިޓެޑްގެ އޯލްޑް ޓްރެފޯޑް ސްޓޭޑިއަމްގައި ކުޅުނު މި މެޗު ނިމިފައިވަނީ އެއްވެސް ޓީމަކަށް ލަނޑެއް ނުޖެހި އެއްވަރުވެގެންނެވެ. ދެ ޓީމުގެ ފަރާތުން ވެސް ރަނގަޅު ކުޅުމެއް ފެނިގެންދިޔަ މި މެޗުގައި ލަނޑު ޖެހުމަށް މާ ހުސް ފުރުސަތުތަކެއް ތަނަވަސްކުރެވިފައެއް ނުވެއެވެ. އެގޮތުން މެޗުގެ އެންމެ ހުސް އެއް ފުރުސަތު ލިބުނީ ސިޓީގެ މަހްރޭޒްއަށެވެ. އޭނާއަށް ކެވިން ޑެބްރައިނާ ދިން ޕާހުން ޑެހޭއާ ކޮޅަށް ލަނޑެއް ޖެހިފައެއް ނުވެއެވެ.\nއެވަޓަންގެ ދަނޑުގައި ޗެލްސީ ވަނީ 1-0 އިން ބަލިކޮށްފައެވެ. މި މެޗުގައި އެވަޓަންއިން ޖެހި ހަމައެކަނި ލަނޑު 22 ވަނަ މިނެޓުގައި އެޓީމަށް ޖަހައިދިނީ ގިލްފީ ސިގަޑްސަންއެވެ. މިިއީ ޗެލްސީގެ ކީޕަރު އެޑުއާޑޯ މެންޑީ ކުރި ފައުލަކުން އެޓީމަށް ލިބުނު ޕެނަލްޓީއަކުން އޭނާ ކާމިޔާބުކޮށްދިން ލަނޑެކެވެ.\nޕްރިމިއަރ ލީގުގައި ކުޅުނު އެހެން މެޗުތަކަށް ބަލާއިރު ރަށުން ބޭރުގައި ވެސްޓް ހާމްއިން ވަނީ 2-1 އިން ލީޑްސް ޔުނައިޓެޑް ބަލިކޮށްފައެވެ. އެސްޓަން ވިލާއިން 1-0 އިން ވުލްވްސް ބަލިކުރިއިރު އަމިއްލަ ދަނޑުގައި ނިއުކާސަލްއިން ވަނީ 2-1 އިން ވެސްޓް ބްރޮމް ބަލިކޮށްފައެވެ.\nޕްރިމިއަރ ލީގުގެ ތާވަލުގެ އެއްވަނާގައި ޓޮޓެންހަމް އޮތްއިރު ދެވަނައިގައި އޮތީ އެންމެފަހުގެ ޗެމްޕިއަން ލިވަޕޫލްއެވެ. ޗެލްސީ ތިންވަނައިގައި އޮތްއިރު ހަތަރުވަނަ ލިބެނީ ލެސްޓަރ އެވެ. ޔުނައިޓެޑް އަދި ސިޓީ އޮތީ އެވަޓަންގެ ފަހަތުން އަށްވަނަ އަދި ނުވަވަނައިގައެވެ.


ރެއާލަށް ދެފަހަރަކު ނޫނެކޭ ބުނިން: ޕުޔޯލް | Jazeera\tރެއާލަށް ދެފަހަރަކު ނޫނެކޭ ބުނިން: ޕުޔޯލް - Jazeera\nރެއާލަށް ދެފަހަރަކު ނޫނެކޭ ބުނިން: ޕުޔޯލް\nމުޙައްމަދު ޤާސިމް August 4, 2019 68 views0\nބާސެލޯނާ އަދި ސްޕެއިނުގެ ކުރީގެ ކެޕްޓަން ކާލެސް ޕުޔޯލް ގެންދިއުމަށް ވާދަވެރި ރެއާލް މެޑްރިޑުން ދެފަހަރެއްގެ މަތިން މަސައްކަތްކުރުމުން އެ ދެފަހަރުވެސް އެ ޓީމުގެ ހުށަހެޅުންތަކަށް ފުރަގަސްދީފައިވާކަމަށް ބުނެފިއެވެ.\nއުމުރުން 41 އަހަރުގެ ޕުޔޯލް ބުނީ ރެއާލުން 2001/2002 އާއި 2004/2005 ވަނަ އަހަރުގެ ސީޒަނުގައި ގެންދަން މަސައްކަތްކޮށްފައިވާ ކަމަށެވެ. އެ ދެ ފަހަރުވެސް އެ ޓީމުގެ ހުށަހެޅުންތަކަށް ފުރަގަސްދިނީ އޭރު ކުޅެމުން އައީ ދުނިޔޭގައި އޮތް އެންމެ މޮޅު ޓީމު ކަމަށްވާ ބާސެލޯނާގައި ގިނަ ކާމިޔާބީތަކެއް ހާސިލްކުރުމަށް ބޭނުންވާތީވެ ކަމަށެވެ.\n"ރެއާލްގެ ކޯޗަކަށް ހޯސޭ އެންޓޯނިއޯ ކަމާޗޯ ހަމަޖެއްސުމުން އޭނާ ގެންދަން ބޭނުންވީ ރޮނާލްޑީނިއޯގެ އިތުރުން އަހަރެން." އެއީ ރެއާލުން ދެވަނަ ފަހަރަށް އޭނާ ގެންދަން މަސައްކުރި ފަހަރުކަމަށް ބުނެ ސްޕެއިނުގެ ޓީވީ3އަށް ޕުޔޯލް ދިން އިންޓަވިއުގައި ބުންޏެވެ.\n"އެމީހުން ދެ ފަހަރެއްގެ މަތިން އަހަރެން ގެންދަން މަސައްކަތްކުރުމުން، އެ ހުށަހެޅުންތަކަށް ފުރަގަސްދިނީ އޭރު ކުޅެމުން އައީ ދުނިޔޭގެ އެންމެ މޮޅު ކުލަބަށް (ބާސެލޯނާ) ކަމަށްވާތީވެ، އެ ޓީމާއެކު ކާމިޔާބީތައް ހޯދުމަށް ބޭނުންވާތީވެ."\n2000 ގެ އަހަރު ތަކުގެ މެދުތެރޭގައި އޭރު ދުނިޔޭގައި ހުރި އެންމެ މޮޅު ޑިފެންޑަރުން ތެރޭގައި ހިމެނުނު ޕުޔޯލްގެ ފުޓްބޯޅަ ކެރިއަރު އެއްކޮށް ހޭދަކުރީ ބާސެލޯނާގައެވެ. އެގޮތުން އެ ޓީމާއެކު ހޭދަކުރީ 14 ސީޒަނުގައި ސްޕެނިޝް ލީގު ހަ ފަހަރު ހޯދިއިރު، ސްޕެނިޝް ސުޕަ ކަޕް އަށް ފަހަރު އަދި ޔުއެފާ ޗެމްޕިއަންސް ލީގު ވެސް ތިން ފަހަރު ކާމިޔާބުކޮށްފައިވެއެވެ.\nމީގެއިތުރުން، ސްޕެއިނުގެ ގައުމީ ޓީމަށް 100 މެޗު ހަމަކޮށްފައިވާއިރު، 2008 ވަނަ އަހަރުގެ ޔޫރޯ ފުޓްބޯޅަ މުބާރާތާއި 2010 ވަނަ އަހަރުގެ ފީފާ ވޯލްޑްކަޕް އެ ޓީމުން ކާމިޔާބުކުރިއިރު ޕުޔޯލް ވަނީ އެ ޓީމުގެ ޑިފެންސްލައިންގައި މުހިއްމު ދައުރެއް އަދާކޮށްފައެވެ.


ނަސީބު ލައްވާލީ ކޮވިޑު ޖެހި ރަނގަޅުވެފައިވާ މީހުންނަށް! | Atoll News\nނަސީބު ލައްވާލީ ކޮވިޑު ޖެހި ރަނގަޅުވެފައިވާ މީހުންނަށް!\nޝާއިޢުކުރީ: މުޙައްމަދު އަފްރާޙް ޖޫން 29, 2021, 20:49\nރާއްޖޭގައި ކޮވިޑު ގެ ހާލަތު ގޯސްވެ، ރައްކާތެރިކަމަށް އަޅާފައިވާ ފިޔަވަޅުތައް ވަރުގަދަ ކުރި ހިސާބުން އެންމެން އިންތިޒާރުކުރަމުން އައީ އެ ފިޔަވަޅުތަކަށް ލުއި ދޭނެ ދުވަހަކަށާއި ދޭނީ ކޮން ލުއި ތަކެއް ތޯ ބެލުމަށެވެ.\nއެގޮތުން މިއަދު ހަވީރު ރައީސް ސޯލިހު ނޫސްވެރިންނާ ބައްދަލުކުރައްވާ ކަމަށް ތަރުޖަމާން މަބްރޫކް އަޒީޒު ކުރެއްވި ޓްވީޓާއެކު އެންމެންގެ ވަގުތު ހުސްކޮށްލީ، ރައީސް ވިދާޅުވާނެ ބަސްފުޅަކަށެވެ. އިޢުލާން ކުރައްވާނެ ލުއި ތަކަށެވެ.\nއެގޮތުން އަންނަ ޖުލައި މަހު 1 ވަނަ ދުވަހުން ފެށިގެން ލިބޭނެ ލުއިތައް އިޢުލާން ކުރައްވަމުން ގެންދެވި އިރު، އެންމެ ގިނަ ބައެއްގެ ސަމާލުކަން ހުއްޓުނީ ކަރަންޓީނު ނުވެ ދަތުރު ކުރުމުގެ ހުއްދަ ދިނުމުން ނެވެ.\nއެގޮތުން ރައީސް ވިދާޅުވީ ކޮވިޑް ޖެހި ރަނގަޅުވާ މީހުންނަށް ދެ މަސް ވަންދެން ކަރަންޓީނު ނުވެ ދަތުރު ކުރުމުގެ ހުއްދަ ދިނުމަށް ނިންމަވާފައިވާ ކަމަށެވެ.\nމިއަދު އިޢުލާން ކުރެއްވި ލުއި ތަކަކީ ޑޮކްޓަރުންނާއި އެޗްޕީއޭ އާއި މެޑިކަލް އެކްސްޕާޓުންނާ މަޝްވަރާ ކުރެއްވުމަށް ފަހު ކަމަށް ރައީސް ސޯލިހު ވަނީ ވިދާޅުވެފަ އެވެ.\nކޮވިޑު ޖެހި ރަނގަޅުވެފައިވާ މީހުންނަށް ދަތުރު ކުރުމުގެ ފުރުސަތު ލިބުނު އިރު، ރައީސްގެ ވާހަކަފުޅުގައި ކޮވިޑުގެ ދެ ޑޯޒު ފުރިހަމަކުރި މީހުންނަށް އެއްވެސް ލުޔެއް ލިބުނު ކަމެއް ނުވަތަ ދެއްވާނެ ކަމެއް ވެސް ވިދާޅެއް ނުވެ އެެވެ.\nމި ދުވަސްވަރަކީ ސްކޫލުތަކުގެ ބޮޑު ޗުއްޓީ ދުވަސްވަރުކަމުން، މާލޭގައި ދިރުއުޅޭ ގިނަ ބަޔަކު ތިބީ އެމީހުންގެ ރަށަށް ދެވޭނެ ‘އަލި މަގެއް’ ފެންނާނެ ކަމުގެ އިންތިޒާރުގަ އެވެ.\nމިކަމާއި ގުޅިގެން ހެލްތު މިނިސްޓަރ އަހްމަދު ނަސީމު ވިދާޅުވީ ކޮވިޑް-19އާ ދެކޮޅަށް އަޅާފައިވާ ފިޔަވަޅުތަކަށް ދިން ލުއިތަކުގެ ތެރޭގައި ކޮވިޑް ވެކްސިންގެ ދެ ޑޯޒު ފުރިހަމަ ކޮށްފައިވާ މީހުން ނުހިމެނެނީ, ބޭނުންވާ މިންވަރަށް ދެ ޑޯޒު ޖެހި މީހުން ނެތުމުން ކަމަށެވެ.\nރައީސް ސޯލިހު ވިދާޅުވީ ޕޮލިސީ ލެވެލްގައި އެ މަޝްވަރާ ކުރެވުނު ކަމަށާއި ނަމަވެސް ޓެކްނިކަލް ބޭފުޅުންގެ މެދުގައި އެކަމާ ގުޅޭ ގޮތުން އެއްބަސްވުމަކަށް އާދެވިފައި ނުވާ ކަމަށެވެ.\nއެހެންކަމުން ‘ދޭހާ އަތްވާއި ވެހުނު ވާރޭގައި’ ދިގު ކިޔު ގައި ޖެހި، ވެކްސިންގެ ދެވަނަ ޑޯޒު ފުރިހަމަކުރި މީހުންނަށް ލިބުނު މަންފާ އެއް ނެތެވެ.\n3 ޚިޔާލުތައް ގައި "ނަސީބު ލައްވާލީ ކޮވިޑު ޖެހި ރަނގަޅުވެފައިވާ މީހުންނަށް!"\nMueedhu | ޖޫން 29, 2021 at 21:18 | Reply\nMivaruge gamaaru baeh dhuvahakuves nudheken\nކޮވިޑް ބޫސްޓަރ | ޖޫން 29, 2021 at 22:39 | Reply\nމިހާރު ކުލައިމެޓް ލޮކްޑައުން އަންނަން އުޅެނީ.\n19ކޮވިޑް | ޖޫން 29, 2021 at 22:40 | Reply


އޮފީސް އެސިސްޓެންޓް (ގިނަވެގެން6މަސްދުވަހުގެ މުއްދަތަށް. އަދި މަސައްކަތް ޙަވާލުކުރާ ފަރާތުން ބޭނުންވާނަމަ މުއްދަތު އިތުރުކުރެވޭނެއެވެ.)\nގްރޭޑް 7ގެ ފެންވަރު ހުރުމާއި، ކުރެވޭ އިންޓަރވިއުއިން ފާސްވުން ނުވަތަ،\nމަސައްކަތުގެ މާހައުލުގައި މުޢާމަލާތް ކުރަންޖެހޭފަރާތްތަކާއި ރަނގަޅަށް މުއާމަލާތް ކުރަން އެނގޭ މީހަކުކަމުގައިވުން\nމިމަޤާމަށް ޝައުޤުވެރިވާ ފަރާތްރަކުން، ހުށަހަޅަންޖެހޭ ލިޔުންތަކާއެކު، 03 ޑިސެމްބަރ 2019 ވާ އަންގާރަ ދުވަހުގެ 14:00 ގެ ކުރިން، ޕޯސްޓް ބިލްޑިންގުގެ 04 ވަނަ ފަންގިފިލާގައި ހުންނަ ހިއުމަން ރިސޯސަސް ސެކްޝަން ހުށަހެޅުން އެދެމެވެ. ސިޓީ އުރައިގެ ބޭރުގައި " ވަޒީފާއަށް އެދި" މިހެން ޖަހަންވާނެއެވެ.


National Football Team Committee uvaalaifi - vNews.mv\nގައުމީ ޓީމު ކޮމިޓީގެ ޗެއާމަން އަލީ ވަހީދާއި އެފްއޭއެމްގެ ރައީސް ބައްސާމް އަދީލް ޖަލީލް ---\nއިސްމާޢީލް ޝާހު (ކުޑަ ޝާހު) Male' | 02 December 2019, 16:05\nގައުމީ ފުޓްބޯޅަ ޓީމުތަކަށް ލަފާދިނުމުގެ ގޮތުން އެކުލަވާލި ފަސް މެމްބަރުގެ ކޮމެޓީ ކަމަށްވާ ގައުމީ ފުޓްބޯޅަ ޓީމު ކޮމިޓީ ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން އުވާލައިފި އެވެ.\nގައުމީ ޓީމުގެ ކަންކަން ބެލުމަށް ކޮމިޓީއެއް އެކުލަވާލާފައިވަނީ ސެޕްޓްމްބަރު މަހުގެ 19 ވަނަ ދުވަހު އެވެ. އެންމެ ފުރަތަމަ ކޮމިޓީ އެކުލަވާލީ ކުޅިވަރާ ބެހޭ ވަޒިރު އަހުމަދު މަހުލޫފް އާއި ފަތުރުވެރިކަމާއި ބެހޭ ވަޒީރު އަލީ ވަހީދު ހިމަނައިގެންނެވެ. އެކަމަކު ކޮމިޓީގެ މެންބަރުކަން ގާބޫލު ކުރެއްވުމުން ކުރިމަތިވި ފާޑު ކިޔުންތަކާ ހެދި އެކޮމެޓީން ކުޅިވަރާއި ބެހޭ ވަޒީރު އަހުމަދު މަހުލޫފް ވަނީ ސެޕްޓެމްބަރު މަހުގެ ފަހުކޮޅު އިސްތިއުފާދީފައެވެ. އަދި އޭގެ ފަހުން އޮކްޓޯބަރު މަހުގެ މެދުތެރޭގައި ވަނީ ކޮމިޓީގެ ޗެއާމަނަކަށް ފަތުރުވެރިކަމާއި ބެހޭ ވަޒީރު އަލީ ވަހީދު ހަމަޖައްސާ، ކޮމިޓީގެ މަސައްކަތްތައް ފަށާފައެވެ.\nއެފްއޭއެމުން މިއަދު ނެރުނު ބަޔާނެއްގައި ބުނެފައިވަނީ ގައުމީ ޓީމު ކޮމިޓީ އުވާލީ ދެން މިއަހަރުގައި ރާއްޖޭގެ އެއްވެސް އުމުރުފުރައެއްގެ ގައުމީ ޓީމުގެ މެޗެއް އަދި މުބާރާތެއް ނެތުމުގެ ސަބަބުން ކަމަށެވެ. އަދި މި ބަޔާނުގައި ވަނީ ކޮމިޓީގެ މެމްބަރުންނަށާއި އަދި ހާއްސަކޮށް ކޮމިޓީގެ ޗެއާމަން އަލީ ވަހީދު ދިވެހި ފުޓްބޯޅައަށް ކޮށްދެއްވި މިންނެތް މަސައްކަތަށް އެފްއޭއެމްގެ ނަމުގައި ޝުކުރު ދަންނަވާފައެވެ.\nގައުމީ ޓީމު ކޮމިޓީ މިއަދު އުވާލިއިރު، ރާއްޖޭގެ ފުޓްބޯޅައިގެ ކުރު މުސްތަގުބަލުގެ ތެރޭގައި ހާސިލްކުރަން ބޭނުންވާ ކަންތައްތަކާއި ދުރުރާސްތާ އަކަށް ބަލައިގެން ކަންތައްތައް ހާސިލްކުރަން ކުރާ މަސައްކަތްތަކުގެ މައްޗަށް އެކުލަވާލާ ޕްލޭން އަންނަ ޖެނުއަރީ މަހު އިއުލާން ކުރާނެ ކަމަށް ގައުމީ ފުޓްބޯޅަ ޓީމުގެ ކޮމިޓީގެ ޗެއާމަން އަލީ ވަހީދު މީގެ ކުރިން ވަނީ ވިދާޅުވެފައެވެ.\nގައުމީ ޓީމަށް ލަފާދިނުމަށް އެކުލަވާލި ކޮމިޓީ އެކުލަވާލި ފަހުން، ފީފާ ވޯލްޑް ކަޕް އަދި އޭއެފްސީ އޭޝިއަން ކަޕްގެ ޖޮއިންޓް ކޮލިފިކޭޝަނުގައި ރާއްޖޭގެ ގައުމީ ފުޓްބޯޅަ ޓީމުން ކުޅުނު މެޗުތައް ޕްރޮމޯޓުކުރުމަށް ކުރުމަށް ވަނީ ގިނަ ހަރަކާތްތަކެއް ކުރިއަށް ގެންގޮސްފައެވެ. މި ކޮމިޓީގައި ހިމެނުނީ އަލީ ވަހީދުގެ އިތުރުން އެފްއޭއެމްގެ ރައީސް ބައްސާމް އަދީލް ޖަލީލް އާއި އޮލިމްޕިކް ކޮމިޓީގެ ރައީސް މުހައްމަދު ޝަވީދުގެ އިތުރުން ބެޑްމިންޓަން އެސޯސިއޭޝަންގެ ރައީސް އަދި އޮލިމްޕިކް ކޮމިޓީގެ އެގްޒެކްޓިވް ކޮމިޓީގެ މެމްބަރު މޫސާ ނާޝިދެވެ.


ރޯދަމަހު ނަމާދަށް ދާތީ މަލާތްކުރުމަކީ ބޮޑުވެގެންވާ ނުބައިކަމެއް! | Landhooinfo\nރޯދަމަހު ނަމާދަށް ދާތީ މަލާތްކުރުމަކީ ބޮޑުވެގެންވާ ނުބައިކަމެއް!\nރަމަޟާން މަހު ރަސްމީ މަސައްކަތު ގަޑިއަކީ 10 ން2ށް\nރަމަޟާން މަހަކީ އަޅުކަމުގެ މައްސަރެވެ. މިއީ އަޅުގަނޑުމެން އެންމެންވެސް އެއްބަސްވާ ހަޤީޤަތެކެވެ. އެހެންކަމުން އަޅުގަނޑުމެންގެ ދިވެހިންގެ ތެރޭގައި ވެފައިވާ އާދައަކީ ރޯދަމަސް އަޅުގަނޑުމެންނާ ބައްދަލުވެއްޖެނަމަ ދުނިޔަވީ މަސައްކަތްތައް އެއްފަރާތް ކޮށްލުމަށްފަހު ދީނީ ކަންކަމަށް އެނބުރުމެވެ. ދުވާލު ރޯދަހިފުމާއި، ރޭގަނޑު ރޭއަޅުކަން ކުރުން ގިނަކުރުމެވެ.\nމިފަހަކަށްއައިސް ޒުވާނުން މިގޮތުގައި (އަޅުކަމުގައި) އިތުރުވަމުންދާ ތަން ފެންނަމުން އެބަދެއެވެ. އަދި އެފަދަ ޒުވާނުންގެ ތެރެއިން ގިނަކުދިންނަކީ ރޯދަމަސް ނޫން މަސްތަކުގައި ވަރަށްމަދުންނޫނީ ނަމާދަށް ނުދާ ކުދިންނެވެ. އަދި އަމުދުން ޤުރުއާން ފޮތުގެ އެތެރެ ނުވެސް ފެންނަ ކުދިންނެވެ. މިކުދިންވެސް ރޯދަމަސް އަތުވެއްޖެނަމަ ކުރިންވެސް މިދެންނެވި ފަދައިން މިސްކިތަށްގޮސް ޤުރުއާން ކިޔަވާ ބަރާބަރަށް ފަސްނަމާދު ކޮށްހަދައެވެ. އަދި ރަވާތިބު ސުންންތައްތައް ވެސް ބަރާބަރަށް ކޮށްހަދައެވެ.\nމިހެން މިކަންދިމާވުމުން އަޅުގަނޑުމެންގެ ތެރެއިން ހެޔޮވިސްނޭ ހަރުކުލައިގެ މީހުން ކުރާކަމަކީ އެކުދިންނާއި، ފުރައްސާރަކޮށް މަލާމަތްކުރަނީއެވެ. ރޯދަމަހަށް ނޫނީ ނަމާދު ފަރުޟު ނުކުރައްވަނީހޭ ، ޤުރުއާން ކިޔަވަން ނުވަނީހޭ، ރޯދަމަސް ދިޔުމާއި އެކީ މިސްކިތްތައް ފަޅުވެގެން ދާނޭ . މިފަދަ އިބާރާތްތަކުން މުޚާތަބު ކުރަނީއެވެ. މިއީ އަޅުގަނޑު ދެކޭ ގޮތުގައި ކޮށްގެންވާނޭ ކަމެއްނޫނެވެ. ދަންނަވަން ތޯއެވެ. މާތްﷲ ތެދުމަގު ދައްކަވަން ނެތް އަޅަކަށް ތެދުމަގު ލިބޭނޭ ހަމައެއްވެސް ގޮތެއްނުވެއެވެ. އަދި ހަމައެހެންމެ އެކަލާންގެ ތެދުމަގުދައްކަވައިފި އަޅަކު މަގުފުރެދިގެންދާނެ ހަމަ އެެއްވެސް މަގެއް ނުވެއެވެ.\nމިފަދަ ކަންކަމުން ދުރުހެލިވެ ގަތުމަށް ބާރުލިބިދެނީ ކީރިތި މާތް ރަސޫލު (صلى الله عليه و سلم) ގެ މާތް އިރުޝާދެވެ. ސަލްމާނުލް ފާރިސީ (رضى الله عنه) ވިދާޅުވެފައި ވެއެވެ. ޝަޢުބާން މަހުގެ ފަހު ދުވަހުގައި ކީރިތި ރަސޫލާ (صلى الله عليه و سلم) ޚުޠުބާއެއް ދެއްވިއެވެ. ޙަދީޘު ކުރެއްވިއެވެ. ” އޭމީސްތަކުންނޭވެ! މަތިވެރިކަމާއި ބަރަކާތުން ފުރިގެންވާ މަހެއް ތިޔަބައިމީހުންނާ ކުރިމަތިލައިފިއެވެ. މިމަހުގައި އެއްހާސް މަހަށް ވުރެ ހެޔޮކަން އިތުރުވެގެންވާ ރެއެއް ވެއެވެ. މިމަހުގެ ރޯދަ ﷲ ސުބްޙާނަހޫ ވަތަޢާލާ ފަރުޟުކުރެއްވިއެވެ. މިމަހުގެ ރޭތަކުގެ ޤިޔާމުކުރުން އަޅުކަމެއްގެ ގޮތުގައި ލައްވާފައިވެއެވެ. ﷲ ސުބްޙާނަހޫ ވަތަޢާލާގެ ތަޤައްރުބު ހާސިލުކުރުމަށް މީހަކު ސުންނަތް އަޅުކަމެއް ކޮށްފިއްޔާ އެހެން ދުވަސްތަކުގައި އަދާކުރެވޭ ފަރުޟަކާ އެއްވަރަށް ދަރުމަ ދެއްވައެވެ. ފަރުޟެއް އަދާކޮށްފިއްޔާ އެހެން ދުވަސް ތަކުގައި އަދާކުރެވޭ 70 ފަރުޟާއި އެއްވަރަށް ދަރުމަ ދެއްވައެވެ.\nއެހެންކަމުން އަޅުގަނޑުމެން އެންމެންވެސް ވާންވީ ނަމާދަށް ދާ ކުދިންނަށް ފުރަސައްރާކުރުމުގެ ބަދަލުގައި އެކުދިންނަށް ވިސްނައިދީގެން ރަމަޟާން މަހުވެސް އަޅުކަން އެ އަދާކުރާފަދައިން އެހެނިހެން މަސްމަހުވެސް އަޅުކަމުގައި އުޅެންޖެހޭނެކަން ވިސްނައިދީގެން ކުދިން ހަމަ ހަމަމަގަށް އެޅުވޭތޯ މަސައްކަތް ކުރާ ބަޔަކަށެވެ.\nތިމާއަކީ މާގިނައިން ނަމާދަށް ދެވޭ މީހަކަށް ތިމާގެ އަމިއްލަ ޒަމީރު ޤަބޫލުކުރާތީ އެކަން އިސްތިހާރު ކޮށް ދެއްކުމަކީ ބޮޑުވެގެން ވާ ނުބައިކަމެކެވެ.\nރަމަޟާން މަހު ސްކޫލްތަކުގެ ގަޑިތައް ހަމަޖެހިފައިވާ ގޮތް ހާމަކޮށްފި.\nއަންނަ ރަމަޟާންމަހު ސްކޫލްތަކުގެ ކިޔަވައިދޭ ގަޑިތަކަށް ގެނެސްފައިވާ ބަދަލުތައް މިނިސްޓްރީ އޮފް އެޑިއުކޭޝަނުން ހާމަކޮށްފިއެވެ. މިކަން ހާމަކޮށްފައިވަނީ އެމިނިސްޓްރީން ނެރެފައިވާ …\nމާޝާ ﷲ ވަރަށް ސަޅި ލިޔުމެއް… ކީއްކުރާނީ ދޯ..މީހުންގެ ހުންނަ ނާޤާބިލިއްޔަތުކަން… އެމީހުންނަށް ހީވެފައި އޮންނަނީ ފަސްވަގުތު މިސްކިތައް އެރުނީމަ ނިމުނީއްޔޭ ސުވަރުގެ ދެވުނީޔޭ…. އެއްގޮތަކަށްވެސް އެހެނެއްނޫންދޯ… އެންމެ ކުޑަވެގެން ނަމާދު ކުރެވުނު ގޮތާއި ދޭތެރޭ ވިސްނާލެވެނީ ކިތައް މީހުންނަށްބާ ؟؟؟ އެކުރެވުނު ނަމާދުގެ ފުރިހަމަ ޘަވާބު ލިބޭނެކަން ކާކަށް އެނގެނީ ؟؟؟؟ ޔާ ﷲ އަޅަމެންނަށް ހެޔޮވިސްނުން ދެއްވާށިއެވެ. އާމީން


ބޮޑު ރޯގާގެ ބިރު ބޮޑުވަނީ، ރައްކާތެރިވޭ! - 14 މިނެޓް ކުރިން\nޑިސެމްބަރު 26, 2019 13:47\nމި ސުވާލް ތަކަކީ އަބަދުވެސް އަހަރެންގެ އަނބިމީހާ އަހަރެންނާ ކުރާ ސުވާލް،\nޑިސެމްބަރު 26, 2019 14:36\nތިބޭނެ ރަގަޅު ފިރިހެނުން ތި ހުރިހައި ސުވާލަކަށްވެސް ރީތިކޮށް ޖަވާބު ދޭނެ މީހުން!\nޑިސެމްބަރު 27, 2019 01:56\nއެހާ ހިތްމަތި މީހުން މަށެއް ބޭނުމެއް ނޫން! ކަންކަމާ އިންސެކުއަރ ވީމަ ސުވާލެއް ކޮށްލާއިރަށް ފޫހިވެގެން ބަޗަންޏާ ރޮބަޓް އަކާ ހިތާވޭ\nޑިސެމްބަރު 27, 2019 09:50\nމި ސުވާލު ތައް ކޮންމެހެން ވެސް ވާނެ ކުރަން. އެކީގަ އުޅެވޭނެ ގާބިލް ކަން ފެނިގެން ދާނެ. މާގިނައިން ވާހަކަ ނުދެއްކެންޔާ ކޮމިއުނިކޭޝަން ވަރަށް ދަށް ވާނެ


ރައްޔިތުންގެ މަޖިލީހަށް ސަރުކާރުން ހުށަހަޅާފައިވާ ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމާބެހޭ ބިލުގައި ޤާނޫނުއަސާސީއާ ކަނޑައެޅިގެން ތަޢާރުޒުވާ މާއްދާއެއް ހިމެނިފައިވާ ކަމަކަށް ރައީސުލްޖުމްހޫރިއްޔާ ދެކެވަޑައިނުގަންނަވާކަމަށް ރައީސުލްޖުމްހޫރިއްޔާގެ އޮފީހުން ހާމަކުރައްވައިފި - The President's Office\n21 އޭޕްރިލް 2009، ރިފަރެންސް: 2009/13\nރައްޔިތުންގެ މަޖިލީހަށް ސަރުކާރުން މިހާރު ހުށަހަޅާފައިވާ ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމާބެހޭ ބިލުގައި ޤާނޫނުއަސާސީއާ ކަނޑައެޅިގެން ތަޢާރުޒުވާ މާއްދާއެއް ހިމެނިފައިވާ ކަމަކަށް ރައީސުލްޖުމްހޫރިއްޔާ ދެކެވަޑައެއްނުގަންނަވައެވެ.\nދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމާބެހޭ ބިލް، ރައްޔިތުންގެ މަޖިލީހަށް ފޮނުއްވާފައިވަނީ، އެޓަރނީ ޖެނެރަލްގެ އޮފީހުގެ ތައްގަނޑު އޭގައި ހިމެނިގެންކަމުން، އެބިލާބެހޭ ޙަޤީޤަތް އެންމެ ބޮޑަށް އެނގިވަޑައިގަންނަވާނެ އެއްބޭފުޅަކީ، އެޓަރނީ ޖެނެރަލް ކަމަށް ރައީސުލްޖުމްހޫރިއްޔާ ދެކެވަޑައިގަންނަވައެވެ.\nހިނގާފާނެ ކަމެއް ނުވަތަ މަޖިލީހުން ނިންމަވާފާނެގޮތެއް އެއީ، ޤާނޫނުއަސާސީއާ ތަޢާރުޒުވެދާނެ ކަމެއްތޯ ބެއްލެވުން އެއީ، އުސޫލެއްގެ ގޮތުން ސްޕްރީމް ކޯޓުން ބައްލަވައި ނުވަތަ ހިންގަވާ ކަންތައްތަކުގެ ތެރޭގައި ހިމެނިދާނެ ކަމެއް ކަމުގައި ވެދާނެ ކަމަކަށް ރައީސުލްޖުމްހޫރިއްޔާ ދެކެވަޑައެއްނުގަންނަވައެވެ. އެޓަރނީ ޖެނެރަލް ޝާއިޢު ކުރައްވައި އެންމެފަހުން ނެރުއްވާފައިވާ4ލަފަޔަކީވެސް، އެއޮފީހުގެ ދެން ތިއްބެވި މުވައްޒަފުންނާ ޙިއްޞާ ކުރައްވައިގެން ނެރުއްވާފައިވާ ލަފާ ނޫންކަމާއި، އެމަސައްކަތް ކުރައްވާފައިވަނީ އެޓަރނީ ޖެނެރަލްގެ އޮފީހުގެ އެހެން މުވައްޒަފުން ބައިވެރިނުކުރައްވާ އަމިއްލަފުޅަށް ކަމުގައި ރައީސުލްޖުމްހޫރިއްޔާގެ އޮފީހުން ބެލިބެލުމުގައި އެނގިފައިވެއެވެ. މިކަންކަމަކީ، ސަރުކާރުގެ ސިޔާސަތުތަކާއި ސަރުކާރުގެ ޢާންމު ކަންތައްތައް ހިންގަވަމުން ގެންދަވާ އުސޫލުތަކާއި އަދި މަޝްވަރާ ކުރައްވައިގެން ކަންތައްތައް ކުރެއްވުމުގެ ރޫޙާ ޚިލާފަށް ކުރައްވާފައިވާ ކަންކަންކަމުގައިވެސް ފާހަގަކުރެވެއެވެ. އަދި މިއީ، ރައްޔިތުންގެ މަޖިލީހުގެ އިމްތިޔާޒަށް ބުރޫއެރުއްވުމަށް ކުރައްވާ ކަމެއް ކަމާއި، މަޖިލީހުގެ ބަޙުޘް މަރްޙަލާގައި، އެހެން މުއައްސަސާއެއް މެދުވެރިކުރައްވައި ބަޙުޘަށް ނުފޫޒު ފޯރުއްވުމަށް ކުރައްވާ ކަމެއް ކަމަށްވެސް ރައީސް ދެކެވަޑައިގަންނަވައެވެ.\nސަރުކާރުގެ ކަންތައްތަކުގައި އެއްވެސް ވަޒީރަކު، އެވަޒީރެއްގެ މަގާމުގެ ނާޖާއިޒު ނުފޫޒު ފޯރުއްވައިގެން ކަންތައްތަކަށް މަގުފަހިކުރެއްވުމަށް މަސައްކަތްޕުޅު ކުރެއްވުމަކީ، ރައީސުލްޖުމްހޫރިއްޔާ އެއްގޮތަކަށްވެސް އެދިވަޑައިގަންނަވާ ކަމެއް ނޫނެވެ.


Muvazzafunnah dheyn jehey hatharu mass dhuvahuge musaara Covid aa gulhigen vanee nudhevi: Riza - One Online\n27 މެއި 2020، މާލެ، ރައްކާތެރިކަމުގެ ފިޔަވަޅުތަކާއެކު މަޖިލީސް ތަޅުމުގައި ބޭއްވި ޖަލްސާގެ ތެރެއިން ރައްޔިތުންގެ މަޖިލީހުގެ މިލަންދޫ ދާއިރާގެ މެންބަރު އަލީ ރިޒާ --- ފޮޓޯ: މަޖިލިސް\nބ. ބޮޑުފިނޮޅުގައި މަސައްކަތް ކުރަމުން އަންނަ މީހުންގެ ހަތަރު މަސް ދުވަހުގެ މުސާރަ ކޮވިޑް 19އާ ގުޅިގެން ނުދެވި ވާ ކަމަށް އެތަނުގައި މަސައްކަތް ކުރާ ކުންފުނީގެ މެނޭޖިން ޑިރެކްޓަރު އަދި ރައްޔިތުންގެ މަޖިލީހުގެ މިލަންދޫ ދާއިރާގެ މެންބަރު އަލީ ރިޒާ ވިދާޅުވެއްޖެއެވެ.\nބޮޑުފިނޮޅުގައި 200 އެއްހާ ބިދޭސީން ވެގެން އެރަށުގައި މަސައްކަތް ކުރާ 15 ދިވެހިން ރަހީނުކޮށް ހަމަނުޖެހުން ހިންގަމުންދާތީ ފުލުހުން ވަނީ ހަރަކާތްތެރިވާން ފަށައިފައެވެ. ބިދޭސީން ހަމަނުޖެހުން ހިންގަނީ މުސާރަ ނުދޭތީކަމަށް ބުނެއެވެ.\n"ވަން" އަށް މައުލޫމާތުދެއްވަމުން އެކުންފުނީގެ މެނޭޖިން ޑިރެކްޓަރު ރިޒާ ވިދާޅުވީ މިދިޔަ އަހަރުގެ ޑިސެންބަރު މަހުގެ 31 ވަނަ ދުވަހާ ހަމައަށް މުވައްޒަފުންނަށް ނުދޭ މުސާރައެއް ނޯންނާނެ ކަމަށެވެ. ނަމަވެސް ޖެނުއަރީ މަހުން ފެށިގެން މެއި މަހާ ހަމައަށް ބައެއް މުވައްޒަފުންނަށް މުސާރަ ނުދެވިވާ ކަމަށް ރިޒާ ވިދާޅުވިއެވެ.\nމުސާރަ ނުދެވިފައިވަނީ އޭނާގެ ކުންފުންޏާ މަސައްކަތް ހަވާލުކުރި ސީލް މޯލްޑިވްސްއިން ދޭން ޖެހޭ ފައިސާ ނުދީގެން ކަމަށް ރިޒާ ވިދާޅުވިއެވެ.\n"އެބޭފުޅުން ޕޭ ކުރަން ޖެހޭ ޕޭމެންޓްތައް ޑިލޭވެގެން އައި ޑިލޭއެއް މިއުޅެނީ. އަނެއްހެން ކޮވިޑާ އެކީގައި އައި ޑިލޭއެއް ހަގީގަތުގައި،" ރިޒާ ވިދާޅުވިއެވެ.\nމީގެ އިތުރުން ރިޒާ ވިދާޅުވީ، އެރަށުގައި މަސައްކަތްކުރާ އޭނާގެ ކުންފުނީގެ މެޖޯރިޓީ މުވައްޒަފުންނަށް ނުދެވި ހުންނާނީ ދެމަސް ނުވަތަ ދެމަހާއި ބައިގެ މުސާރަ ކަމަށާއި މަސައްކަތް ކުރަމުން އަންނަނީ ވީހާވެސް އަވަހަށް މުސާރަތައް ދީ ނިންމުމަށް ކަމަށެވެ.\nއެރަށުގައި މަސައްކަތް ކުރާ މީހުން މަސައްކަތް ހުއްޓާލައިގެން ތިބޭތާ 43 ދުވަސް ވެފައިވާ ކަމަށް ރިޒާ ވިދާޅުވިއެވެ.\nރިޒާ ވިދާޅުވީ، މުސާރަ ނުދިނުމުން ކަމަށް ބުނެ އެރަށުގައި ހިންގަމުންދާ ހަމަނުޖެހުންތަކުގައި އެންމެ ދިވެއްސެއް ފިޔަވައި އެހެން ދިވެއްސަކަށް އަނިޔާއެއްވެފައިވާކަން އެނގިފައި ނުވާ ކަމަށެވެ. އަދި އެރަށުގައި ތިބި މީހުންނާ ވާހަކަދައްކައިގެން މައްސަލަ ހައްލުކުރުމަށް މަސައްކަތް ކުރަމުން އަންނަ ކަމަށްވެސް އޭނާ ވިދާޅުވިއެވެ.\nގުޅޭ ޓެގު ބަންގްލަދޭޝް ރައްޔިތުންގެ މަޖިލިސް ބ. އަތޮޅު ކޮވިޑް 19


vnews - 32 million ah nuvikeyne Mp aku Majlis ga huredhaane tho Riyaaz Rasheed suvaalu ufahdhavaifi\n32 މިލިއަނަށް ނުވިކޭނެ މެންބަރަކު ހުރެދާނެތޯ ރިޔާޒު ރަޝީދު ސުވާލު އުފައްދަވައިފި\n32 މިލިއަނަށް ނުވިކޭނެ މެންބަރަކު ހުރެދާނެތޯ ސަރުކާރު ހިންގާ މައި ޕާޓީއަށް ނިސްބަތްވާ ރައްޔިތުންގެ މަޖިލީހުގެ ވިލުފުށީ ދާއިރާގެ މެންބަރު ރިޔާޒު ރަޝީދު ސުވާލު އުފައްދަވައިފިއެވެ.\nރިޔާޒު މި ސުވާލު އުފައްދަވާފައިވަނީ މިރޭ ކުރައްވާފައިވާ ޓްވީޓެއްގައެވެ.\nއިދިކޮޅު ފަރާތްތަކާއި ގުޅުމަށް ރިޝްވަތުގެ ގޮތުގައި 32 މިލިއަން ރުފިޔާ ހުށައެޅިކަމަށް އިނގުރައިދޫ ދާއިރާގެ މެންބަރު އިބްރާހިމް ފަލާހު ވަނީ ވިދާޅުވެފައެވެ.\nރިޔާޒު ވިދާޅުވީ ކޮންމެ އެއްޗަކަށްވެސް އަގެއް އޮންނާނެކަމަށެވެ. އަދި 32 މިލިއަނަށް ނުވިކޭނެ މެންބަރަކު މަޖިލީހުގައި ހުރެދާނެތޯ ސުވާލު ކުރައްވާ ރިޔާޒު ވަނީ ފަލާހު ވާހަކަތަކާއިމެދު ސުވާލު އުފައްދާފައެވެ.\nމި ސުވާލާއިއެކު ރިޔާޒު ވަނީ ކޮރަޕްޝަން ހުއްޓުވުމާއި މަނާކުރުމުގެ ގާނޫންގެ ދަށުން ރިޝްވަތުދީފިކަން ނުވަތަ ދޭން އުޅެފިކަން އެނގުމުން އަމަލުކުރުމަށް ގާނޫނުގައި ބުނެފައިވާ މާއްދާވެސް ޓްވީޓް ކުރައްވާފައެވެ.\n32 މިލިއަނަށް ނުވިކޭނެ މެންބަރަކު މަޖިލީހުގައި ހުރެދާނެތޯ ސުވާލު ކުރައްވާ ރިޔާޒު ވަނީ ފަލާހު ވާހަކަތަކާއިމެދު ސުވާލު އުފައްދާފައިވާއިރު، ފަލާހުގެ މިވާހަކައަށް ގިނަ ބަޔަކު ދަނީ ހަޖޫޖަހަމުންނެވެ.\nރައީސް މައުމޫނާއި، ރައީސް ނަޝީދުގެ އިތުރަށް ގާސިމް އިބްރާހިމާއި ގުޅޭގޮތުންވެސް ސާބިތުނުހިފޭ ދޮގު ވާހަކަތައް ދައްކާކަމަށް ގިނަ ބަޔަކު ތުހުމަތުކުރާ ފަލާހުގެ މި ވާހަކަތަކަކީ އެއްވެސް ހަގީގަތެއްނެތް ދޮގު ވާހަކަތަކެއްކަމަށް ގިނަ ބަޔަކު ކުރިންވެސް ވަނީ ބުނެފައެވެ. އަދި މިއީ އިދިކޮޅު ފަރާތްތައް ބަދުނާމުކޮށް، އަދި އިސްލާހީ މަސައްކަތަށް ލިބެމުންދާ ކާމިޔާބީ ހަޖަމުނުވެގެން އޭނާ ހަދަހަދައިގެން ދެއްކި ވާހަކަތަކެއްކަމަށް ގިނަ ބަޔަކު ދަނީ ބުނަމުންނެވެ.\nމެންބަރު އިބްރާހިމް ފަލާހަށް ރިޝްވަތުދިނުމަށް ހުށަހެޅިކަމަށް ބުނާ މައްސަލަ ތަހުގީގުކުރުމަށް ކިނބިދޫ ދާއިރާގެ މެންބަރު އަބުދުﷲ ރިޔާޒުވެސް ވަނީ ގޮވާލައްވާފައެވެ.


SunOnline: BREAKING: Barulamaanee nizaamah badhalukoh boduvazeerah vaan beynunvaakah Nasheedh, Raees ah dhannavaifi\nބަރުލަމާނީ ނިޒާމަށް ބަދަލުކޮށް ބޮޑުވަޒީރަށް ވާން ބޭނުންވާކަން ނަޝީދު، ރައީސަށް ދަންނަވައިފި\nނަޖާހު މަސްއޫދު 19 Apr 2021, 00:58\nރައީސް ނަޝީދު، ރައީސް އިބްރާހިމް މުހައްމަދު ސޯލިހާއެކު -- ސަން ފޮޓޯ\nވެރިކަން ހިންގުމުގެ ނިޒާމު ބަރުލަމާނީއަށް ބަދަލުކޮށް، ބޮޑުވަޒީރަކަށް ވެވަޑައިގަންނަވަން ބޭނުންފުޅުވާ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ފޮނުއްވި މެސެޖެއްގައި ވިދާޅުވެއްޖެ އެވެ.\nމިއަދު ހަވީރު ރައީސް ސޯލިހަށް ފޮނުއްވި މެސެޖެއްގައި ރައީސް ނަޝީދު ވިދާޅުވީ، ވެރިކަން ހިންގުމުގެ ނިޒާމު ބަދަލު ކުރުމާ މެދު މަޝްވަރާ ކުރައްވަން ބޭނުންފުޅުވާ ކަމަށެވެ. އެ މެސެޖު އެމަނިކުފާނު ވަނީ ކެބިނެޓުގެ ބައެއް ވަޒީރުންނަށާއި މަޖިލިސް މެމްބަރުންނަށްވެސް ފޮނުއްވާފަ އެވެ.\nއެ މެސެޖު "ސަން"އަށް ލިބިފައިވާއިރު، އެއީ ސައްހަ މެސެޖެއްކަން ވަނީ ކަށަވަރު ކުރެވިފަ އެވެ.\nއެމަނިކުފާނު ހުށަހެޅުއްވީ، މަޖިލީހުގެ މިހާރުގެ ދައުރު ނިމި މަޖިލިސް އިންތިހާބު ބާއްވަންދެން މަޖިލީހުން ގައުމު ހިންގާ ގޮތަށެވެ. އަދި އަލަށް އިންތިހާބު ކުރާ މަަޖިލީހުން ރައީސުލްޖުމްހޫރިއްޔާ ކަނޑައަޅާ ގޮތަށްވެސް ހަމަޖެއްސުމަށް ހުށަހެޅުއްވި އެވެ.\nވެރިކަން ހިންގުމުގެ އެންމެ ރަނގަޅު ނިޒާމަކީ ބަރުލަމާނީ ނިޒާމު ކަމަށް ރައީސް ނަޝީދު އަބަދުވެސް ވިދާޅުވެ އެވެ. އަދި ވެރިކަމުގެ ނިޒާމު ބަދަލު ކުރުމުގެ ނަމަވެސް ނިޒާމު ބަދަލު ކުރައްވާނީ ރައީސް ސޯލިހާ މަޝްވަރާ ކުރައްވާފައި ކަމަށް ވިދާޅުވެފައިވެ އެވެ.\nރައީސް ނަޝީދު މަޖިލިސް ހިންގަވަނީ ގާނޫނުއަސާސީއާ ހިލާފަށް މަޖިލީހަށް ލިބިގެންވާ ބާރުގެ ބޭރުން، ބަރުލަމާނީ ނިޒާމެއްގައި މަޖިލިސް ހިންގާ ގޮތަށް ކަމަށް ބުނެ އިދިކޮޅުން ފާޑުކިޔަ އެވެ.


Kudakudhin baaru verikuruvan mujthamauge ehbaarulun beynun:Shidhaatha - Vaguthu\nކުޑަކުދިން ބާރުވެރިކުރުވަން މުޖްތަމައުގެ އެއްބާރުލުން ބޭނުން: ޝިދާތާ\n4 މަސް ކުރިން ( މެއި 10, 2019 )\nކުޑަކުދިންނަށް އުފާވެރި މާހައުލެއް ހޯދައިދީ އެކުދިން ބާރުވެރި ކުރުވުމަކީ މުޖްތަމައުއިން ކޮށްދެންޖެހޭނެ ކަމެއް ކަމަށް ޖެންޑާ މިނިސްޓަރު ޝިދާތާ ޝަރީފު ވިދާޅުވެއްޖެ އެވެ.\nބައިނަލް އަގުވާމީ ކުޑަކުދިންގެ ދުވަހުގެ މުނާސަބަތުގައި ދެއްވި ހިތާބެއްގައި އެކަމަނާ ވިދާޅުވީ މުޖްތަމައުއިން ކުޑަކުދިންނަށް އަޅާލުމާއި އޯގާތެރިކަން ދޭން ޖެހޭ ކަމަށާއި އަދި އެކުދިންނަށް ރައްކާތެރިކަން ކަށަވަރުކޮށްދެންޖެހޭ ކަމަށެވެ. މިނިސްޓަރު ވިދާޅުވީ މިހާރަށް ވުރެ ކުޑަކުދިންގެ ބާރު ވެރިކަމާއި އަހަންމިއްޔަތުކަން މުޖްތަމައުގައި އިތުރު ކުރަންޖެހޭ ކަަމަށާއި އެކަން ކުރަންވާނީ މުޅި މުޖްތަމައު ގުޅިގެން ކަމަށެވެ.\nމިނިސްޓަރު ވިދާޅުވީ ކުޑަކުދިންނާއި ގުޅޭ ގާނުނުތަކާއި އަދި އެހެނިހެން ގަވައިދުތައް ހަދާއިރު އެ ކުދިންގެ މަޝްވަރާ ހޯދަމުން އަންނަ ކަމަށާއި އަދި އެކުދިންގެ ހުނަރާއި ގާބިލިއްޔަތު އިތުރުކުރުމަށް ތަފާތު ޕްރޮގްރާމްތައް ހިންގަމުން އަންނަ ކަމަށެވެ. މީގެ އިތުރުން ކުޑަކުދިންނަށް ލާބައާ މަންފާ ލިބޭނެ އެކިއެކި ދޮރުތައް ފަހިކުރަން މަސައްކަތް ކުރަމުންދާ ކަމަށްވެސް ވިދާޅުވިއެވެ.\nޝީދާތާ ވިދާޅުވީ ކުޑަކުދިން ބާރުވެރިކުރުވުމަށް މިސަރުކާރުންވެސް މަސައްކަތްތަކެއް ކޮށްފައިވާ ކަމަށާއި އެކަމުގެ ފޮނިކަން ލިބެމުންދާ ކަމަށެވެ. އެގޮތުން ދައުލަތުގެ ބެލުމުގެ ދަށުގައި ތިބި ކުދިންނަށް އާއިލާގެ ލޯބި ލިބޭނެ ގޮތްވެސް އައު އުސޫލެއްގެ ތެެރެއިން ފަހިކޮށްދީފައިވާނެ ކަމަށެވެ.\nމެއި 10, 2019 16:26\nކުދަކުދިން ބާރުވެރިކުރުވިކުރުވީނުން މިހާރުގެ ކުދިންގެ އެއްވެސް އަޚލާގެއްނެއް. ހައްގުތައް ނަހަމަގޮތުގައި ބޭނުންކުރެވެނީ. ައޚްލާގީ ފޭރާން ވީދި ހުސްވަނީ\nމެއި 10, 2019 17:09\nދައްކާނެ ވާހަކައެއް ނޭގިގެންތަ ތި އުޅެނީ މިއޮއްފަދަ ރޯދަމަހު! ދައްކާނެ ވާހަކަޔެއް ނޭގެންޏާ އަގަ މަޑުންލައިގެން ހުރޭ!


އެޑްމިން – Page 124 – Liyuntheringe Gulhun\nVisitors online  168:users  0guests  132bots  36The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nއެއްވަނަ ތައްޓަށް ވަޑައިގެންނެވުން އެދެމެވެ.\n20 މޭ 20143 ޚިޔާލުބަހާއި އަދަބު, ޤަވާޢިދުއެޑްމިން\nކިޔާފައިވާ ޢަދަދު: 2778\nއަތަށް އެރި ކަރުދާސް ބުރިވަރު ބަލައިލީމެވެ. އޭގައި ލިޔެފައި އޮތީ މަދުރަސާއަކުން ބެލެނިވެރީންނަށްޓަކައި ހިންގާ ޕުރޮގްރާމަކާބެހޭ ވާހަކަކޮޅެކެވެ. ނިންމާލަމުން ބެލެނިވެރީންގެ ކިބައިން އެދިފައި އޮތީ “މި ޕުރޮގްރާމާބެހޭ މަޢުލޫމާތު ލިބިވަޑައިގަތުމަށް 14 ސެޕުޓެމްބަރު ދުވަހުގެ ރޭ 08.00 އަށް ސުކޫލުގެ 1 ވަނަ ފަންގިފިލާއަށް ވަޑައިގެން ދެއްވުން އެދެމެވެ.” މިހެންނެވެ.\n20 މޭ 2014ދިވެހި ތާރީޚު, ތާރީޚާއި ސަގާފަތުއެޑްމިން\nސީސަން – މާވަހަރު އެއްގޭން އަނެއްގެއަށް ކާރުގައި 1 މިލިއަން ރުފިޔާ……؟\nމ.މަޑިފުށީ “ސީސަން” ދޯނި ކަނޑުމަތިން ހޮވި މާވަހަރު މިހާރު އޮތީ މާލޭގައެވެ. ރެއަށް އިރު އޮއްސެންދެން އެމާވަހަރު އޮތީ އަލްފާޟިލް ޢަބްދުއްލަޠީފް ޢުމަރުގެ ޙަވާލުގައި ހ.ޝޭޑީކޯނަރގެ ކޮޓަރިއެއްގައެވެ. އިއްޔެރޭ އެ މާވަހަރުގެ ކައިރީގައި އެކޮޓަރި ތަޅުލައިގެން3މީހުން ނިދަން ތިއްބެވެ.\n“ޓެކްސީ ބޯޑަކީ ބަހެއް ނޫން، އެއީ ނިޝާނެއް”؟\n20 މޭ 20142 ޚިޔާލުބަހާއި އަދަބު, ޤަވާޢިދުއެޑްމިން\nކިޔާފައިވާ ޢަދަދު: 6286\nތެދެކެވެ. ޓެކްސީ މިއީ ބަހެއް ނޫނެވެ. މީހުން ވާހަކަދައްކައި އުޅޭ ދިވެހިބަސް އިނގިރޭސި ބަސް ޢަރަބި ބަސް ފަދަ ބަހެއް ނޫނެވެ. އަދި އެއީ މީހުން އަރައިގެން ދުއްވާ ބަހެއް ވެސް ނޫނެވެ. އެއީ އެއްޗަކަށް ކިޔާ ނަމެކެވެ. ބަހުގެ ލަފުޒެކެވެ. އެ ނަން ކާރެއްގެ މަތީގައި ނުވަތަ އަރިމަތީގައި ޖަހައިފައިވާ ނަމަ އެއީ ކުލީ ކާރެއްކަން ނުވަތަ ޓެކްސީއެއްކަން އަންގައިދޭ ވަރުގަދަ ނިޝާނެކެވެ. އެހެނީ ދިވެހިބަސްފޮތުގައި ވާގޮތުން “ނިޝާނަކީ ފާހަގައެވެ. ނުވަތަ ޢަލާމާތެވެ.\n19 މޭ 20141 ޚިޔާލުބަހާއި އަދަބު, ވަޒަން ބަހުރުވައެޑްމިން\nނުވާއިރު ލޯބި ވާ ކަމުގައި ހަދައިގެންނޭ ތިބާ އުޅުނީ ހުވާކޮށް ގަންދެމުން ދޮގުތައް ހަދައި އޮޅުވާލަމުން ގުޅުނީ\nއެހާ ސީދާ އެހާ ސާދާ ގޮތެއްގައި ހުށަހަޅައި ލީމާ ތިހާއަނިޔާ މިހެން ކުރުމުގެ ނިޔަތުގައިނޫންހެ އާނއެ ބުނީ\nރިންގިިޓް ހުސްވަންދެން، ރުޕީ ހުސްވަންދެން ތަޙުލީލުކުރުން\n19 މޭ 2014ދުޅަހެއުކަމާއި ޞިއްޙަތު, ޞިއްޙީ މަޢުލޫމާތުއެޑްމިން\nކިޔާފައިވާ ޢަދަދު: 2194\nރަޙުމަތްތެރިޔާ ބުންޏެވެ. “ނިކަން މިހިރަ ޓެސްޓުތައް ބަލައިލައިދީބަލާށެވެ.” ބުނީމެވެ. “ފޮނުވައިލައި ދޭށެވެ.” ބަލައިލީމެވެ. ލޭގެ ލައްކަ ބައިވަރު ޓެސްޓު ހަދައިފައި ހުއްޓެވެ. އެނީމިޔާ ހުރިތޯ ބަލައި، ގުރުދާގެ މަސައްކަތާއި، ފުރަމޭގެ މަސައްކަތް ހުރިނެތް ގޮތް ބަލާން ޓެސްޓުކޮށްފައި ހުއްޓެވެ. އެއީ، ޢާންމުކޮށް ޑަކްޓަރުން ކޮށްއުޅޭ ޓެސްޓުތަކެވެ. އެހެންކަމުން އެކަމަކާ އަހަރެން ޙައިރާނެއް ނުވަމެވެ. އެހެންނަމަވެސް، އަހަރެން ޙައިރާން ކުރުވި ޓެސްޓުތަކެއް ވެސް އޭގެތެރޭގައި ހަދައިފައި ހުއްޓެވެ. ރަޙުމަތްތެރިޔާގައި، ކިހުނު ބަލި ހުރިތޯއާއި، ޕެންކްރިއަސްގެ ކެންސަރު ހުރިތޯ ބަލާން ޓެސްޓު ހަދައިފައި ހުއްޓެވެ. ހަމައެހެންމެ، ހެޕަޓައިޓިސް ސީ އާއި، އެއިޑްސް ބަލި ޖެހިފައި ހުރިތޯ ވެސް ބަލައިފައި ހުއްޓެވެ. ސަރ ޖޯން ކޮތަލާވަލާގެ ރަސްމީ ޒިޔާރަތް\n19 މޭ 20142 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nޢަލީ ޝަރީފު، ފިލިގަސްދޮށުގެ 1951 މެއި7ވަނަ ދުވަހު ސްރީލަންކާގެ އޭރުގެ ބޮޑުވަޒީރު ސަރ ޖޯން ކޮތަލާވަލާ މާލެއަށް ޒިޔާރަތް ކުރެއްވިއެވެ. އޭނާ މާލެއަށް ޒިޔާރަތްކުރެއްވުން ހިމެނުނީ އެ އަހަރު ރާއްޖޭގައި ހިނގި އެންމެ ފާހަގަކޮށްލެވޭ އެއް ކަންތައް ކަމުގައެވެ. އޭގެ ކުރީގައި އެފަދަ ޢިއްޒަތްތެރި މެހުމާނަކު ރާއްޖެއަށް ޒިޔާރަތް ކުރައްވާފައި ވާކަން އެނގިފައެއް ނެތެވެ.\n18 މޭ 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 4216\nމޫސާ ޞާޢިދު(12 މެއި 2014 (ހޯމަ) ދުވަހު ޝާއިޢުކުރި ބަޔާ ގުޅޭ)މުޢާޒު ސުދާގެ އަތުގައި ހިފައި އޭނާއާ ގާތަށް ދަމައިލިއެވެ. ސުދާ ހުރީ އެ ކަމަށް ވިސްނައިގެން ނޫންކަމުން، އެ ބާރުމިނުގައި އޭނާއަށް ލައްވެގަނެވުނީ މުޢާޒުގެ މޭގައެވެ. ހަމަ އެއާއެކު، ދުވި ހިތްގައިމު މީރު ވަހެއްގެ ސަބަބުން ސުދާއަށް ނޯއް ދަމައިލެވުމާއެކު، މުޢާޒުގެ މޭގެތެރެއަށް ރަނގަޅަށް ބޮނޑިވެލެވިއްޖެއެވެ. މުޢާޒު އެ ދެހަށިގަނޑު އެކައްޗަކަށް ހަދާން އުޅޭފަދަ ގޮތަކަށް ސުދާ ގައިގައި ބައްދައިގަތެވެ. އެ ވަގުތު މުޢާޒުގެ ހަށިގަނޑުން ދުވަމުން ދިޔަ “ކަސަރަން” ސެންޓްގެ މީރުވަހުން ސުދާ މަސްތުވަމުން ދަނީއެވެ. އެ ހިނދު ސުދާގެ ހިތް އެދެމުން ދިޔައީ އެ ހަށިގަނޑުގެ ޙިމާޔަތުގައި އަބަދު ވެސް އޮތުމަށެވެ. އެވަހުން ހިތް އުފާ ކުރުމަށެވެ. އެ ހަށިގަނޑުން އަރާމާއި ހިތްހަމަޖެހުން ހޯދުމަށެވެ.\nޔުކްރެއިންގައި ހިނގަމުންދާ ހަމަނުޖެހުންތަކުގެ ސަބަބުން ބޮޑު ހަނގުރާމައެއް ފެށިދާނެބާ؟\n18 މޭ 20141 ޚިޔާލުޚަބަރާއި މަޢުލޫމާތު, މަޢުލޫމާތުއެޑްމިން\nޔުކްރެއިންގައި މިހާރު ހިނގަމުންދާ ހަމަނުޖެހުންތަކުގައި ޑޮނެސްކް، ސްލޮވްޔާންސްކް، އަދި އޮޑެސާގައި މިދިޔަ ހަފުތާތެރޭ 60 އަށް ވުރެ ގިނަ މީހުން މަރުވުމުން، ހުޅަނގުގެ ޤައުމުތަކުން މި ހަމަނުޖެހުންތަކާ މެދު ދެކެމުން އައި ގޮތް މިހާރު ވަނީ ބަދަލުވާން ފަށައިފައެވެ. މި އިޢުލާން ދެކެވަޑައިގަތީމުތޯ؟ (26)\n18 މޭ 2014ދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 2043\nوزارة الصحّة مالى – محلديب\nنمبر: ص 61/7\nމިއަދުން ފެށިގެން وزارة الصحّة އިން އަފިހުން ވިއްކުމެއް ނޯންނާނެ އެވެ. މީގެ ފަހުން އަފިހުން ވިއްކުމާއި މައިޓް ކުންފުންޏާއި حوال ކޮށްފީމެވެ. މުޖުތަމަޢުގައި ޒުވާނުންގެ ދައުރު\n17 މޭ 2014ބަހާއި އަދަބު, ވަޒަން ބަހުރުވައެޑްމިން\nއަބޫބަކުރު އާދަމް ސިލްވަރބީޗް ނ.މަނަދޫ ޒުވާނުން މިއަދުވާންވީ މުޖުތަމައުގައި ހަރުދަނާ ބަޔަކަށް ޒުވާން ދައުރުގެ ޒުވާންކަން ހެޔޮގޮތަށް ބޭނުން ހިފާބަޔަކަށް އަމާޒެއް ކަނޑައަޅައިގެން ދިރިއުޅުން ކުރިއެރުވުމަށް އެދެވޭ މަސައްކަތްކުރުމުގައި އަތުކުރި އޮޅާލައިގެން އުޅޭ ބަޔަކަށް 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121…122123124125126…127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


Bigg Boss 14: Pavitra ah Ejaz aa vakivaan jehijje | Mihaaru\nބިގް ބޮސް 14: ޕަވިތުރާ އަށް އިޖާޒާ ވަކިވާން ޖެހިއްޖެ\n30 ނޮވެމްބަރ 2020 - 10:16\nކަލާޒް ޗެނަލުން ގެނެސްދޭ ރިއަލިޓީ ޝޯ "ބިގް ބޮސް" ސީޒަން 14 ގައި އެންމެ ވަރުގަދަ ބައިވެރިންގެ ތެރޭގައި ކުރިން ހިމެނުނު ޕަވިތުރަ ޕުނިއާގެ ޖާދޫ ފާއިތުވި ހަފުތާއެއްހާ ދުވަހުގެ ތެރޭގައި މުޅިން ފަނޑުވެފައި ވަނިކޮށް ޝޯ ދޫކޮށް ދާން ޖެހިއްޖެ އެވެ.\nބެލުންތެރިންގެ ވޯޓް އެންމެ މަދުން މި ހަފުތާގައި ލިބިގެން އާދީއްތަ ދުވަހުގެ ރޭ ޕަވިތުރާ ވަނީ ކަޓައިފަ އެވެ. އޭނާ އަކީ މި ފަހަރުގެ ސީޒަން ފެށުނީއްސުރެ ކުރިން ވަރަށް ވަރުގަދަ ބައިވެރިއެއްގެ ގޮތުގައި ފާހަގަކުރެވުނު ފަންނާނެކެވެ. ޕަވިތުރާ އެންމެ ބޮޑަށް ފާހަގަކުރެވުނީ ވަރަށް ރުޅިގަދަ އެހެން ބައިވެރިންނާ ގަދަ އަށް ޒުވާބުކޮށް ގަޔަށް އަތްލާ ހިސާބަށް ވެސް ދާ ބައިވެރިއެއްގެ ގޮތުގަ އެވެ. އަދި އިޖާޒް ޚާންއާ ވެސް ހާއްސަ ގުޅުމެއް އޮންނަ މީހެއްގެ ގޮތުގަ އެވެ.\nއެއް ފަހަރަކު އިޖާޒާ ދެމެދު ހިނގި ޒުވާބުގަނޑެއްގެ ތެރޭގައި ޕަވިތުރުވާ ވަނީ މާރާމާރީ ހިންގާ އުސޫލުން އިޖާޒުގެ ގައިގައި ޖެހިގެންފަ އެވެ. މިފަދަ މައްސަލަތަކާ ހެދި ޝޯގެ ހޯސްޓް ސަލްމާން ޚާން ވެސް އެތައް ފަހަރެއްގެ މަތިން ޕަވިތުރާގެ ރުޅި ކޮންޓްރޯލްކުރަން ނަސޭހަތްތެރިވެފައިވެ އެވެ.\nKaun karega kisko ghar se behghar? Janne ke liye dekhte rahiye #BB14 only on #Colors. #BiggBoss2020 #BiggBoss14 @BeingSalmanKhan #WeekendKaVaar pic.twitter.com/detHZdaHDd\nއިޖާޒާއި ޕަތިވުރާއާ ދެމެދު ބޮޑެތި ކޯޅުންތަކެއް ހިނގި ނަމަވެސް މި ދެ ބައިވެރިން ފަހުން ފާހަގަކުރެވުނީ ވަރަށް ހާއްސަ ގުޅުމެއް އޮންނަ ދެ ބައިވެރިންގެ ގޮތުގަ އެވެ. އެގޮތުން އެކަކު އަނެކަކާ ވަރަށް ގިނަ ފަހަރުމަތިން ސަމާސާކުރާ ތަން ވެސް ފެނިފައިވެ އެވެ. މިއާ އެކު ޝޯ ބަލާ މީހުންނާއި ޝޯގެ ބައެއް ބައިވެރިން ވެސް އިޖާޒާއި ޕަވިތުރާ އަކީ ދެ "ލޯބިވެރިން" ގެ ގޮތުގައި ސިފަކޮށްފައިވެ އެވެ.\nޝޯ އިން ކަޓައިގެން ދިޔައިރު ވެސް ފެނުނީ މިކަހަލަ މަންޒަރެކެވެ.\nޕަވިތުރަ ޝޯއިން ކަޓައިގެން ދިޔަ އިރު ސަލްމާން ވަނީ ކުރިއަށް އޮތް ހަފުތާ އަކީ ޝޯގެ ފިނާލޭ ހަފުތާކަމުގެ އިޝާރާތެއް ވެސް ދީފަ އެވެ. އެއާ އެކު ބައިވެރިންނަށް ބޮޑު ޝޮކެއް ވެސް ލިބުނެވެ.\nސަލްމާން ބުނި ގޮތުގައި އޭނާ އަންނަ ހަފުތާގެ "ވީކެންޑް ކާ ވާރު" ގެ އެޕިސޯޑްތަކަށް އަންނަ އިރު ޝޯގައި ވާދަކުރަން ތިބޭނީ ހަތަރު ބައިވެރިއެކެވެ. އޭގެ މާނަ އަކީ ފިނާލޭ އަށް ވާދަކުރާނީ އެ ހަތަރު ބައިވެރިންނެވެ. އެ ހަތަރު ބައިވެރިންގެ ތެރެއިން އެއް ޖާގަ ރުބީނާ ދިލައިކް ވަނީ ކަށަވަރުކޮށްފަ އެވެ.\nއެހެންވެ މި ހަފުތާ ނިމިގެންދާ އިރު އަނެއް ތިން ބައިވެރިންނަކީ ކޮބައިކަން އެނގޭނެ އެވެ.\n"ބިގް ބޮސް 14" ނިމުމަކާ ދިމާއަށް މިސްރާބު ޖަހާފައިވާ އިރު މިހާރު ޝޯގައި ތިބީ އަށް ބައިވެރިންނެވެ. އެއީ ޝޯ ފެށީއްސުރެ ވާދަކުރަމުން އަންނަ ރުބީނާ އާއި ފިރިމީހާ އަބިނާވް ޝުކްލާ އާއި ޖޭސްމިން ބާސިނާއި ރާހުލް ވައިދިއާގެ އިތުރުން އިޖާޒާއި ނިކީ ތަމްބޯލީ އެވެ.\nއަނެއް ދެ ބައިވެރިންނަކީ ވައިލްޑް ކާޑްގެ ދަށުން ފުރުސަތު ލިބުނު އަލީ ގޯނީ އާއި ކަވީތާ ކޯޝިކެވެ.


2016 vana aharuge bodethi varithah! 2016 vana aharuge bodethi varithah!\n2016 ގައި ނަން ހިނގި ބޮޑެތި ވަރިތައް!\nލޯބީގެ ކަނޑަށް ބެހިގެންގޮސް ޖަޒުބާތު މުޅި ސޯޝަލް މީޑިއަށް އޮއްސާލައިގެން ލޯބީގެ މާތައް ފޮޅުވަމުން ދިޔަ ނަމަވެސް ހުރިހާ ލޯތްބަކީ ދާއިމަށް ދެމި އޮންނަ ލޯތްބަށް ނުވެދާނެ އެވެ. މާމުއި ހަނދުގެ ދުވަސްތައް ނުނިމެނީސް ކެހިދީފައި ފިލާވެސް ފާނެ އެވެ. އެއްކޮށް އެތަށް އަހަރެއް ވޭތުކޮށްފައި ވެސް ވަކިވެދާނެ އެވެ.\nމިދިޔަ 2016 ވަނަ އަހަރަކީ ވެސް އެފަދަ އެތަށް މަލެއް ފޮޅުވުމަށްފަހު ވަރިއާ ހަމައަށް އެތަށް ބަޔަކު ދިޔަ އަހަރެކެވެ. އޭގެތެރެއިން ވެސް ފާހަގަކޮށްލެވޭ މިލިއަން ޑޮލަރުގެ އަގުބޮޑެތި ވަރިތަކެއް އެބަހުއްޓެވެ. ހާއްސަކޮށް ހޮލީވުޑްގެ ވަރިތައް ފާހަގަކޮށްލެވެ އެވެ.\nލީވް ޝްރައިބާ އަދި ނޯމީ ވޮޓްސް\nލޯބި ލޯބިން 11 އަހަރު އުޅުމަށްފަހު މި ދެމީހުން ވަރިވެފައިވަނީ ސެޕްޓެމްބަރ 26 ވަނަ ދުވަހު އެވެ. ކައިވެންޏަށް ދެ ކުދިން ލިބިފައިވެ އެވެ. މިދެމީހުންނަށް ވަރިވިގެން މުދާ ބެހިއިރު ކޮންމެ މީހަކަށް 13 މިލިއަން ޑޮލަރު ލިބިފައިވެ އެވެެ. ވަރިވިކަން އިއުލާންކޮށް ނެރެފައިވާ ސްޓޭޓްމަންޓްގައި ލެއިވް އަދި ނޯމީ ބުނެފައިވަނީ މިއީ އެންމެ ރަނގަޅުގޮތް ކަމަށް ފެންނާތީ ދެމީހުން ވެސް ވަކިވާން ނިންމީ ކަމަށެވެ.\nޓޯބީ މެގުއާ އަދި ޖެނިފާ މެޔާސް\nސްޕައިޑަ މޭން އިން ބޮޑު މަޝްހޫރު ކަމެއް ލިބުނު ޓޯބީ އާއި އޭނާގެ ގަހަނާ ޑިޒައިން ކުރާ އަނބިމީހާ ޖެނިފާއާ ބައްދަލުވެ ޑޭޓް ކުރަން ފަށާފައިވަނީ 2003 ވަނަ އަހަރު އެވެ. އަދި މިދެ މީހުން ކައިވެނިކޮށްފައިވަނީ 2007 ވަނަ އަހަރެވެ. ކައިވެންޏަށް ނުވަ އަހަރުވީ އިރު، ދެ ކުދިން ލިބިފައިވެ އެވެ. އެއީ ރޫބީ 9، އާއި އޯޓިސް 7، އެވެ. މި ދެމީހުން ވަރިވެފައިވަނީ އޮކްޓޯބަރ 18 ވަނަ ދުވަހު އެވެ.\nބްރެޑް ޕިޓް އަދި އެންޖެލީނާ ޖޯލީ\nމިއީ މިއަހަރު އެންމެ ބާރަށް ދެކެވުނު ވަރީގެ ވާހަކަ އެވެ. ބްރެންޖެލީނާގެ ނަމުން މަޝްހޫރުވެފައިވާ ހޮލީވުޑްގެ އޭލިސްޓް ކަޕްލް ވަރިވެފައިވަނީ ސެޕްޓެމްބަރ 20 ވަނަ ދުވަހު އެވެ. 2004 ވަނަ އަހަރުން ފެށިގެން ޑޭޓް ކުރަން ފެށި ބްރެންޖެލީނާގެ ޖޯޑު ކައިވެނި ކޮށްފައިވަނީ 2014 ވަނަ އަހަރު އެވެ. ވަރިވިއިރު އެ ދެމީހުންގެ ހަ ކުދިން ތިއްބެވެ. އެއީ އެޑޮޕްޓްކޮށްފައިވާ ތިން ކުދިން ލައިގެންނެވެ. ވަރިކުރުމުން ޕްރިނަޕްގެ ދަށުން އެންޖެލީނާ އަށް 130 މިލިއަން ޑޮލަރު އަދި ބްރެޑް ޕިޓަށް 200 މިލިއަން ޑޮލަރު ލިބެ އެވެ. މިއީ އެ ދެމީހުންގެ ނަންމަތީގައި ހުރި ގެތަށް ނުލައި ލިބޭނެ ވަރެވެ.\nޖޯނީ ޑެޕް އަދި އެމްބާ ހާޑް\n"ދި ރަމް ޑައަރީސް" ސެޓުން ލޯބީގެ މާތަށް ފޮޅުވަން ފެށި ޖޯނީ ޑެޕާއި އެމްބާ 14 އަހަރު އެއްކޮށް އުޅުމަށްފަހު ވަރިވިކަން އިއުލާންކޮށްފައިވަނީ އޮގަސްޓް 16 ވަނަ ދުވަހު އެވެ. ޖޮނީ ޑެޕްގެ ފަރާތުން އެމްބާ އަށް އަނިޔާ ކުރާ މައްސަލަ އާއި ގުޅިގެން ދެމީހުން ވަރިވިއިރު ދަރިއަކު ނެތެވެ. ޕައިރޭޓްސް އޮފް ދި ކެރީބިއަންގެ ތަރި ޖޯނީ ޑެޕް އާއި އެމްބާ 2015 އަހަރުގެ ފެބްރުއަރީ މަހު ކައިވެނި ކުރި އިރު ޕްރި ނަޕް އެގްރިމެންޓް ހަދާފައެއްނުވެ އެވެ. ނަމަވެސް އެމްބާ ވަނީ ވަރިއަށްފަހު 23 މިލިއަން ޑޮލަރު ހޯދަން ޑެޕް އާއި ދެކޮޅަށް ދައުވާ ކޮށްފަ އެވެ.\nމާކް އެންތަނީ އަދި ޝެނޮން ދި ލިމާ\nމަޝްހޫރު ލަވަކިޔުންތެރިޔާ މާކް އެންތަނީ އާއި ވެނެޒުއޭލާގެ މޮޑެލް ޝެނޮންގެ ވަރިއަކީ ވެސް 2016 ވަނަ ފާހަގަކޮށްލެވޭ މަޝްހޫރު ވަރި އެކެވެ. 2014 ވަނަ ކައިވެނި ކުރި މި ދެމީހުން އޭގެ ދެއަހަރު ފަހުން ޑިސެމްބަރު މަހު ވަރިވެފައިވަނީ 17 ވަނަ އެނުއަލް ލެޓިން އެވޯޑް ހަފްލާގައި މާކް އެންތަނީގެ ކުރީގެ ލޯބިވެރިޔާ ޖެނިފާ ލޮޕޭޒް އާއި ދެމީހުން މާ ގައިގޯޅިކޮށް އުޅުނު މައްސަލައާއި ގުޅިގެން ކަމަށް މީޑިއާ ރިޕޯޓް ތަކުގައި ބުނެފައިވެ އެވެ. ޝެނޮންގެ ކުރިން މާކް އެންތަނީ ވަނީ ދެ ކައިވެންޏެއް ކޮށްފަ އެވެ. އެ ކައިވެނިތަކަށް ފަސް ކުދިން ލިބިފައިވެ އެވެ.\nކްލޯއި ކާޑޭޝިއަން އަދި ލަމަރ\nކާޑޭޝިއަން އާއިލާގެ މެމްބަރުންނަކީ އަބަދުވެސް މީޑިއާ ތަކުގެ ސުރުޚީ ތަކުން ޖާގަ ހޯދުމަށް ކެއްމަދުވެފައިތިބޭ ބައެކެވެ. އެގޮތުން 2016 ވަނަ އަހަރު ވެސް އެއާއިލާގެ ތެރެއިން ވަރިއެއް ވަނީ ފެންމަތިވެފަ އެވެ. ކްލޯއީ އާއި އޭނާގެ ފިރިމީހާ ނެޓްބޯޅަ ކުޅުންތެރިޔާ ލަމަރ ރަސްމީކޮށް ވަރިވެފައިވަނީ ޑިސެމްބަރ ނުވަ ވަނަ ދުވަހު އެވެ. ނަމަވެސް އޭގެ ކުރިން ވެސް ކްލޯއީ ވަނީ ވަރިވާން މަސައްކަތްކޮށްފަ އެވެ.\nމޫނުގައި އުނގުޅާ ފައުންޑޭޝަން މާ އަވަހަށް ފިލަނީތަ؟\nހީކުރާހާ ޗީޒްގެ އުމުުރު ކުރެއް ނޫން\nބޭވޮޗްގެ އީދު ހަދިޔާ ހާއްސަ އެހީއަށް ބޭނުންވާ ކުދިންނަށް\nއިސްތަށިގަނޑު ދޮންނަންވީ ކިހާ އަވަސް އަވަހަކަށް؟


މަސްވެރިކަމަށް ގެންނަ އެންމެ ބޮޑު ބަދަލަކީ ކުންފުނިތަކަށް ދީފައި އޮތް އެކްސްކްލޫސިވިޓީ އުވާލުން: ރައީސް | Voice.mv\nމަސްވެރިކަމަށް ގެންނަ އެންމެ ބޮޑު ބަދަލަކީ ކުންފުނިތަކަށް ދީފައި އޮތް އެކްސްކްލޫސިވިޓީ އުވާލުން: ރައީސް\nމަސްވެރިކަމުގެ ސިޔާސަތަށް ސަރުކާރުން ގެންނާނެ އެންމެ ބޮޑު އެއް ބަދަލަކީ، މަސް ގަތުމަށް ކުންފުނިތަކަށް ދީފައި އޮތް އެކްސްކްލޫސިވިޓީ އުވާލުން ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވެއްޖެއެވެ.\nމަސްވެރިންނަށް އަމާޒުކޮށްގެން ސަރުކާރުން "ކެޔޮޅު އެޕްލިކޭޝަން" އިފްތިތާހު ކުރުމަށް މިރޭ ދަރުބާރުގޭގައި ބޭއްވި ރަސްމިއްޔާތުގައި ވާހަކަފުޅުދައްކަވަމުން ރައީސް ސޯލިހު ވިދާޅުވީ، މަސް ގަތުމަށް ކުންފުނިތަކަށް ދީފައި އޮތް އެކްސްކްލޫސިވިޓީ އުވާލުމުގެ ކަންކަން މިހާރު ކުރަމުންދާ ކަމަށެވެ. މިބަދަލުގެ ސަބަބުން މަސްގަތުމުގެ ފުރުސަތު އިތުރު ކުންފުނިތަކަށް ހުޅުވި، މަސްވެރިން ބާނާ މަސް، ކަނޑަށް އުކާލަން ނުޖެހި، އާމްދަނީ އިތުރުކުރެވޭނެ ކަމަށް ރައީސް ވިދާޅުވިއެވެ.\nއެމަނިކުފާނު ވިދާޅުވީ، މަސްވެރިންގެ އެންމެ ބޮޑު އެއް ޝަކުވާއަކީ، ރާއްޖޭގައި ލޭނުގެ މަސްވެރިކަން ކުރުމަށް، ބޭރުގެ މަސްވެރިންނަށް ލައިސަންސް ދީފައި އޮތް އޮތުން ކަމަށެވެ. އެގޮތުން މި ވެރިކަން ފެށުނުއިރު، ރާއްޖޭގައި ލޭނުގެ މަސްވެރިކަން ކުރުމަށް 28 ކުންފުންޏަކަށް ހުއްދަ ދީފައި އޮތްކަމަށް ވިދާޅުވިއެވެ. އެ ކަމުގައި ހަރަކާތްތެރިވަނީ ގިނައިން ބިދޭސީން ކަމަށާއި އެކަމުން ދައުލަތަށް ލިބެނީ އަހަރަކު، އެންމެ 1.9 މިލިއަން ރުފިޔާ ކަމަށްވެސް ރައީސް ސޯލިހު ވިދާޅުވިއެވެ.\n"މިއީ ލޭނުގެ މަސްވެރިކަމުން ދައުލަތަށް ޙައްޤުވާ މިންވަރު ކަމަކަށް އަޅުގަނޑަކަށް ޤަބޫލެއްނުކުރެވޭ. އެހެންކަމުން، އަޅުގަނޑުމެން ނިންމީ، މި ދެންނެވި ލޭނުގެ މަސްވެރިކަމަށް، އިތުރަށް ލައިސަންސް ނުދިނުމަށް." ރައީސް ވިދާޅުވިއެވެ.\nމީގެއިތުރުން އެމަނިކުފާނު ވިދާޅުވީ، ރާއްޖޭގައި މިހާރު ގާއިމުކޮށްފައި ހުރި ޕްރޮސެސިންގެ ފެސިލިޓީތަކަށް ބަލާއިރު، ދުވާލަކަށް ޕްރޮސެސް ކުރެވެނީ 130 މެޓްރިކް ޓަނުގެ ކަޅުބިލަމަސް ކަމަށެވެ. އެހެންކަމުން އަހަރަކު 300 ދުވަހު މަސް ފްރޮސެސް ކުރިޔަސް، އިތުރު އިންވެސްޓްމަންޓަކާއި ނުލައި، އަހަރެއްގެ މައްޗަށް ޕްރޮސެސް ކުރެވޭނީ 39000 ޓަނުގެ މަސް ކަމަށް ރައީސް ސޯލިހު ވިދާޅުވިއެވެ.\n" މުޅި ރާއްޖެއަށް އަހަރަކު 90000 ޓަނުގެ މަސް ބާނާއިރު، އެ މަސް ގަތުމަށާއި، ޕްރޮސެސް ކުރުމަށް އަޅުގަނޑުމެން މިވަނީ ނުކުޅެދިފައި." ރައިސް ވިދާޅުވިއެވެ.\nމަސްވެރިކަމުގެ ސިނާއަތު ކުރިއަރަންވީވަރަށް ކުރިނާރައި މިހާ ދުވަހު މިއޮތީ، ވޭތުވެދިޔަ ތަނުގައި އެއްވެސް ސަރުކާރަކުން ރަނގަޅު ސިޔާސަތެއް ކަނޑައަޅައި ތަންފީޒުކޮށްފައި ނެތުމުން ކަމަށް ރައީސް ސޯލިހު ވިދާޅުވިއެވެ.\nއެމަނިކުފާނު ވިދާޅުވީ، ދިވެހި މަސްވެރިކަމުގެ ބާވަތާއި، ދިވެހިންގެ ތަޖުރިބާއަށް ބަލާއިރު، ދިވެހިން މިއަދު ތިބެންޖެހޭނީ، އިންޑިއާ ކަނޑުގެ މަސްވެރިކަމުގެ ސިޔާސަތު ކަނޑައެޅުމުގައި ބަސް ބުނެވޭ ބައެއްގެ ގޮތުގައި ކަމަށެވެ.\nއިންްވެސްޓަރުންނަށް ފަހި މާހައުލެއް ރާއްޖޭގައި އެބަ އޮތްް: ރައީސް


Kairi ... Namaves dhurugaivaa Maliku 30 - One Online\nމަލިކު އަވަށެއްގެ އަންހެން ކުދީން އީދު ދުވަހަކު ކައްކަން ފުނޑަނީ --- ފޮޓޯ: އެފް.ޖީ މުހައްމަދު\nކައިރި ... ނަމަވެސް ދުރުގައިވާ މަލިކު 30\n(13 އޯގަސްޓް ގެ އަދަދާ ގުޅޭ)\nއިސްލާމީ ކޮންމެ މުޖުތަމަޢެއްގައިވެސް ރޯދަމަހަށް މަރުޙަބާ ކިޔުމުގެ ގޮތުން ޚާއްޞަ ތައްޔާރީތަކެއް ކުރެއެވެ. މިގޮތުން ދިވެހި ކާބަފައިންގެ ދެދަރިކޮޅު ކަމުގައިވާ މަލިކާއި ދިވެހިރާއްޖޭގައި ރޯދަޔަށް ތައްޔާރުވުމުގެ ގޮތުން ހިންގެނީ އެއްކަހަލަ ކަންތައްތަކެކެވެ.\nރާއްޖެތެރޭގެ ރަށްރަށާއި މަލިކުގައިވެސް ރޯދަޔަށް ތައްޔާރުވުމުގެ ގޮތުން ހިންގޭ އެންމެ ޚާއްޞަ ޙަރަކާތަކީ ގޯތިގެދޮރު ސާފުތާހިރުކުރުމާއި، ގޭތެރެޔާއި ބަދިގެތެރޭގެ ތަޅުމާއި ފާރުތައް ދޮވުމާއި، ފާރުގައި އުވަލުމާއި، ވަޅުވަޅާއި ވެޔޮތައް ސާފުކުރުމާއި، ދަނޑިފަނުން އަޅައިފައި ހުންނަ ގޭގޭގެ ފުރާޅުތަކާއި ބިތްތަކާއި ބަދިގޭގެ ދުމަށިތައް އާކުރުމާއި، ގޭތެރެޔަށާއި ގޯތިތެރެޔަށް ކަށިވެލިލުމާއި، ރޯދަމަހަށް ބޭނުންވާ ދަރު ކާށިފަދަ ތަކެއްޗާއި، ހަނޑޫހަކުރާއި، ހަވާދުގެ ބާވަތްތަކާއި، ކަދުރާއި، ސަރުބަތާއި އެސެންސާއި، ސާގާއި، އިސްބަޣޫލު ފަދަ ފަނިކެއްކުމާއި ފަނި ގިރުމާބެހޭ ތަކެތި ހޯދުމެވެ.\nމަލިކު އަންހެނުން އީދު ދުވަހު ކައްކަން ތައްޔާރުވަނީ --- ފޮޓޯ: އެފް.ޖީ މުހައްމަދު\nރޯދަޔަށް ތައްޔާރުވުމުގެ ގޮތުން މަލިކުގައި ކުރާ ގިނަކަންތައް އިހުގައިކޮށްއުޅެނީ އަވަށްއަވަށުގެ ރައްޔިތުން ބައިވެރިވެގެންނެވެ. މިގޮތުން ކުރާ ކަންތައްތަކުގެ ތެރޭގައި، މަލިކުގައި ހުންނަ ބޮޑުވަޅުތައް (ވެޔޮތައް) ސާފުކުރުމާއި، ބަންޑާރަޔަށްގޮސް ކާށިއަޅައި ދަރުކޮށައި އެތަކެތި އަވަށުދޯނީގައި އަވަށަށް ގެނައުން ހިމެނެއެވެ. ދަރާއި ކާށި އަވަށަށް ގެނެސް ގޭގޭގެ ނިސްބަތުން ބަހައިލަނީއެވެ. ފިރިހެނުން ތަކެތި ގެނެސް ބަހައިލުމުން އެތަކެތި ގެޔަށް ގެންދަނީ އަންހެނުންނެވެ.\nނަމަވެސް ރަށުގެ ބަންޑާރަގަނޑު ބޯބޯމައްޗަށް ބެހުމާ ވިދިގެން މިހާރު ކާށިއެޅުމާއި ދަރުގެނައުމަކީ ކޮންމެ ގެއެއްގެ މީހުންވެސް އަމިއްލައަށް ކުރާ ކަމެކެވެ. ތަކެތި އުފުލުމަށް ދޯނިފަހަރުގެ ބަދަލުގައި މިހާރު ބޭނުންކުރަނީ "ޓިއްލަރު" ނުވަތަ އޮޓޯފަދަ ދުއްވާ ތަކެއްޗެވެ.\nމަލިކު ފިރިހެނުން އީދު ދުވަހު ކައްކަން ގެރިމަސް ކޮށައިދެނީ --- ފޮޓޯ: އެފް.ޖީ މުހައްމަދު\nރާއްޖޭގައިވެސް ރޯދަޔަށް ހަނދު ބަލަންދާ ފަދައިން މަލިކުގައިވެސް އެކަން އޮވެއެވެ. އިހުގައި މިއީ ވަރަށްފޯރިއާއެކު ކުރާ ކަމެކެވެ. ހަނދުބަލަން ދަނީ މާހެފުމަށް ބޭނުންކުރާ ތަކެއްޗާއި، މަށައިފައި ހުންނަ ކާށިފަދަ ތަކެތި ހިފައިގެންނެވެ. ހަނދުފެނުމުން ކާށިޖެހުމާއި "ހަނދޯތް" މިހެން ގޮވުން އޮވެއެވެ. "ހަނދޯތް" ގޮވުމުގެ ބޭނުމަކީ ރޯދަމަހަށް ހަނދުފެނުނުކަން ރަށަށް އިޢުލާން ކުރުމެވެ. ކާށި ޖެހުމަކީ އެއްކާށި ބިންމަތީގައި ބާއްވާފައި އަނެއްކާށިން ޖަހައި ކާށި ފަޅައިލުމެވެ. މިއީ ވަރަށް ފޯރިގަދަ މުބާރާތެއް ކަހަލަ ގޮތަކަށް ހިނގާ ކަމެކެވެ. ނަމަވެސް މިއީ މިހާރު މާފޯރިގަދަކޮށް އޮންނަ ކަމެއް ނޫނެވެ.\nރާއްޖޭގައިވެސް އިހުޒަމާނުގައި ރޯދަމަހަށް ހަނދުބަލާ ރެޔަށް އަންބަލަންލުމާއި މިފަދަ ކުޅިވަރުތައް އޮތް ފަދައިން މަލިކުގައިވެސް އެކަންތައް އޮތެވެ. މިހާރު ރާއްޖޭގައި ހަނދުބެލުމުގެ އާދަ އިހާއަޅާ ބަލާއިރު ކުޑަވެފައިވާ ފަދައިން މަލިކުގައިވެސް އެކަން ހިސާބަކަށް ވަނީ ހީނަރުވެފައެވެ.\nރޯދަމަހަކީ "އިސްރާފުކުރުމަށް ލިބޭ ރަނުގެ ފުރުޞަތެއް" ކަމުގައި ދިވެހީންގެ ތެރޭގައި ވެފައި އޮންނަ ފަދައިން މަލިކުގައިވެސް ރޯދަމަހަކީ ކެއުމުގެ ޚަރަދު ވަރަށްބޮޑު މަހެކެވެ. މީރު އެއްޗެހި ހެދުމާއި ކެއުމުގައި މަލިކުމީހުންނާއި ދިވެހީންގެ އެއްބައެއްވަންތަކަން ހާމަވެގެންދަނީ ވަރަށްބޮޑަށެވެ.\nމަލިކުގައި އީދު ދުވަހު ކަތިލި ގެރިބަކަރި ނޮޅަނީ --- ފޮޓޯ: އެފް.ޖީ މުހައްމަދު\nރާއްޖޭގެ މީހުންނެކޭ އެއްފަދައިން މަލިކުމީހުންވެސް ރޯދަވީއްލުމަށް (މަލިކުބަހުރުވައިގައި ކޯދުވުމަށް) ވަރަށް ގިނަ ހެދިކާ ތައްޔާރުކުރެއެވެ.\nމަލިކުގައި ރޯދަވީއްލާއިރަށް ތައްޔާރުކުރާ ބާވަތްތަކުގެ ތެރޭގައި ކަދުރާއި، އިސްބަޣޫލުފަންޏާއި، އެކިވައްތަރުގެ ފަންޏާއި، ކަންޖާއި، ގުޅަޔާއި، "މުގުއައްޕަނާއި"، ކިރާއި، ފޮޅިޔާއި، ބަނބުކޭލުސަންނަޓި ހިމެނެއެވެ.\nރޯދަވީއްލުމަށްފަހު މަޣުރިބުނަމާދުގެ ފަހަށް ބަތްކައި އުޅޭމީހުންވެސް ކޮންމެވެސް ވަރަކަށް އުޅެއެވެ.\nރާއްޖެއެކޭ އެއްގޮތަށް މަލިކުގައިވެސް ތަރާވީސްދަމަށް ހެދިކާ ހަދައި ތައްޔާރުކުރުން އޮވެއެވެ. ގާތްތިމާގެ މީހުންނާއި، ރައްޓެހީންގެ ގޭގެއަށް ތަރާވީސްދަމު ޒިޔާރަތްކުރުމަކީ ދެތާނގައިވެސް އެކުވެރިކަން ބަދަހިކުރުމުގެ ވަސީލަތެއްގެ ގޮތުން ބޭނުންކުރެވޭ ކަމެކެވެ.\nމަލިކުގައި "ތަރާވީސް ކެއުމަށް" ތައްޔާރުކުރާ ބާވަތްތަކުގެ ތެރޭގައި ހިމެނެނީ ހުނިހަކުރުފަތަފޮޅި (ހުނިހަކުރު ފޫކުއްތު) ފެންވަރާބޮނޑި، ހިކިތަވާ، "ގުޅަގަން"، "ހާލިފޮޅި"، "ކީނައްތު"، "ފޮއްޅަ"، ބިސްފަރަޓާ" މިފަދަ ބާވަތްތަކެވެ.\nމަލިކުގައިވެސް ހާރުދަމު ކައިއުޅެނީ ބަތެވެ. ނަމަވެސް ރާއްޖެއެކޭ އެއްގޮތަށް ކޮންމެބަޔަކުވެސް ހާރުކައްކަނީ އެބަޔަކަށް ލިބޭ އެންމެ ރަނގަޅަކަށެވެ. ތައްޔާރުކުރެވޭ އެންމެ މީރެއްކޮށެވެ.\nމަލިކު އަންހެނުން އީދު ދުވަހަށް ހެދިކާ ހަދަނީ --- ފޮޓޯ: އެފް.ޖީ މުހައްމަދު\nފިރިމީހާގެ ގެއަށް ރޯދަވީއްލާނެ ވައްތަރުވައްތަރުގެ ހެދިކާ ތައްޔާރުކޮށްފައި ފޮނުވުމަކީ މަލިކު އަންހެނުން ވަރަށް ފަރުވާބަހައްޓައިގެން ކުރާ ކަމެކެވެ.\nރޯދަމަހުގެ ފަހުދިހަޔަށް އެޅުމާއެކު މަލިކުމީހުން ޢީދަށް ތައްޔާރުވެއެވެ. ހަނޑޫ ދޮވުމާއި، ހަނޑޫ ފޮޅުމާއި، ހަވާދު އަވީލައި ތައްޔާރުކުރުމެވެ. ޢީދުވިލޭރޭ ހަނދު ފެނުމާއެކު މަލިކުގެ ކޮންމެ އަވަށެއްގައިވެސް ގެރިކަތިލުން އޮވެއެވެ. ބޮޑެތި އަވަށްއަވަށުން ދެގެރި ތިންގެރި ކަތިލައެވެ. ޢީދުވިލޭރެއަށް ކުރީއްސުރެ ހުންނަނީ ހެދިކާގެ ބާވަތް ތައްޔާރުކޮށްފައެވެ. ކޮންމެ އަވަށެއްގެވެސް އަވަށުގޭގައި އަވަށު އެންމެންނަށާއި، އެހެނިހެން އަވަށްއަވަށުން ޒިޔާރަތްކުރާ އެކުވެރީންނަށް ސައި ތައްޔާރުކޮށްފައި އޮވެއެވެ.\nފިރިހެނުން ޢީދުނަމާދުކޮށްގެން އަންނައިރަށް އަވަށުގޭގޭގައި ކާން ތައްޔާރުކޮށްފައި ހުރެއެވެ. ފުރަތަމަ ކާނީ އަވަށުގެ ބޮޑުންނެވެ. ދެން އަވަށުގެ އެހެނިހެން މީހުންނެވެ. އަވަށުގެ ހުރިހާ ފިރިހެނުން ކާނީ އަވަށުގެއިންނެވެ. އެއްއަވަށެއްގެ މީހުންނަށް އަނެއް އަވަށަކަށް ދަޢުވަތު ދިނުންވެސް އޮވެއެވެ. ޢީދުދުވަހަށް އަވަށުގެ އެންމެންނަށް ފުދޭވަރަށް އަވަށުގޭގައި ކައްކާނެއެވެ. ކައްކާތަކެތި އަވަށުގެ ހުރިހާ ގޭގެއަށް ބަހައިވެސް އުޅެއެވެ. މިކަމަށް ކިޔަނީ "ބަތްދޭން ދިޔުމެވެ." ބަތްދޭން ދަނީ އަވަށުގެ އަންހެނުންނެވެ. ކޮންމެ އަވަށެއްގެވެސް މާލިއްޔަތުގައި މިބާވަތުގެ ޚަރަދުކުރެވޭހައި ތަނަވަސްކަން ހުރެއެވެ.\nރޯދަމަހާ ވިދިގެން އަންނަ ފިޠުރުޢީދަށް މަލިކުމީހުންވެސް ކިޔައިއުޅެނީ ކުޑަޢީދެވެ. ޙައްޖުމަހުގައި އަންނަޢީދަށް ކިޔަނީ ބޮޑުޢީދެވެ. މިއީ އަޅުގަނޑުމެންވެސް ދެޢީދަށް ނަންކިޔާގޮތް ނޫންތޯއެވެ؟ މިހާރުގެ ދިވެހިރާއްޖެއެކޭ އެއްގޮތަށް ފިޠުރުޢީދު، އަޟްޙާޢީދު މިދެނަންވެސް ބޭނުންކުރެއެވެ.\nއަޟްޙާޢީދު (ބޮޑުޢީދު) ގައި އުޟްޙިޔާގެ ގޮތުން ގެރިބަކަރި ކަތިލުމާއި، ކަތިލާ ތަކެތީގެ މަސް ގާތްތިމާގެ މީހުންނަށާއި، ރައްޓެހީންނަށް ބެހުމުގެ އިސްލާމީ ރީތިއާދަ މަލިކުގައި އޮވެއެވެ.\nމަލިކުގައި ޢީދުތެރޭގައި ކުޅޭ ވަކިޚާއްޞަ ކުޅިވަރެއް ނޯވެއެވެ. އެއީ "މަލިކުދަނޑި" ފަދަ ކުޅިވަރުތައް މިހާރު މަލިކުން އުވި ގޮސްފައިވާތީ ކަމަށް ވެދާނެއެވެ. ޢީދުގައި މިހާރު ކޮށްއުޅޭ ކަމަކަށް އޮންނަނީ ރާތީބު ކިޔުމެވެ. ރޯދަމަހުވެސް ރާތީބު ކިޔުމާއި ތާހީދު ކިޔުން އޮވެއެވެ.\nމަލިކު އަންހެނުން އީދު ދުވަހު ކައްކަނީ --- ފޮޓޯ: އެފް.ޖީ މުހައްމަދު\nއިސްލާމްދީނުގައި ކަނޑައެޅިފައިވާ ދެޢީދުގެ އިތުރަށްވެސް މަލިކުގައި ބައެއް "ޢީދު" ފާހަގަކުރާކަމަށް މަލިކާ ބެހޭގޮތުން ލިޔާ ބޭރުގެ ލިޔުންތެރީން ލިޔެއެވެ. އޭގެތެރޭގައި އައްޝައިޚް މުޙްޔިއްދީން (އައްޝައިޚް މުޙްޔިއްދީން ޢަބްދުލްޤާދިރު ޖީލާނީ) ގެ އަހަރުމަތިފުޅާއި، "ޝައިޚްރިފާޢީ" ގެ އަހަރުމަތިފުޅާއި، ޝަޢުބާންމަހުގެ ފަނަރަވަނަ ދުވަހާއި، މުޙައްރަމްމަހުގެ ދިހަވަނަދުވަސް ހިމެނެއެވެ. އަދި ކީރިތިރަސޫލާގެ ޢީދުމީލާދު ދުވަސްވެސް މީގެތެރޭގައި ހިމެނެއެވެ.\nނަމަވެސް ޙަޤީޤަތުގައި މިއީ ޢީދެއްގެގޮތުން ފާހަގަކުރެވޭ ދުވަސްދުވަހެއް ނޫނެވެ. ފާހަގަކުރެވޭ ޚާއްޞަ މުނާސަބާތަކެކެވެ. މީގެ ތެރެއިން "ޝައިޚްރިފާޢީ" ގެ އަހަރުމަތިފުޅު ދުވަސްނޫން ދުވަސްދުވަހަކީ ރާއްޖޭގައިވެސް އިހުޒަމާނުގައި ފާހަގަކުރެވުނު ދުވަސްދުވަހެވެ.\nމަލިކުގައި ޝަޢުބާންމަހުގެ ފަނަރަވަނަދުވަހު މަރުފޮޅިފިހެ މަރުވާމީހުންނަށް ހެޔޮދުޢާކޮށް އުޅުނެވެ. ދިވެހި ޘަޤާފަތުގެ އަހުލުވެރީން ހަނދުމަފުޅު ހުންނާނެ ފަދައިން ޝަޢުބާންމަހުގެ ސާދަވަނަ ދުވަހަކީ ރާއްޖޭގައިވެސް މިގޮތުން ފާހަގަކުރެވުނު ދުވަހެކެވެ. އެއީ ހަތަރު ބޯފޮޅިދުވަހުގެ ތެރެއިން އެއް ބޯފޮޅިދުވަހެވެ. ބޯފޮޅިދުވަހު ޢަޞުރުނަމާދަށް މުންނާރުން ބަންގިގޮވީމާ ނާބުސްޚާނުން "ފާތިޙާބެރު" ޖެހި ހަނދުމަފުޅާއި، ކީރިތިމަހާރަދުން ބޯފޮޅިޔަށް ވަޑައިގަންނަވާ ހަނދުމަފުޅު ހުންނާނެ ބޭފުޅުން މާލޭގައި މިހާރުވެސް ތިއްބަވާނެއެވެ. ރާއްޖެތެރޭގައިވެސް އެދުވަހު "ބޯފޮޅި" ފިހެ މިސްކިތްދޮށަށް ފޮނުވައި ފާތިޙާ ކިޔުއްވައި އުޅުނެވެ. ނަމަވެސް މިކަން މިހާރު ރާއްޖޭގައިވެސް އަދި މަލިކުގައިވެސް މިސިފަޔަކަށް ކުރެވެމަކުން ނުދެއެވެ.\nމަލިކުގައި މިހާރުވެސް މުޙައްރަމްމަހުގެ ދިހަވަނަދުވަސް ފާހަގަކުރާ މުއްސަނދި ބައެއް ޢާއިލާތައް އުޅެއެވެ. ނަމަވެސް މިއީ ރާއްޖޭގައިވެސް އިހުގައި މުޙައްރަމްމަހުގެ ދިހަވަނަދުވަސް ފާހަގަކުރެވުނު ފަދައިން ފާހަގަކުރެވުނު ދުވަހެކެވެ.\nއާދެ، އިހުގައި ކޮންމެ އަހަރަކުވެސް މުޙައްރަމްމަހުގެ ހަތްވަނަދުވަހު މާލޭގައި ކަނދިޒަކާތުގެ ކޮލިލެވެއެވެ. މުޙައްރަމްމަހުގެ ދިހަވަނަ ދުވަހު ކަނދިކައްކައި، ކުދީން ކަންޖާއަޅައި ކިރައި، ޞަލަވާތް ކިޔަވައި އުޅުނެވެ. ރާއްޖެތެރޭގައިވެސް ކަނދިކައްކައި، ކުދީން ކަންޖާއަޅައި ކިރައި، ޞަލަވާތް ކިޔަވައި އުޅުނެވެ. ނަމަވެސް މީގެ އެއްވެސް އަސަރެއް މިހާރު ރާއްޖެއަކުވެސް ނެތެވެ.\nކީރިތިރަސޫލާގެ ޢީދުމީލާދު ފާހަގަކުރުން ރާއްޖޭގައި އޮންނަ ވަރަށްވެސް މިހާރު މަލިކުގައެއް ނެތެވެ. އެކަންވަނީ "ބިދުޢަ" އަކަށްވާތީ ހުއްޓާލެވިފައެވެ. މަލިކުގައި ތިބޭ ދިގުކަރައިގެ (އިންޑިޔާގެ) މުސްލިމުންނާއި "ދީބުގެ" (ލަކްޝަދީބުގެ ރަށްރަށް) މުސްލިމުން އެދުވަސް ފާހަގަކުރެއެވެ.\nއަޅުގަނޑާއި އަޅުގަނޑުގެ އަޚު ޢަބްދުﷲ ޞާދިޤާ ދެމީހުން މަލިކުގައި ތިއްބައިވެސް ރަބީޢުލްއައްވަލް މަހުގެ ބާރަދުވަސް އައެވެ. މަލިކުމީހުންގެ ތެރޭގައި އެއްވެސް ފެންވަރެއްގައި އެދުވަސް ފާހަގަކުރެވިފައެއް ނުވެއެވެ. ނަމަވެސް މަލިކުގައި ތިބި "ދީބު މުސްލިމުން" އެދުވަހު ހިނގާލުމެއް ބޭއްވިއެވެ.\nބިދުޢައާމެދު ދީނީ ޢިލްމުވެރީން ވިސްނައިވަޑައިގަންނަވާ ނަޒަރުން ވިސްނައިވަޑައިނުގެން މަލިކާ މިވަގުތު ކުރިމަތިވެފައިވާ ޣައިރުމުސްލިމުންނާ މައްސުނިވުމުގެ ޙާލަތަށްޓަކައި، އެދުވަހަކީ ކީރިތިރަސޫލާގެ ޝަޚްޞިއްޔަތާއި އެކަލޭގެފާނުގެ މިޝަން ތަޢާރުފްކޮށްދިނުމުގެ ދުވަހަކަށް މަލިކުގެ ޢިލްމުވެރީން ހައްދަވާނެ ނަމައޭ އެދުވަހު އަޅުގަނޑުގެ ހިތަށްއެރިއެވެ. މަލިކުގެ ބައެއް ޢިލްމުވެރީންގެ އަރިހުގައި އަޅުގަނޑު މިޚިޔާލު ފާޅުކޮށްވެސް ހެދީމެވެ. (ބިދުޢަޔަށް މަގުފަހިކޮށްދޭ ޚިޔާލަކަށް ވެދާނެތީ ބިރުވެތިވަމެވެ.)


Mihaathanah 16 candidate aku nah aburaa gengoasfi – Iru\nމިހާތަނަށް 16 ކެންޑިޑޭޓުންގެ ނަން އަނބުރާ ގެންގޮސްފި\nލޯކަލް ކައުންސިލްތަކުގެ އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީގެ އިންތިހާބަށް ކުރިމަތިލާފައިވާ ކެންޑިޑޭޓުންގެ ތެރެއިން މިހާތަނަށް 16 ކެންޑިޑޭޓެއްގެ ނަން އަނބުރާ ގެންގޮސްފައިވާ ކަމަށް އިލެކްޝަންސް ކޮމިޝަން (އީސީ) އިން ބުނެފިއެވެ.\nކެންޑިޑޭޓެއްގެ ނަން އަނބުރާ ގެންދިޔުމަށް އިލެކްޝަންސް ކޮމިޝަނަށް ފޯމު ހުށަހެޅި ނަމަވެސް، އެ ކެންޑިޑޭޓެއްގެ ނަން އަނބުރާ ގެންދިޔަ ކަމުގައި ބަލާނީ، ކޮމިޝަނުން ފޯމުގެ ސައްހަކަން ކަށަވަރުކޮށް، އެ ހުށަހެޅުން ގަބޫލުކުރުމުންނެވެ. ކެންޑިޑޭޓެއްގެ ނަން އަނބުރާ ގެންދިޔަ ނަމަވެސް، އެ ކެންޑިޑޭޓު ކުރިމަތިލައިފައިވާ ކައުންސިލް ނުވަތަ ދާއިރާގެ އެހެން ކެންޑިޑޭޓުންގެ ކެންޑިޑޭޓު ނަންބަރުތަކަށް ބަދަލު ނާންނާނެ ކަމަށް އުސޫލުގައިވެއެވެ.\nއިންތިހާބުގައި ވާދަ ނުކުރަން ނިންމާ، 16 ކެންޑިޑޭޓަކު ނަން އަނބުރާ ގެންގޮސްފައިވާއިރު، ލޯކަލް ކައުންސިލްތަކުގެ އިންތިހާބުގައި ކުރިމަތިލާފައިވާ ފަރާތެއް ނިޔާވުމުގެ ސަބަބުން އެ ފަރާތުގެ ނަން ވެސް ވަނީ ކެންޑިޑޭޓުންގެ ލިސްޓުން އުނިކޮށްފައެވެ. އެއީ ހދ. ހަނިމާދޫ ކައުންސިލްގެ އަންހެނުންނަށް ހާއްސަކޮށްފައިވާ ގޮނޑީގެ މެންބަރުކަމަށް ކުރިމަތިލި އެމްޑީޕީގެ ކެންޑިޑޭޓް ހުސްނުބާން އަބްދުއްރަހްމާނެވެ.\nނަން އަނބުރާ ގެންދިޔަ ކެންޑިޑޭޓުން\nއަމިއްލަ ގޮތުން ވާދަކުރާ ކެންޑިޑޭޓުން:\nފާތިމަތު ސާއިގާ ހާލިދު – ގއ. ކޮނޑޭ ކައުންސިލް / ކެންޑިޑޭޓް 9\nއަބްދުލްމަޖީދު މާހިރު – ލ. މާވަށު ކައުންސިލް / ކެންޑިޑޭޓް 5\nއާމިނަތު ޝިފާނާ – ތ. ވަންދޫ ކައުންސިލް / ކެންޑިޑޭޓް 6\nހަސަން ޒަރީރު (ހަސަންބެ) – ތ. ތިމަރަފުށި ކައުންސިލް / ކެންޑިޑޭޓް 6\nއަހްމަދު އާސިފް (އަންމަޑޭ) – ހދ. ނޭކުރެންދޫ ކައުންސިލް / ކެންޑިޑޭޓް 23\nޒަހީނާ އަބްދުއްރަޝީދު – ހއ. މޮޅާއިދޫ އަންހެނުންގެ ތަރައްގީއަށް މަސައްކަތް ކުރާ ކޮމިޓީ / ކެންޑިޑޭޓް5އަމްނާ ހުސައިން – ބ. ހިތާދޫ އަންހެނުންގެ ތަރައްގީއަށް މަސައްކަތް ކުރާ ކޮމިޓީ / ކެންޑިޑޭޓް 11\nމުހައްމަދު ރަޝީދު – ނ. މާޅެންދޫ ކައުންސިލް / ކެންޑިޑޭޓް 10\nހަސަން ނާފިއު – އއ. ބޮޑުފުޅުދޫ ކައުންސިލް / ކެންޑިޑޭޓް 8\nނިއުމާ އަބޫބަކުރު – ހއ އުލިގަމު ކައުންސިލް / ކެންޑިޑޭޓް 10\nމިއުނާ ހަސަން – ހއ. މުރައިދޫ ކައުންސިލް / ކެންޑިޑޭޓް 5\nމަރިޔަމް އާތިރާ – ލ. ކަލައިދޫ ކައުންސިލް / ކެންޑިޑޭޓް 5\nނަސްފާ މުހައްމަދު ސައީދު – ށ. މަރޮށީ ކައުންސިލް / ކެންޑިޑޭޓް 8\nހަލީމަތު ފިއުނާ – ނ. ފޮއްދޫ ކައުންސިލް / ކެންޑިޑޭޓް 8\nސައުދު މުހައްމަދު – ނ. މަގޫދޫ ކައުންސިލް / ކެންޑިޑޭޓް 3\nއިބްރާހީމް ސާއިލް – ށ. މިލަންދޫ ކައުންސިލް / ކެންޑިޑޭޓް 4


ޕަބްލިޝްކުރި ތާރީޚް: 11 ސެޕްޓެންބަރު 2020\nޕަބްލިޝްކުރި ގަޑި: 1727\nސުންގަޑި: 21 ސެޕްޓެންބަރު 2020 1400\nމޯލްޑިވްސް މީޑިއާ ކައުންސިލްގެ މަޤާމުތަކަށް ކުރިމަތިލުމަށް ހުޅުވާލުން\nޤާނޫނު ނަންބަރު 2008/15 (މޯލްޑިވްސް މީޑިއާ ކައުންސިލުގެ ޤާނޫނު) ގެ ދަށުން އެކުލަވާލާފައިވާ މޯލްޑިވްސް މީޑިއާ ކައުންސިލްގެ މި ދައުރުގެ 13 މެންބަރުންގެ މުއްދަތު، 11 ޑިސެމްބަރ 2020 ގެ ނިޔަލަށް ހަމަވާތީ، މި ކައުންސިލަށް މެންބަރުން ޢައްޔަންކުރުމަށް ބޭނުންވެއެވެ. އެއީ މީޑިއާ ތަމްސީލުކުރާ7(ހަތެއް) މެންބަރުންނާއި އާންމު6(ހައެއް) މެންބަރުންނެވެ. ޢާންމު މެންބަރުންގެ ގޮތުގައި ބަލާނީ މީޑިއާއާ ގުޅުންހުރި އެއްވެސް ދާއިރާއެއްގައި މަސައްކަތް ނުކުރާ ފަރާތްތަކެވެ.\nކައުންސިލުގެ މެންބަރުންގެ މުއްދަތަކީ މީލާދީ2(ދޭއް) އަހަރެވެ. އަދި އެއްވެސް ފަރާތަކަށް ކައުންސިލުގެ މެންބަރުކަމުގައި ވިދިވިދިގެން2(ދޭއް) ދައުރު އަދާ ނުކުރެވޭނެއެވެ. މީޑިއާ ތަމްސީލުކުރާ7ގޮޑިއަށް ކެންޑިޑޭޓުން ހުށައަޅާނީ މީޑިއާތަކުންނެވެ.\nމޯލްޑިވްސް މީޑިއާ ކައުންސިލުގެ ޤާނޫނުގެ7ވަނަ މާއްދާގައިވާ ގޮތުން ކައުންސިލުގެ މެންބަރުންގެ ކިބައިގައި، ތިރީގައިވާ ސިފަތައް ހުންނަންވާނެއެވެ.\n(ހ) ދިވެހިރައްޔިތަކު ކަމުގައިވުން.\n(ށ) އުމުރުން 18 (އަށާރަ) އަހަރު ފުރިފައިވުން.\n(ނ) އިސްލާމްދީނުގައި ޙައްދެއް ކަނޑައެޅިފައިވާ ކުށެއް ކުރިކަން ޝަރީއަތަށް ސާބިތުވެފައިވާ މީހަކު ކަމުގައި ނުވުން.\n(ރ) މަސްތުވާތަކެތީގެ ވިޔަފާރިކުރުމުގެ ކުށް ސާބިތުވެފައިވާ މީހަކު ކަމުގައި ނުވުން.\n(ބ) ކުޑަކުދީންނަށް ޖިންސީ ގޯނާކުރުމުގެ ކުށް ޝަރީޢަތަށް ސާބިތުވެފައިވާ މީހަކު ކަމުގައި ނުވުން.\n(ޅ) ވޭތުވެދިޔަ2(ދޭއް) އަހަރު ދުވަހުގެ ތެރޭގައި ޖިނާޢީ ކުށެއް ކުރިކަން ޝަރީއަތަށް ސާބިތުވެފައިވާ މީހަކު ކަމުގައި ނުވުން.\n(ކ) ޚިޔާނާތުގެ ނުވަތަ ރިޝްވަތުގެ ކުށެއް ކުރިކަން ޝަރީޢަތަށް ސާބިތުވެފައިވާ މީހަކު ކަމުގައި ނުވުން.\n(އ) މުޖްތަމަޢު ޤަބޫލުކުރާ މިންގަނޑުތަކުން، އަބުރުވެރި، އަޚްލާޤު ރަނގަޅު މީހެއްކަމުގައިވުން.\n(ވ) ފާއިތުވެދިޔަ 12 (ބާރަ) މަސްދުވަހުގެ ތެރޭގައި ނޫސް މަޖައްލާއެއްގައި އެމީހަކު ލިޔުނު އެއްޗަކާބެހޭ ގޮތުން ޝަރީޢަތަށް ކުށެއް ސާބިތުވެފައިވާ މީހަކު ކަމުގައި ނުވުން.\nވީމާ، މީޑިއާ ކައުންސިލްގެ މަޤާމުތަކަށް ވާދަކުރަން އެދޭ ފަރާތްތަކުން 21 ސެޕްޓެމްބަރ 2020 ވާ ހޯމަ ދުވަހުގެ 14:00ގެ ކުރިން، މިނިސްޓްރީގެ ވެބްސައިޓްގައިވާ، "ޖަދުވަލު 1: މީޑިއާ ކައުންސިލް އިންތިޚާބުގައި މެންބަރުކަމަށް ކުރިމަތިލުމަށް އެދޭ ފޯމު" އަދި ފޯމާއެކު ހުށަހަޅަންޖެހޭ ތަކެތި، މިނިސްޓްރީ އޮފް ހޯމްއެފެއާޒްގެ އީމެއިލް [email protected] އަށް ހުށަހެޅުން އެދެމެވެ. ހުށަހަޅާ ހުރިހާ ލިޔެކިޔުމެއްވެސް ހުންނަންވާނީ ޕީ.ޑީ.އެފް ފޯމެޓަށެވެ.\n23 މުޙައްރަމް 1442


Europe ah muhimmee insaanee haguthakah vure salaamayi: Israel\nޔޫރަޕަށް މުހިންމީ އިންސާނީ ހައްގުތަކަށްވުރެ ސަލާމަތްތެރިކަން: އިޒްރޭލް\nއިޒްރޭލުގެ ޑިފެންސް މިނިސްޓަރު މޯޝޭ ޔާލޯން\nޕެރިސް ހަމަލާ ފަދަ ހަމަލާތައް ތަކުރާރުވިޔަ ނުދިނުމަށް، އިންސާނީ ހައްގުތަކަށް ކަމޭހިތުމަށްވުރެ އަމިއްލަ ސަލާމަތަށް ސަމާލުކަންދިނުން ޔޫރަޕަށް މާ މުހިންމު ކަމަށް އިޒްރޭލުގެ ޑިފެންސް މިނިސްޓަރު މޯޝޭ ޔާލޯން ވިދާޅުވެއްޖެއެވެ.\nޔާލޯން މި އިޝާރާތް ކުރައްވަނީ ޔޫރަޕުން އިންސާނީ ހައްގެއް ކަމަށް ގަބޫލުކޮށް ރެފިއުޖީންނަށް ހިމާޔަތްދޭ ދިނުމަށް ކަމަށް ބެލެވެއެވެ.\nޔާލޯން ވިދާޅުވީ މިހާތަނަށް ޔޫރަޕު އަބަދުވެސް ބުރަ ވަނީ އިންސާނީ ހައްގުތަކުގެ ފަޅިއަށް ކަމަށާއި އެކަމަކު އެގޮތަށް ދެން ހެދެން ނެތް ކަމަށެވެ. މިގޮތުން ޓެރަރިސްޓުންނަށް މިހާރަށްވުރެ ކައިރިން ފާރަލާން ޖެހޭ ކަމަށާއި ތުރުކީއާއި ހިސާބުން އަޅަން ޖެހޭ ފިޔަވަޅުތައް މުހިންމު ކަމަށެވެ. މިގޮތުން ޔޫރަޕުން އައިއެސްއާއި ގުޅެން ދާ މީހުން ތުރުކީއާއި ހިސާބުން ދެނެގަނެ ހުއްޓުވުމުގެ މުހިންމު ކަން ބޮޑު ކަމަށް ޔާލޯން ވިދާޅުވިއެވެ.\nޕެރިހުގެ ހާދިސާއާއި ގުޅިގެން މުސްލިމް ރެފިއުޖީންނަށާއި ޔޫރަޕްގައި ދިރިއުޅޭ މުސްލިމުންނަށް ވަނީ ފިއްތުންތައް ކުރިމަތިވެފައެވެ. މުސްލިމް ބައެއް ލީޑަރުންނާއި އެހެން ބައެއް ފަރާތްތަކުން ވެސް ދަނީ އައިއެސް ފަދަ ހައްދު ފަހަނަ އަޅާފަކއިވާ ޖަމާއަތްތަކާ ރަނގަޅު ގޮތުގައި ތިބި މުސްލިމުންގެ ތަފާތު ދުނިޔެއަށް ދައްކައި ދިނުމަށް މަސައްކަތް ކުރަމުންނެވެ.


Raajje ge jumla dharani 79.8 billion rufiyaa ah\nރާއްޖޭގެ ޖުމްލަ ދަރަނި 79.8 ބިލިއަން ރުފިޔާއަށް\nހުޅުމާލެ މަޝްރޫއުގެ ދެވަނަ ފިޔަވަހި: ލޯނުތަކުގެ ސަބަބުން ރާއްޖޭގެ ދަރަނި ވަނީ މަތިވެފައި -- ފޮޓޯ: އެޗްޑީސީ\nރާއްޖޭގެ ޖުމްލަ ދަރަނި 79.8 ބިލިއަން ރުފިޔާ އަށް އަރާފައިވާ ކަމަށް ދަރަނީގެ ހިސާބުތަކުން ދައްކައިފި އެވެ.\nމިދިޔަ އަހަރުގެ ސެޕްޓެމްބަރު 30 ގެ ނިޔަލަށް ފިނޭންސް މިނިސްޓްރީން އެއްކޮށްފައިވާ މައުލޫމާތުގެ މައްޗަށް އިއްޔެ ނެރެފައިވާ "ދަރަނީގެ ތަފާސް ހިސާބުތައް" ދައްކާ ގޮތުން މިދިޔަ އަހަރުގެ ތިން ވަނަ ކުއާޓަރުގެ ނިޔަލަށް ގެރެންޓީ ދީފައިވާ ދަރަންޏާއެކު ރާއްޖޭގެ ޖުމްލަ ދަރަނި ވަނީ 79.8 ބިލިއަން ރުފިޔާ އަށް އަރާފައިވާއިރު، ބޭރުގެ ދަރަނީގެ ނިސްބަތަކީ 38 ބިލިއަން ރުފިޔާ އެވެ. އަދި އެތެރޭގެ ދަރަނި އުޅެނީ 41 ބިލިއަން ރުފިޔާގަ އެވެ.\nރާއްޖޭގެ ޖުމްލަ ދަރަނި ޖީޑީޕީގެ ނިސްބަތުން ބަލާނަމަ މިހާރު ވަނީ 138 ޕަސެންޓަށް އަރާފަ އެވެ. ޖީޑީޕީގެ ނިސްބަތުން ބޭރުގެ ދަރަނި ހުރީ 66 ޕަސެންޓުގަ އެވެ. އަދި އެތެރޭގެ ދަރަނި ހުރީ 72 ޕަސެންޓުގަ އެވެ.\nދަރަނި މަތިވެގެން ގޮސްފައިވާއިރު ކޮވިޑް-19 އާ ގުޅިގެން ކުރިމަތިވެފައިވާ އިގްތިސޯދީ ކާރިސާ އިން އަރައިގަތުމަށްޓަކައި ސަރުކާރުން ދަނީ ލޯނު ނަގަމުންނެވެ. މި ކަމަށް ނަގާ ލޯނުގެ ސަބަބުން ދަރަނި ދަނީ މަތިވަމުންނެވެ. އެއް ގައުމަކަށް ބަލާއިރު ރާއްޖޭގެ ދަރަނި އެންމެ މަތިއެއް ގައުމަކީ އިންޑިއާ އެވެ.\nރާއްޖޭގެ އެކި މަޝްރޫއުތައް ހިންގަން އިންޑިއާ އިން 800 މިލިއަން ޑޮލަރުގެ އެލްއޯސީ ފެސިލިޓީއެއް ދީފައި ވެއެވެ. އަދި ބަޖެޓް ސަޕޯޓަށް ކޮވިޑް-19 އާ ގުޅިގެން 200 މިލިއަން ޑޮލަރު ދިންއިރު، 2019 ވަނަ އަހަރު 150 މިލިއަން ޑޮލަރު ދިނެވެ. އަދި ސްޓޭޓް ބޭންކު އޮފް އިންޑިއާ އިން ރާއްޖެއަށް 250 މިލިއަން ޑޮލަރު ޓްރެޝަރީ ބޮންޑެއް ވިއްކާފައިވާއިރު ކަރަންސީ ސްވޮޕުގެ ގޮތުގައި 400 މިލިއަން ޑޮލަރު ހަމަޖައްސައި ދިނެވެ. އެންމެ ފަހުން އެ ގައުމުގެ ދަރަންޏަށް އިތުރުވި އަދަދަކީ ތިލަމާލެ ބްރިޖުގެ މަޝްރޫ އަށް އިންޑިއަން އެގްޒިމް ބޭންކުން ނެގި 400 މިލިއަން ޑޮލަރުގެ ލޯނެވެ.\nމި އަހަރަށް ބަޖެޓު ހުށަހަޅުއްވަމުން ފިނޭންސް މިނިސްޓަރު އަބްދުﷲ އަމީރު ވަނީ މި އަހަރުގެ ނިޔަލަށް ރާއްޖޭގެ ދަރަނި އަހަރުގެ ނިޔަލަށް ދަރަނި 82.8 ބިލިއަން ރުފިޔާ އަށް އަރާނެ ކަމަށް ވިދާޅުވެފަ އެވެ.\nފިނޭންސް މިނިސްޓްރީ އިގްތިސޯދު ކޮވިޑް-19 + ދައުލަތުގެ ދަރަނި\nއަންނަ އަހަރަށް 35 ބިލިއަން ރުފިޔާގެ ބަޖެޓެއް


Variant thakun salaamaivaan veehaa ves avahakah veehaa ves gina bayakah vaccine dhee: Dr. Fauci - vNews.mv\nއެމެރިކާގެ ނޭޝަނަލް އިންސްޓިޓިއުޓް އޮފް އެލަޖީ އެންޑް އިންފެކްޝަސް ޑިޒީޒަސްގެ ޑިރެކްޓަރ، ޑރ. އެންތަނީ ފައުޗީ:\nވޭރިއެންޓްތަކުން ސަލާމަތްވާން ވީހާވެސް އަވަހަކަށް ވީހާ ގިނަބަޔަކަށް ވެކްސިންދީ: ޑރ. ފައުޗީ\nސައިފް އަޒްހަރު 09 February 2021, 03:16\nކޮވިޑް-19 ބަލިމަޑުކަމާއި، އަލަށް ފެންނަމުންދާ ވައިރަހުގެ ވޭރިއެންޓްތަކުގެ ކިބައިން ސަލާމަތްވުމަށް އޮތް އެންމެ މޮޅު ދިފާއަކީ، ވީހާވެސް އަވަހަކަށް ވީހާވެސް ގިނަ ބަޔަކަށް ކޮވިޑްވެކްސިން ދިނުން ކަމަށް، ވައިރަސްގެ ޒަރީއާއިން ފެތުރޭ ބަލިތަކާބެހޭ، އެމެރިކާގެ އެންމެ އިސް ޑޮކްޓަރ، އެންތަނީ ފައުޗީ ވިދާޅުވެއްޖެއެވެ.\nއެމެރިކާގައި އެކަނިވެސް ގާތްގަނޑަކަށް 700 މީހުންނަށް، ތަފާތު ވޭރިއެންޓްތަކުގެ ޒަރީއާއިން ކޮވިޑްބަލި ޖެހިފައި ވެއެވެ. އޭގެތެރެއިން 690 މީހުންނަށް ބަލި ޖެހިފައިވަނީ އިނގިރޭސިވިލާތުން ފެނިފައިވާ ބީ117 ގެ ނަމުން ނަންދީފައިވާ ވޭރިއެންޓްގެ ޒަރީއާއިން ކަމަށް އެމެރިކާގެ ސިއްހީ އޮފިޝަލުން ޕްރެސް ކޮންފަރެންސެއްގައި ހާމަކޮށްފައި ވެއެވެ.\nއިނގިރޭސިވިލާތުން ފެނިފައިވާ ކޮވިޑް ވައިރަހުގެ ވޭރިއެންޓަކީ މީހުންގެ މެދުގައި ވަރަށް ހަލުވިކަމާއެކު ކޮވިޑްބަލި ފަތުރާ ވޭރިއެންޓެކެވެ.\nމި ވޭރިއެންޓްގެ ސަބަބުން އިނގިރޭސިވިލާތުގައި ކޮވިޑްބަލި ވަރަށް ހަލުވިކަމާއެކު ފެތުރެމުންދާއިރު، މާޗްމަހާ ހިސާބަށް ދާއިރު، އެމެރިކާގައިވެސް އެންމެ ގިނަ މީހުންނަށް ބަލިޖެހޭނީ މި ވޭރިއެންޓްގެ ސަބަބުން ކަމަށް އޮފިޝަލުންވަނީ ލަފާކުރައްވާފައެވެ.\nވޭރިއެންޓްތަކަށް ޓެސްޓްކުރުން އެމެރިކާގައި އަދި އެހާ ފުޅާކޮށް ކުރިއަކަށް ނުގެންދެއެވެ. އެހެންވެ، އޮފިޝަލުން ހާމަކޮށްފައިވާ އަދަދަށްވުރެ ގިނަ މީހުންނަށް، ވޭރިއެންޓްގެ ސަބަބުން ބަލިޖެހިފައި ވެދާނޭކަމަށް ބައެއް ފަރާތްތަކުން ބުނެއެވެ.\nދުނިޔެއިން މީގެކުރިން ފެނިފައިވާ ތަފާތު ވައިރަސްތަކަކީވެސް މިއުޓޭޓްވާ ވައިރަސްތަކެވެ. ނުވަތަ ގިނަ ދުވަސްވާ ވަރަކަށް އޭގެ ހާލަތު އަމިއްލައަށް ބަދަލުކުރާ އެއްޗެވެ.\nއެހެން ނަމަވެސް، ކޮވިޑް-19 ވައިރަސް މިއުޓޭޓްވެ، އުފެދެމުންދާ އައު ވޭރިއެންޓްތައް މީހުންގެ މެދުގައި ވަރަށް ހަލުވިކަމާއެކު ބަލިފަތުރައި، އަދި އެފަދަ ވޭރިއެންޓްތައް އިންސާނުންނަށް އިތުރު ނުރައްކާތަކާ ކުރިމަތި ކޮށްފާނެ ކަމަށްޓަކައި ސައިންސްވެރިން ތިބީ ވަރަށް ކަންބޮޑުވެފައެވެ.\nބުނެވޭގޮތުގައި، ކޮވިޑް-19 ވައިރަހުގެ ތަފާތު 4،000 ވޭރިއެންޓް މިހާރު ދުނިޔޭގައި އެބައުޅެއެވެ.\nއެމެރިކާގެ ނޭޝަނަލް އިންސްޓިޓިއުޓް އޮފް އެލަޖީ އެންޑް އިންފެކްޝަސް ޑިޒީޒަސްގެ ޑިރެކްޓަރ، ޑރ. އެންތަނީ ފައުޗީ ވިދާޅުވީ، އިތުރު ދިރާސާތަކެއް ހަދަން ވަގުތު ނަގާނެ ކަމަށާއި، މިވަގުތަށް އެންމެ ރަނގަޅު ގޮތަކީ ކޮންމެ މީހަކުވެސް ދެޑޯޒް ވެކްސިން ޖެހުން ކަމަށެވެ.\nފައުޗީވަނީ، ވީހާވެސް އަވަހަކަށް ވީހާވެސް ގިނަ ބަޔަކަށް ވެކްސިންގެ ފުރަތަމަ ޑޯޒް ދިނުމަށާއި، އަދި ކަނޑައެޅިފައިވާ ވަގުތަށް ދެވަނަ ޑޯޒްވެސް ދިނުމަށް އެމެރިކާގެ ކަމާބެހޭ އިދާރާތަކަށް ގޮވާލައްވާފައެވެ.\nއެމެރިކާގައި ކޮވިޑަށް ވެކްސިން ދޭން ފެށިގެން މިހާތަނަށް، އުމުރުން 65 އަހަރުންމަތީގެ މީހުންނަށް 17 މިލިއަން ޑޯޒްގެ ވެކްސިން ދީފައިވާ ކަމަށް، ވައިޓްހައުސްގެ ކޮވިޑް-19 ރެސްޕޮންސް ޓީމުގެ ސީނިއަރ އެޑްވައިޒަރ އެންޑީ ސްލަވިޓް ވިދާޅުވިއެވެ.\nހަމަ އެއާއެކު، މިހާތަނަށް އެމެރިކާގެ 31 މިލިއަން މީހުންނަށް 41 މިލިއަން ޑޯޒްގެ ވެކްސިން ދެވިފައިވާ ކަމަށް، އެމެރިކާގެ ސެންޓަރސް ފޮރ ޑިޒީސް ކޮންޓްރޯލް އެންޑް ޕްރިވެންޝަންގެ ތަފާސްހިސާބުތަކުން ދައްކައެވެ.\nސީޑީސީގެ ޑިރެކްޓަރ ވަނީ، މާސްކް އަޅައިގެން އުޅެން އެމެރިކާގެ އާންމުންނަށް ތަކުރާރުކޮށް އިލްތިމާސް ކުރައްވާފައެވެ. އަދި މާސްކް އެޅުމާބެހޭ އުސޫލަށް ލުއިނުދޭން ސްޓޭޓްތަކުގެ ކިބައިންވެސް އޭނާ ވަނީ އެދިވަޑައިގެންފައެވެ.\nއެމެރިކާގެ އައު ރައީސް ޖޯ ބައިޑެންގެ ސަރުކާރުން، އެމެރިކާގެ ރައްޔިތުންގެ ކިބައިން އެދިފައިވަނީ ވެރިކަމުގެ ފުރަތަމަ 100 ދުވަސް ނިމެންދެން އެންމެންވެސް މާސްކް އަޅައިގެން އުޅުމަށެވެ.


Keythaige Andhirikan Handhaankohdhenee Kahvalhuge Andhirikan: Khuthuba | Thiladhun\nކޭތައިގެ އަނދިރިކަން ހަނދާންކޮށްދެނީ ކަށްވަޅުގެ އަނދިރިކަން: ޚުތުބާ\nޔުމްނާ ޢަލީ ޑިސެމްބަރ 26, 2019\nކޭތަ ހިފުމުން ދުނިޔެއަށް ވެރިވާ އަނދިރިކަން ހަނދާންކޮށްދެނީ ކަށްވަޅުގެ އަނދިރިކަންކަމަށް މިއަދު ކުރި ކޭތަ ނަމާދުގެ ޚުތުބާގައި ބުނެފިއެވެ.\nމިއަދު ހެނދުނު 8:50 ގައި ރާއްޖޭގެ ހުރިހާ ރަށެއްގައި ކޭތަ ނަމާދު ކޮށްފައިވާއިރު، ކޭތަ ނަމާދުގެ ޚުތުބާގައި ބުނީ، ކޭތަ ހިފަނީ ހަމައެކަނި ގުދުރަތީ ސަބަބުތަކާ ހެދިގެން ނޫން ކަމަށާއި، މީސްތަކުންގެ ކުށްފާފަތަކާއި އުރެދުންތައް ގިނަވަމުގެ ސަބަބުން ވެސް ކޭތަ ހިފާ ކަމަށް ކީރިތި ރަސޫލާގެ ބަސްފަޅުތަކުން ދޭހަވާ ކަމަށެވެ.\nކުށްފާފަ ކުރުމާއި އުރެދުންތަކަށް އަރައިގަންނަ މީހުން ގިނަ ވުމަކީ ކޭތަ ހިފުމުގެ ސަބަބެއް ކަމަށާއި އަދި އެއީ ހަމައެކަނި ޤުދުރަތީ ކަމެއްގެ ގޮތުގައި ނުދެކި، އެކަމާއި މެދު ޝަރުޢީ ނަޒަރަކުން ވިސްނުމަށްވެސް ޚުތުބާގައި ބުނެފައިވެއެވެ.\nޤިޔާމަތްވުން ފެށޭނީ ވަރުގަދަ ބިންހެލުމަކާއި، ހަނދުކޭތަ ހިފުމަކާއި، ތަރިތައް ވެރި ބުރައިގެންދާ ދިއުމަކުންނެވެ. އެހެންކަމުން ކޭތަ ހިފުން ފަދަ ކަންތައްތަކަކީ ޤިޔާމަތް ދުވަހުގެ މަތިން ހަނދުމަކޮށްދެއްވުމަށް މާތް ﷲ މިންވަރު ކުރައްވާފައިވާ ކަންކަމެވެ. އެ ދުވަހަށް ސަމާލުވުމަށް ގޮވާލާ ގޮވާލުމެކެވެ.\nހުތުބާގައި ބުނެފައި ވެއެވެ.\nއޭގެ އިތުރުން، ކޭތަ ހިފަނީ ވަކި މީހަކު މަރުވެގެން ނުވަތަ ވަކި މީހަކު އުފަން ވެގެން ނޫން ކަމަށާއި، ކޭތަ ހިފުމަކީ މާތްﷲ އިރަށާއި ހަނދަށް މިންވަރު ކުރައްވާފައިވާ ދައުރުވުންތަކުގެ ސަބަބުން ހިނގާ ކަމެއް ކަމަށްވެސް ޚުތުބާގައި ބުނެފައިވެއެވެ.\nއޭގެ އިތުރުން، ﷲ އަށް ބިރުވެތިވެ ތައުބާ ވުމަށާއި، ކުށްފާފަ ފުއްސަވައިދެއްވުމަށް އެދި ދުއާ ކުރުމަށްވެސް މިއަދުގެ ޚުތުބާގައި ވަނީ ގޮވާލާފައެވެ.


ޖަޕާނުން ގއ.ނިލަންދޫ ސްކޫލަށް 1.2 މިލިއަނަށްވުރެ ގިނަ ރުފިޔާގެ އެހީ ޖަޕާނުން ގއ.ނިލަންދޫ ސްކޫލަށް 1.2 މިލިއަނަށްވުރެ ގިނަ ރުފިޔާގެ އެހީ\nޖަޕާނުން ގއ.ނިލަންދޫ ސްކޫލަށް 1.2 މިލިއަނަށްވުރެ ގިނަ ރުފިޔާގެ އެހީ\nގއ.ނިލަންދޫ ސްކޫލްއަށް ޖަޕާން އެހީ ޙަވާލުކުރުމުގެ ރަސްމިއްޔާތުގެ ތެރެއިން / ފޮޓޯ: އެޑިއުކޭޝަން މިނިސްޓްރީ\nގއ.ނިލަންދޫ ސްކޫލް ތަރައްޤީކުރުމަށް ޖަޕާނު ސަރުކާރުން 1.2 މިލިއަނަށްވުރެ ގިނަ ރުފިޔާގެ އެހީ ދީފިއެވެ. މިއީ ޖަޕާން ސަރުކާރުގެ ގްރާންޓް އެސިސްޓެންސް ފޯރ ގްރާސްރޫޓްސް ހިއުމަން ސެކިއުރިޓީ ޕްރޮޖެކްޓް ސްކީމްގެ ދަށުން ފޯރުކޮށްދީފައިވާ އެހީތެރިކަމެކެވެ.\nމިނިސްޓްރީ އޮފް އެޑިއުކޭޝަންގައި ބޭއްވި ރަސްމިއްޔާތެއްގައި ނިލަންދޫ ސްކޫލް އިތުރަށް ތަރައްޤީކުރުމަށް ބޭނުންވާ އެހީގެ އެއްބަސްވުމުގައި ސްކޫލްގެ ފަރާތުން ސޮއިކުރެއްވީ އެސްކޫލްގެ ޕްރިންސިޕަލް ޚަދީޖާ އިބްރާހިމްއެވެ. އަދި ޖަޕާން ސަރުކާރުގެ ފަރާތުން ސޮއިކުރެއްވީ ޖަޕާން ސަރުކާރުން ރާއްޖެއަށް ކަނޑައަޅުއްވާފައި ހުންނަވާ ސަފީރު ކެއިކޯ ޔަނާއީއެވެ. ޖަޕާނުން ރާއްޖެއަށް ފޯރުކޮށްދީފައިވަނީ 75679 އެމެރިކާ ޑޮލަރު ނުވަތަ 1.2 މިލިއަނަށްވުރެ ގިނަ ދިވެހިރުފިޔާގެ އެހީއެވެ.\nމިއެހީގެ ދަށުން ނިލަންދޫ ސްކޫލްގައި ލައިބްރަރީއެއް ޤާއިމުކުރުމާއި އެސްކޫލްގެ ގުރޭޑު 1 ގައި ކިޔަވަމުން އަންނަ ދަރިވަރުންނަށް ކްލާސްރޫމެއް ތަރައްޤީކުރުމަށްވަނީ ހަމަޖެހިފައެވެ. އެޑިއުކޭޝަން މިނިސްޓްރީން ވިދާޅުވީ މިއެހީގައި ތަރައްޤީކުރެވޭ ޢިމާރާތްތަކަކީ ދިމާވާ ގުދުރަތީ ކާރިޘާ ތަކުގައާއި ކުއްލި ޙާލަތްތަކުގައި ބޯހިޔާވަހިކަން ބޭނުންވާ ފަރާތްތަކަށް އެހީތެރިވެވޭނެ ފަދަ ކޮންސެޕްޓަކަށްކަމަށެވެ.\nމިރަސްމިއްޔާތުގައި ވާހަކަ ދައްކަވަމުން ޖަޕާނުން ރާއްޖެއަށް ކަނޑައަޅުއްވާފައި ހުންނަވާ ސަފީރު ކެއިކޯ ޔަނާއީ ވިދާޅުވީ ޖަޕާނަކީ ރާއްޖޭގެ ތަޢުލީމީ ދާއިރާގެ ޒަމާންވީ ބައިވެރިއެއްކަމަށެވެ. އަދި އެގޮތުގައި އަބަދުވެސް ދެމިތިބޭނެކަމަށެވެ.\nޖަޕާން ސަރުކާރުގެ ގްރާންޓް އެސިސްޓެންސް ފޯރ ގްރާސްރޫޓްސް ހިއުމަން ސެކިއުރިޓީ ޕްރޮޖެކްޓް ސްކީމަކީ 1996 ވަނަ އަހަރުން ފެށިގެން ޤައުމުތަކުގެ ތަރައްޤީއަށް އެހީތެރިކަން ފޯރުކޮށްދިނުމަށް އެޤައުމުން ކުރިއަށްގެންދާ މަޝްރޫޢެކެވެ. މީގެ ދަށުން ޤައުމުތަކުގެ ތަޢުލީމީ ނިޒާމު އިތުރަށް ހަރުދަނާކުރުމަށާއި ތިމާވެއްޓާއި ސިއްޙީ ދާއިރާއާއި ދަތުރުފަތުރުގެ ނިޒާމާއި ޙަކަތައިގެ ދާއިރާ އިތުރަށް ތަރައްޤީކުރުމަށް އަންނަނީ މާލީގޮތުންނާއި ވަޞީލަތުގެ ގޮތުން އެހީތެރިކަން ފޯރުކޮށްދެމުންނެވެ.\nޖަޕާން ފާހަގަކުރެވެނީ ރާއްޖޭގެ ތަޢުލީމާ އަދި އިޖުތިމާޢީ އަދި ސެކިއުރިޓީ ކަށަވަރުކުރުމުގެ ދާއިރާއިންވެސް ދުވަސްވީ ޤައުމެއްގެ ގޮތުގައެވެ. އެގޮތުން 1980ގެ އަހަރުތަކުން ފެށިގެން އެޤައުމުން އަންނަނީ ރާއްޖޭގެ ތަޢުލީމީ ދާއިރާ ހަރުދަނާކުރުމަށް ބޮޑެތި އެހީތައް ފޯރުކޮށް ދެމުންނެވެ. އެގޮތުން މިވަގުތުވެސް މާލެއާއި އަތޮޅުތަކުގައި ހުރި ބައެއް ފާހަގަކޮށްލެވޭ ސްކޫލްތަކަކީ ޖަޕާން ސަރުކާރުގެ އެހީގައި ޢިމާރާތްކޮށްފައިވާ ސްކޫލްތަކެވެ.


BREAKING NEWS: Miadhu Ves Raajje In Record Eh, Ithuru 465 Meehun Covid Ah Fassivejje - Vaguthu\nމިއަދުވެސް ރާއްޖެ އިން ރެކޯޑެއް: އިތުރު 465 މީހުން ފައްސިވެއްޖެ\nމިއަދު އިރުއޮއްސި 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ރާއްޖެ އިން އިތުރު 465 މީހުން ކޮވިޑް-19 އަށް ފައްސިވެއްޖެއެވެ.\nމީގެ ކުރިން ރާއްޖެ އިން އެންމެ ގިނަ މީހުން ކޮވިޑަށް ފައްސިވީ މިދިޔަ ބުދަ ދުވަހުއެވެ. އެދުވަހު ފައްސިވީ 464 މީހުންނެވެ.\nމިއަދު އަތޮޅުތެރެއިން ވަނީ ގިނަ ބަޔަކު ކޮވިޑަށް ފައްސިވެފައެވެ. މިއަދު އަތޮޅުތެރޭގެ މީހުން ދިރިއުޅޭ ރަށްތަކުން ވަނީ 242 މީހުން ފައްސިވެފައެވެ. މިއަދު މާލެ އިން ފައްސިވީ 193 މީހުންނެވެ. ރިސޯޓްތަކުން މިއަދު 25 މީހުން ފައްސިވިއިރު ސަފާރީތަކުން އިތުރު ފަސް މީހުން މިއަދު ފައްސިވިއެވެ.\nމިއަދު 465 މީހުން ކޮވިޑަށް ފައްސިވެފައި ވަނީ 3305 މީހުން ކޮވިޑަށް ޓެސްޓް ކޮށްގެންނެވެ. އެހެންކަމުން މިއަދު ކޮވިޑަށް ޓެސްޓް ކުރި މީހުންގެ %14.07 ވަނީ ކޮވިޑަށް ފައްސިވެފައެވެ. މިއީ ކޮވިޑަށް ކުރާ ޓެސްޓްތަކުގެ އަދަދަށް ބަލާއިރު މިހައި މަތީ އިންސައްތައެއް ކޮވިޑަށް ފައްސިވި ފުރަތަމަ ފަހަރެވެ.\nރާއްޖެ އިން ކޮވިޑް-19 އަށް ފައްސިވާ މީހުންގެ އަދަދު އިތުރުވަމުން އައިނަމަވެސް ބަލި ފެތުރުން ކޮންޓްރޯލް ކުރުމަށް ވަކިއިތުރެއް ފިޔަވަޅެއް އެޅުމުގެ ވިސްނުމެއް އެޗްޕީއޭ އިން ނުގެންގުޅެއެވެ. ނަމަވެސް މާސްކް އެޅުމަށާއި އަތް ދޮވުމަށް އިތުރަށް ސަމާލުކަން ދިނުމަށް އެޗްޕީއޭ އިން ވަނީ އިލްތިމާސް ކޮށްފައެވެ.\nއޭޕްރީލް 30, 2021 22:40\nމި ޤައުމުގަ ވެރިޔަކު ނެތީތޯ، ރޯލާނެ\nއޭޕްރީލް 30, 2021 22:54\nހުރިހާ ގައުމެއްގައި ރެކޯރޑު ހަދަމުން ދަނީ@ އިންޑިއާ އޮތީ ރެކޯޑު ހެދުމުގައި އެންމެ އުހުގައި\nއޭޕްރީލް 30, 2021 22:56\nހެހެހެހެ..އޭނަޔާނުބެހިބަލަ ދޯ؟؟ ފަރު ދީޒިންމާ އުފުލީމަ ރަނގަޅުވާނެ..އޭނަޔަކަށްވެސް ފަޒުނާއުފުލާލަ އެންމެނެއް ނޫފުލޭނެ...\nއޭޕްރީލް 30, 2021 23:22\nއޭޕްރީލް 30, 2021 23:28\nއޭޕްރީލް 30, 2021 23:34\nކޮބާތަ މައިމޫނާ.؟..ކޮބާތަ އޭނާ..؟..ކޮވިޑޯ..ކޮވިޑަކީ އުޅޭ އެއްޗެއްނޫން..\nމެއި 1, 2021 01:39\nޕީޕީއެމް ބޮޓުންތައް މުޒާހަރާ ކުރާތީ މިހައި ހަލުވިކޮށް ކޮވިޑް މި ފެތުރެނީ. ވަގު ގައްދާރުންތަކެއް\nމެއި 1, 2021 01:40\nމިފަހަރު މީ ސަރުކާރުގެ އިހުމާލެއް. ޓުއަރިޒަމް މިނިސްޓަރު މިކަމުގަ ޒިންމާ ނަގަން ޖެހޭނެ. އިންޑިއާގަ ހެސްކިޔާފަ ބަލި ފެތުރެމުން ދިޔައިރު، ކީއް ކުރަންހޭ އިންޑިއާ ފަތުރުވެރިން އާންމު ރަށްރަށުގެ ގެސްޓް ހައުސް ތަކަށް ގެނައީ. ޓުއަރިޒަމް މިނިސްޓަރު އިސްތިއުފާ.\nމެއި 1, 2021 15:25\nޢަދިވެސް ޓެސްޓް ބާއްވަނީ ދެން ކޮވިޑް ނުފެތުރުނީޔާ ރަނގަޅު


Shaim ge journey: Kuda goal eh, bodu transformation eh\nޝައިމްގެ ވޯކްއައުޓް ތެރެއިން: ފޮޓޯ: މެޓްރޯފްލްކްސް\nބްރެޒިލްގެ ލިޔުންތެރިޔެއްގެ މާނަ ފުން ހިތްގައިމު ކޯޓެއް އޮވެއެވެ. މިއީ ގިނަބަޔަކު އިންސްޕައާވާ ކޯޓެއްވެސް މެއެވެ. އަދި ކަމެއް ހާސިލް ކުރެވި ނަތީޖާއެއް ނިކުތުމުން މި ކޯޓް މަތިން ހަނދާންވާ ފަހަރު ފަހަރުވެސް އާދެއެވެ. ހަޔާތުގެ ނަގާ ބޮޑެތި ރާޅާއި ކުދި ރާޅުތަކުގައިވެސްމެއެވެ.\n"ވެން ޔޫ ވޯންޓް ސަމްތިންގ ދަ ޔުނިވަރސް ކޮންސްޕަޔަރސް ޓު އެޗީވް އިޓް" މިއީ ޕައުލޯ ކޮއެލޯގެ އެ ކޯޓްއެވެ.\nދިރިއުޅުމުގައި މީގެން މިސާލު ނެގެއެވެ. އަދި ދިރިއުޅުމުގައި ކަމެއް ހާސިލްވާން ކުރަން ކޮންމެ މަސައްކަތެއް ފެށިއަސް މިކޯޓް ބޮލަށް އަންނަ ފަހަރުވެސް އާދެއެވެ. އެއީ ދިރިއުޅުމުގައި ކިތަންމެ ބޮޑު ނުވަތަ ކުޑަކަމެއް ކުރަން ބޭނުންވިއަސް ކުރަންޖެހެނީ އެއް ކަމެކެވެ. އެއީ ގޯލެއް ކަނޑައެޅުމެވެ. އޭގެ ސަބަބުން ބިރާއި ފަސްޖެހުން އަދި ނުކެރުން އެއްފަރާތްކޮށްލެވެއެވެ.\nއެއީ ބިޓެއް ކެޓިއަސް، ވަޒީފާ ގެއްލުނަސް ނޫނި ހަށިގަނޑަށް ބަދަލެއް ގެންނަން "ފިޓް" ވެ "އަންހެލްތީ ލައިފްސްޓައިލް" ދޫކޮށްލުން ކަމުގައިވިއަސްމެއެވެ. ނުވާނެހެން ހީވާ ކަމެއް އޮތަސް ގޯލެއް ކަނޑައެޅުމުން އެ ގޯލް ހާސިލް ނުވަނީސް ހުއްޓާ ނުލުމަށް ހިއްވަރު ލިބެއެވެ. މޯޓިވޭޓްކޮށްދެއެވެ. ކުރަން މިއުޅެނީ ކީއްކަމާއި ހަދަންވާ ގޮތާއި ދާންވީ މިސްރާބު ރަނަގަޅަށް ފެންނަން އޮވެއެވެ.\nސްކޫލް ދައުރުގައި އެކްޓިވްކޮށް އުޅުނު ޝައިމް ވަޒީފާއަކަށް ވަނުމަށްފަހު ހަށިގަނޑަށް ބޮޑު ބަދަލެއް އައި.\nކޮވިޑް-19ގެ ބަލާއާފާތާއި އެކު އައި ލޮކްޑައުންގެ އަނދިރިކަމުން ހޭލެވި ޒުވާން މުހައްމަދު ޝައިމް ފަސާހުގެ އުފަން ދުވަހަަށް އޭނާ ބޭނުންވީ މުޅި މީހާއެއްކޮށް ބަދަލުވާށެވެ. ދުޅަހެޔޮ ދިރިއުޅުމެކެވެ. ގޯލަކަށް ހެދީ އުފަންދުވަހަށް ރަނގަޅު ޓްރާންސްފޯމޭޝަނެއް ގެނައުމެވެ. ވަރުގަދަ ޑިސިޕްލިނެއްގައި އޭނާގެ ކުރިންވެސް ދާ ޖިމް މެޓްރޯފްލެކްސް އަށް ދިއުން އަދި ވޯކްއައުޓްތައް ދޫ ނުކޮށްލުމަށެވެ.\nއެއާޕޯޓްސް ކޮމްޕެނީގައި މަސައްކަތް ކުރާ ޝައިމް އަކީ މީގެ ދެއަހަރެއްހާ ދުވަސް ކުރިން މެޓްރޯފްލްކްސް ޖިމްގެ މެންބަރެކެވެ. އެެހެނަސް އޭރު އޭނާގެ މާ ބޮޑު ގޯލެއް ނެތެވެ. ޖިމަށް ދަނީ ގޮސްލާ ކަސްރަތުކޮށްލާ ހެދިޔަަސް ބްރޭކްވެސް ނަގައެވެ. މެދުކެނޑޭފަހަރުވެސް އާދެއެވެ. ލޮކްޑައުންގައި ކަންދިމާވީ ހަމަ އެގޮތަށެވެ.\nލޮކްޑައުންގައި ޖިމްއަށް ނުދެވި ގޭގައި އޮންނަން ޖެހުނީމާ އޭނާގެ ހަށިގަނޑުގައިވެސް ލޮކި މަސްތަކެއް ޖަހާ މީހާ ހުރީ ބިޔަވެފައެވެ. މީހާގެ ބަރުދަން އިތުރުވީ މަންމަ "ދޮންފުުތު" ކޮށް ލޯބިން ކައްކާ މީރު ކެއުންތަކާއި ރޭގަނޑުގަޑީގައި އަމިއްލަ އަށް މޮޅުގޮތްގޮތަށް ކައްކައިގެން ކާލާ ހަދާ ނޫޑްލްސް ގެ ސަބަބުންނެވެ.\nޝައިމް ލޮކްޑައުން ނިންމާ ޖިމަށް ދިޔައިރު 87 ކިލޯއަށް ބަރުދަން އެރި.\nޝައިމްގެ ބުނިގޮތުގައި "ލޮކްޑައުންގައި އެއާޕޯޓްގައި މަސައްކަތްކުރިއަސް އޮފީހަކަށް ދާއްކަށް ނުޖެހޭ. އެދުވަސްކޮޅު ގަދައަށް ކާލެވޭ. ރޯދަމަހާއި ދިމާވުމާއި ގޭގަ ހަދާ ތެޔޮ ހެދިކާ ތަކާއި އެއްޗެހި ކެއީ. ވެއިޓް ދިޔައީ އިތުރުވެގެން ހީވެސްނުކުރާހާ އަވަހަށް. 87 ކިލޯއަށް އަށް ވެއިޓް އިތުރުވީ. ސިޑިއަކުން އަރާއިރުވެސް މީހާ ހުންނަނީ މުޅިން މައި ނޭވާ ލެވި ހަފުސްވާން ކައިރިވެފަ."\nސްކޫލްދައުރުގައި އެކްޓިވްކޮށް ފުޓުބޯޅައާއި ބާސްކެޓުބޯޅަ ކުޅުމުގައި ޝައިމް ހޭދަކުރިއެވެ. ހަށިގަނޑަށް މިވަރަށް ބޮޑު ނޭދެވޭ ބަދަލެއް އައި ވަޒީފާއަކަށް ވަތް ފަހުންނެވެ. މިއާއި އެކު އޭނާގެ ޓްރެއިނާރ އާއި އެކު ކޮފީއަަކަށް އަރާ ވާހަކަދައްކާލާ ޓްރާންސްފޯމްވާން ކަނޑައެޅީއެވެ.\nއެއީ މީގެ ތިންމަސް ކުރިންނެވެ. އޭނާ ފެށި މަސައްކަތުގެ ނަތީޖާ މިހާރު ހަށިގަނޑުން އެބަފެނެއެވެ. ފާއިތުވީ ތިންމަހު އޭނާ ކަމެއް ދަސްކޮށްފިއެވެ. ޓާގެޓެއް ކަނޑައަޅާ އެއަށް މަސައްކަތް ކުރުމާއި އެ ޑިސިޕްލިން ބެހެއްޓުމަށެވެ.\nތިންމަސްތެރޭ ހަށިގަނޑަށް ޝައިމް ގެނައި ބަދަލު ފޮޓޯ: މެޓްރޯފްލެކްސް\n"މެޓްރޯފްލެކްސް އަކީ ވަރަށް ފްރެންޑްލީ ވެލްކަމިންގ އެންވާރަމެންޓެއް. އަބަދުވެސް ވަރަށް އެކަހަލަ ވައިބެއް ލިބޭ ތަނެއް. ފުރަތަމަ ދުވަހު އައި އިރުވެސް ހިއެއް ނުވޭ އަލަށް ވަދެވުނު ތަނެއް ހެނެއް. ޖިމްގައި ހަފްތާއަކު ހަ ދުވަހު ޓްރެއިން ކުރަނީ. "ހައިޕަޓްރޮޕީ ވޯކްއައުޓް" އެއް ހަދަނީ. އެއީ މުޅި ހަށިގަނޑުގެ ހުރިހާ އޭރިއާ އެއްގެ ފެޓް ބާން ކުރަން ހަދާ ވަރުގަދަ ވޯކްއައުޓެއް.3ދުވަހު ވެއިޓް ޓްރެއިނިންގ ހަދާފައި އަނެއް އަދި ތިން ދުވަހު ކާޑިއޯ އޮންނަނީ. ޖިމް ނިންމާލަ ދަނީ މޫދަށް."\nޓްރާންސްފޯމް ވާން ބޭނުންނަމަ އަބަދުވެސް ކަނޑައެޅި ގޯލާއި އެއްވަރަށް ވޯކް އައުޓް ހެދުމާއި އެކު ކުރުން މުހިއްމު ކަަމަކީ ޑައެޓެވެ. ހަށިގަނޑުން ކެލޮރީ އަންދާވަރަށް ވުރެ ގިނަ ކެލޮރީ ކަންޏާ ހަށިގަނޑަށް މާ ބޮޑު ބަދަލެއް ނާދެއެވެ. މިކަން ކުރުން މިއީ ގިނަމީހުން ބޮޑު އެއް ސްޓްރަގަލްއެވެ.\n"ކަސްރަތު ކުރުމާއި އެއްވަރަށް ޓްރާންސްފޯމްވާން ކެއުން މުހިއްމު" ޝައިމް\nމިއީ ވަކިމީހަކަށް ކޮށްދޭ ކަމެއް ނޫން. މިއީ މީހާ އަމިއްލައަށް ހެލްތީކޮށް ހުންނަން ކުރާ ކަމެއްގެ ގޮތުގައި ދެކިގެން.\nޝައިމްގެ ޑައެޓުގައި ބަދަލުކުރީ ކަނޑައެޅި މުއްދަތުގައި ނަތީޖާ ނެރޭށެވެ. އޭގައި ހިމެނީ ޕްރޮޓީން އާއި ހެލްތީ ފެޓެވެ. ކެއުމުގައި ކާބްސް މަދުކޮށް ގުލުޓެން އެންޑް ޝުގަރ ފްރީކޮށްލީއެވެ.\n"ޑައެޓްޕްލޭންއަކީ ޓްރެއިނަރ ދިން އެއްޗެއް. ވަރަށް ޑިސިޕްލިންވެގެން ކެއުންވެސް ޕްލޭންއާއި އެއްގޮތަށް މެއިންޓެއިން ކުރީ. މިއީ ވަކިމީހަކަށް ކޮށްދޭ ކަމެއް ނޫން. މިއީ މީހާ އަމިއްލައަށް ހެލްތީކޮށް ހުންނަން ކުރާ ކަމެއްގެ ގޮތުގައި ދެކިގެން. މީގެ ތިން މަސްކުރިން އެންމެ ފަހުން ޖަންކްފުޑަކަށް ބާގާއެއް ކެއީ ޑައެޓްފެށުމުގެ ކުރިން. އެފަހުން ހަމަ ޑައެޓްގައި.\nވޭތުވެދިޔަ ތިން މަސްތެރޭ ޓްރެއިން މިކުރަނީ. ހަށިގަނޑަށް ފިޒިކަލީ ބަދަލުތަކެއް އައިސްފި. މެންޓަލީވެސް މީހާ ފިޓުވެއްޖެ. މިހާރު ހުރީ 74 ކިލޯ. ޑައެޓް ބަދަލުކުރުމުން ފުރަތަމަ ދުވަސްކޮޅު އުނދަގޫވީ. އެކަމުވެސް ބޭނުމެއް ނުވި ދޫކޮށްލާކަށް. ރައްޓެހިންނާއި އޮފީސް މީހުންވެސް ބުނޭ ވަރަށް ގަދައޭ ޑައެޓް ރަނގަޅަށް ހިފަހައްޓާތީ. އެއްބައި ފްރެންޑްސް ޗޭންޖަސް ފެންނަން ފެށީމާ މޯޓިވޭޓްވެގެން ޖިމްއަށް ޖޮއިންވެސްކޮށްފި"\nޝައިމް އޭނާގެ ބައެއް ރައްޓެހިންނާއި އެކު\nއެއާޕޯޓްގައި ވޯކްކުރާތީ ކޮންމެ ދުވަހަކު ބްރިޖުގައި ޓްރެފިކާއި މިހުރިހާ ކަމެއްގެ ވަރުބަލިކަމާއި އެކުގައިވެސް ޖިމަށްގޮސް ރަނގަޅަށް ވޯކްއައުޓެއް ހަދާލީމާ ވަރަށް އެނާޖައިޒްވޭ މީހާއެއްކޮށް. ގަޑިޖެހެންވާ އިރަށް ޓްރެއިނަރ ގުޅާނެ ވަރަށް ބޮޑު ސަޕޯޓެއް އެއީވެސް. ވޯކްއައުޓް ނިިންމާލާ މޫދަށްގޮސް ފަތާލަން. އެހެން ހަދާ ރަނގަޅަށް ހައިޑްރޭޓްކުރީމާ އަނެއް ދުވަހަށް ބޮޑީ ހުންނަނީ ރިކަވާވެފަ"\nމި އިންޓަރވިއު ނެގިއިރު ޝައިމްގެ މެޓްރޯފްލެކްސްގެ ޕާސަނަލް ޓްރެއިނަރ އާއި ބައްދަލުވިއެވެ. އޭނާ ބުނިގޮތުގައި "ޝައިމްގެ ތަފާތަކީ ފެއްޓީ އިރު އެބައިން ގޯލެއް. ސިކްސް ޕެކެއް އަދި ނާރާ ދުވަހަކުވެސް. އޭނާގެ ގޯލެއް އެއީ. ފުލީ ޑިފައިންޑް ނުވިއަސް އަމިއްލަ އަށް އެޗީވްމަންޓެއް ގޮތަށް އެހީސާބަށް ދިއުން. ކޮންޓިނުއުކޮށް އަލްޓިމޭޓް ގޯލަށް ދިއުމަށް މަސައްކަތްކުރި. އާއްމުކޮށް ގިނަ މީހުންނަށް ދިމާވާގޮތަކީ ގޯލެއް ނޯވެ. ރިޒަލްޓް ފެންނާނެ ޓައިމުން އެކަމަކު ކޮމިޓްމަންޓެއް ނުދޭ. ޝައިމް އާދޭ ބަރާބަރަށް ގަޑިއަށް އައިސް ހީ ޑަޒް ދަ ވޯކްއައުޓް ނީޑެޑް"\nހަށިގަނޑަކީ އަބަދު އެއްގޮތަކަށް ހުންނަ އެއްޗެއް ނޫނެވެ. އުމުރާއި ސިއްހަތާއި ކެއުމާއި ނިދުމާއި ކަސްރަތާއި އަރާމުގެ އިތުުރުން ނަފްސާނީ ހަމަޖެހުން އެއީ މިހާގެ ހަށިގަނޑަށް އަސަރުކުރާ ކަންކަމެވެ. ޝައިމްގެ ހަށިގަނޑަށް މިގެނައި ބަދަލަކީ އޭނާގެ3މަހުގެ މަސައްކަތެކެވެ.\nހެލްތީ ލައިފްސްޓައިލެއްގައި ހިފެހެއްޓުމަކީ ޝައިމްގެ އުއްމީދު\nމިއީ ޝައިމް ކުޑަ ގޯލްއަކުން އޭނާ ބޭނުންވި ކަންތައް ކުރުމަށް ގެނައި ބަދަލެކެވެ. ކުޑަ ކަމެއް ނުވަތަ ބޮޑު ކަމެއް ހާސިލް ކުރުމަށްވެސް ގޯލެއް މުހިއްމުކަމުގައި ޝައިމް މިހާރު ދެެކެއެވެ. ލިޔުންތެރިޔާ ބުނިގޮތަށް ހުރިހާ ކަމެއް ހަމަ މަޑުމަޑުން ހަމަޖެހި މި ލައިފްސްޓައިލް އަކީ ޝައިމަށް ދެމެހެއްޓޭތޯ އަދި ބޭނުންވާ ވަރު ބަލަން، މީގެ ތިންމަސް ފަހުން ޝައިމްގެ ޕްރޮގްރެސް ގޮސްފައި އޮތް ހިސާބު ބަލާލަން މިވަގުތަށް ދެން ނިންމާލަމާ ހިނގާށެވެ.


ޢިލްމު ޖަމިއްޔާގެ ހުއްފާޒު ޕްރޮޖެކްޓް ލ. މާމެންދޫގައި ލޯންޗް ކޮށްފި – Ilm\nޢިލްމު ޖަމިއްޔާގެ ހުއްފާޒު ޕްރޮޖެކްޓް ލ. މާމެންދޫގައި ލޯންޗް ކޮށްފި\nހާފިޒުން އުފެއްދުމުގެ މި ޕްރޮގްރާމަކީ މި އަހަރުގެ ޖުލައި މަހު ޢިލްމުން ބޭއްވި އެ ޖަމިއްޔާގެ މަންދޫބުންގެ ބައްދަލުވުމުގައި ލޯންޗުކުރި ހުއްފާޒު ޕުރޮޖެކްޓުގެ ފުރަތަމަ ފިޔަވަހީގެ ދަށުން ކުރިއަށް ގެންދިޔަ ޕްރޮގްރާމެކެވެ. މި ގޮތުން ޢިލްމު ޖަމިއްޔާއިން ހުއްފާޒު ޕުރޮގްރާމް ކުރިއަށް ގެންދިއުމަށް ރާވާފައިވާގޮތް ބައިވެރިންނަށް ކިޔައިދިނުމާއި ޤުރުއާން ހިފުޒުކުރުމުގެ އުކުޅުތައް ދަރިވަރުންނަށް ކިޔައިދިނުން މި އިވެންޓުގައި އޮތެވެ.\nމަޢުލޫމާތު ދިނުމުގެ ސެޝަންތަކަށްފަހު މާމެންދޫގައި ހާފިޒުންގެ ޖީލެއް އުފެއްދުމަށްޓަކައި ރަށު ކައުންސިލާއި، ޤުރުއާން ކުލާސްތަކާއި، ޖަމިއްޔާތައް ގުޅިގެން ކުރެވިދާނެ ކަންކަމާއި ބެހޭގޮތުން މަޝްވަރާ ކުރެވިފައިވެސްވެއެވެ. ހުއްފާޒު ޕުރޮޖެކްޓު މާމެންދޫގައި ކުރިއަށްދަނީ އޭ.އެސް ޤުރުއާން ކުލާހާއި ގުޅިގެންނެވެ. އޭއެސް ޤުރުއާން ކުލާހުގައި ކިޔަވަމުންދާ 100 ދަރިވަރުންގެ ތެރެއިން 45 ދަރިވަރުންވަނީ ހިފްޒު ޕްރޮގްރާމުގައި ބައިވެރިވުމުގެ ޝައުގުވެރިކަން ފާޅުކޮށްފައެވެ. މިފެށޭ ހަފްތާގައި މި ދަރިވަރުންނަށް ޚާއްސަ ހިފުޒު ކުލާސްތަކެއް ފަށާ ގޮތަށް ވަނީ ހަމަޖެހިފައެވެ.\nލާމު އަތޮޅުގެ ހުރިހާ ރަށެއް ތަމްސީލުކުރާ ޢިލްމު ޖަމިއްޔާއިން ވަނީ މީގެ ކުރިން ވެސް މިފަދަ ތަފާތު ދީނީ ޕްރޮގްރާމްތަކެއް ލާމު އަތޮޅުގެ އެކިއެކި ރަށްރަށުގައި ހިންގާފައެވެ. މިގޮތުން މިސްކިތްތަކުގައި ބޭއްވޭ ދަރުސް ޕްރޮގްރާމްތަކުގެ އިތުރުން ޢިލްމުވެރިންނާއި ޒުވާނުންގެ މެދުގައި ގުޅުންބަދަހި ކުރުމުގެ ޕްރޮގްރާމްތަކާއި އިޖްތިމާޢީ އަދި ދީނީ ތަފާތު ވޯކްޝޮޕްތައް ވަނީ މިޖަމިއްޔާއިން ބާއްވާފައެވެ.\nލާމު މާމެންދޫގެ އިތުރުން ގަން، އިސްދޫ އަދި ފޮނަދޫގެ ޤުރުއާން ކުލާސްތަކާއި ގުޅިގެން ހުއްފާޒު ޕްރޮގްރާމް ކުރިއަށް ގެންދިއުމަށް ވަނީ ރޭވިފައެވެ. ހުއްފާޒު ޕްރޮޖެކްޓްގެ އަމާޒަކީ ކުރިއަށް އޮތް3އަހަރު ދުވަހުގެ ތެރޭގައި ލާމު އަތޮޅުން 10 ހާފިޒުން އުފެއްދުމެވެ.


SunOnline: Qasim ge beysfaruvaa ge ninmun muraajaa kohdheyn edhijje\nގާސިމް އިބްރާހީމް --- ސަން ފޮޓޯ/ މުހައްމަދު އަފްރާހް\nގާސިމްގެ ބޭސްފަރުވާގެ ނިންމުން މުރާޖާކޮށްދޭން އެދިއްޖެ\n9 މަސް 1 ހަފްތާ ކުރިން - 13 ސެޕްޓެމްބަރ 2017 3\nޖުމްހޫރީ ޕާޓީގެ ލީޑަރު ގާސިމް އިބްރާހިމް ސިންގަޕޫރުގައި ބޭސްފަރުވާ ކުރަން ދިން 10 ދުވަހުގެ މުއްދަތު އިތުރުކޮށްދެވެން ނެތް ކަމަށް މޯލްޑިވްސް ކަރެކްޝަނަލް ސާވިސް އިން ނިންމި ނިންމުން މުރާޖާކޮށްދޭން އެދިއްޖެއެވެ.\n"ސަން" އަށް އެނގިފައިވާގޮތުގައި ގާސިމްގެ ބޭސްފަރުވާގެ މުއްދަތު އިތުރުކޮށްެދެވެން ނެތް ކަމަށް ނިންމި ނިންމުން މުރާޖާކޮށްދިނުމަށް އާއިލާގެ ފަރާތުން އެދުނީ އިއްޔެއެވެ.\nގާސިމްގެ ދަރިކަލުން މުހައްމަދު ޔަގްސާން ގާސިމް ސޮއިކުރައްވައި ބޭސްފަރުވާގެ މުއްދަތު އިތުރުކޮށްދިނުމަށް އެދި ފޮނުވި ސިޓީގައި ވަނީ ސިންގަޕޫރުގެ ޕެރަގަން މެޑިކަލް ސެންޓަރުގެ ހާޓް، ސްޓްރޯކް އެންޑް ކެންސާ ސެންޓަރުގައި ހިތުގެ އާލާސްކަންފުޅަށް ފަރުވާ ހޯއްދަވަމުން ގެންދަވާ ކަމަށެވެ.\nއެ ސިޓީގައިވާ ގޮތުން ޑޮކްޓަރު ލަފާދެއްވާފައި ވަނީ ކޮރޮނަރީ އެންޖީއޯޕްލާސްޓީ އަދި ކޮރޮނަރީ އެންޖިއޯ ޕްލާސްޓީ ހެއްދެވުމަށެވެ. އެ ޕްރޮސީޖާ މި މަހުގެ 15 ވަނަ ދުވަހު ހެއްދެވުމަށް ސިންގަޕޫރުގެ މައުންޓް އެލިޒަބަތު ނޮވެނާ ހޮސްޕިޓަލްގައި މިހާރު ޝެޑިއުލްކޮށްފައިވާ ކަމަށް ވެސް އެ ސިޓީގައިވެއެވެ.\n"ޑޮކްޓަރު ލަފާދެއްވާފައި ވަނީ ބައްޕަގެ ހާލަތު ސްޓޭބަލް ވަންދެން އެމަނިކުފާނުގެ ކޮންޑިޝަން ގާތުން މޮނިޓާ ކުރައްވަން ޖެހިވަޑައިގަންނަވާނެ ކަމަށާއި އެކަމަށް ތިން މަސް ދުވަސް ހޭދަވާނެ ކަމަށެވެ. އަދި އެމަނިކުފާނަށް ވައިގެމަގުން ދަތުކުރެވޭނީ 2017 ޑިސެމްބަރުގެ ފަހުން ކަމަށް ވެސް ޑޮކްޓަރުން އަންގަވާފައިވެއެވެ،" ގާސިމްގެ ދަރިކަލުން ފޮނުއްވި ސިޓީގައިވެއެވެ.\nއެ ސިޓީގައި ގާސިމްގެ ދަރިކަލުން އެދިވަޑައިގެންފައި ވަނީ އަންނަ ޑިސެމްބަރު މަހުގެ ނިޔަލަށް ސިންގަޕޫރުގައި އެމަނިކުފާނު ހުންނެވުމުގެ ހުއްދަ ދެއްވުމަށާއި އަދި ބޭސްފަރުވާ ކުރުމަށް ދީފައިވާ މުއްދަތު ވެސް އިތުރުކޮށްދިނުމަށެވެ.\nއެ ސިޓީއާއެކު ޑޮކްޓަރުގެ ލިޔުމުގެ ކޮޕީ ވެސް ވަނީ ހުށަހަޅާފަ އެވެ.\nހިތުގެ އާލާސްކަންފުޅަކަށް އެތައް ފަހަރެއްގެ މަތިން ފަރުވާ ހޯއްދެވި ގާސިމް އިތުރު ފަރުވާއަށް ސިންގަޕޫރަށް ފުރުމުގެ ހުއްދަ ސަރުކާރުން ދިނީ އައިޖީއެމްއެޗުން ފަރުވާ ހޯއްދަވަމުން ގެންދަވާތާ 13 ދުވަސް ފަހުންނެވެ.\nއަދި އައިޖީއެމްއެޗުން ފަރުވާ ހޯއްދަވަމުން ގެންދަވަނިކޮށް އޭނާގެ މައްޗަށް ތިން އަހަރާ ދެ މަހާ 12 ދުވަހުގެ ހުކުމެއް ކުރިއިރު، ގާސިމްގެ ޖަލު ހުކުމް، ގޭ ބަންދުގައި ތަންފީޒު ކުރަންޖެހޭ ގޮތަށް ފަހުން ވަނީ ނިންމައިފަ އެވެ.\nގާސިމް އިބްރާހީމް ޖުމްހޫރީ ޕާޓީ (ޖޭޕީ) މޯލްޑިވްސް ކަރެކްޝަނަލް ސާވިސް\nއެމްޑީޕީ އެއްފަރާތްކޮށް ޖުމްހޫރީ ކޯލިޝަންގެ ކެބިނެޓް އިއުލާންކޮށްފި2ދުވަސް 10 މިނެޓް ކުރިން\nހުކުމަށް ފިލައިގެން އުޅޭތީ ނަޝީދާއި ގާސިމް ފުލުހަށް ހާޒިރުވާން އަންގައިފި2ދުވަސް4ގަޑި ކުރިން\nގައިދީން ޕްރޮމޯޓްކުރާ ފަރާތްތަކާއި މީޑިއާތަކާމެދު ގާނޫނީ ފިޔަވާޅު އަޅާނެކަމުގެ އިންޒާރު ދީފި3ހަފްތާ2ދުވަސް ކުރިން\nޖުމްހޫރީ ޕާޓީގެ ރިޔާސީ ކެންޑިޑޭޓަކީ ގާސިމް އިބްރާހީމް: އަލީ ސޯލިޙު 1 މަސް2ހަފްތާ ކުރިން\nރައީސް ނަޝީދަށް ކުރިމަތިލެއްވުމަކީ ބިލާހެއްފަދަ ހުވަފެނެއް، އެ ހުވަފެން ނުބައްލަވާ: އަޒްލީން2މަސް4ހަފްތާ ކުރިން


1300 Ah Vure Gina Dhanduveringe Loan Thakah Ameethaab Faasai Dhakkaidheefi - Vaguthu\n1300 އަށްވުރެ ގިނަ ދަނޑުވެރިންގެ ލޯންތަކަށް އަމީތާބު ފައިސާ ދައްކައިދީފި\nއިންޑިއާގެ މަޝްހޫރު ފިލްމީ ތަރިންގެ ތެރޭގައި އަމީތާބް ބަޗަންއަކީ ފާހަގަކޮށްެލެވޭ ތަރިއެކެވެ. ފިލްމް ކުޅުމުގައިވެސް އާއްމުންގެ ބޮޑު މަގުބޫލުކަމެއް ހޯދައި، އަދި މީހުންނަށް އެހީވުމުގައިވެސް ނަމޫނާ ދައްކަމުން އަންނަ ތަރިއެކެވެ.\nމިފަހަރުވެސް އަމީތާބުގެ ދީލަތި ފަރާތް މި ވަނީ ދައްކާލައިފައެވެ. އެގޮތުން އުއްތަރްޕަރޭޝްއަށް ނިސްބަތްވާ 1398 ދަނޑުވެރިއެއްގެ ލޯންތަކަށް ފައިސާ ދައްކައިދީފައިވާކަމަށް އަމީތާބު ވަނީ ބުނެފައެވެ.\nއާއްމުކޮށް މިގޮތަށް ލޯންތައް ނަގާ މީހުންނަށް ފައިސާ ނުލިބިގެން އެ ބިން އަނބުރާ ދޭން ޖެހުމާއި، އަމިއްލައަށް މަރުވުން ފަދަ މައްސަލަތައް ދިމާވެއެވެ. އެހެންވެ އެފަދަ ކަންކަން ހުއްޓުވުމަށް އަމީތާބު ބޭނުންވީ ކަމަށް އޭނާއާ ހަވާލާދީ މީޑިއާ ރިޕޯޓުތައް ބުނެފައިވެއެވެ.\nއަމީތާބުގެ އަމިއްލަ ބްލޮގުގައި ބުނެފައިވާ ގޮތުގައި، އޭނާ އަމިއްލައަށް 70 މީހުންގެ ލޯންތައް ފައިސާ ހަމަޖެއްސުމުގެ ކަންކަން ބޭންކް މެދުވެރިކޮށް ކުރިއަށް ގެންދިއުމަށް މުމްބާއީއަށް އައުމަށް އެ މީހުން ކައިރީ އެދުނެވެ. އަދި އޭގެ ކުރިން 350 ދަނޑުވެރިންގެ ލޯންތައްވެސް އޭނާ ވަނީ ދައްކައިދީފައެވެ.\nއަދި އެ ފައިސާތަކުގެ އަދަދު ހަތަރު ކްރޯޑަށް އަރާކަމަށްވެސް އަމީތާބު ވަނީ ބުނެފައެވެ.\nނޮވެމްބަރު 20, 2018 18:27\nއަޅެ ވިސްނާލަބަލަ މިހިރީ ކިހާ ޢިބުރަތްތެރި ފިލާވަޅު. ރާއްޖޭގަ މިވާގޮތަކީ ލިބުނު ވަރަކުން މުށްބާރުވަނީ.\nނޮވެމްބަރު 20, 2018 22:31\nދިވެހިން ބޮޑެތި ކަން ކަމުގައި ވަރަށް އެހީ ނުވާނެ\nނޮވެމްބަރު 20, 2018 22:32


ނާރަށް ޖަހާ އިންޖެކްޝަން ގެ ސަބަބުން ރޯދަ އަށް އަޘަރު ކުރާނެބާ؟ | Atoll News\nނާރަށް ޖަހާ އިންޖެކްޝަން ގެ ސަބަބުން ރޯދަ އަށް އަޘަރު ކުރާނެބާ؟\nޝާއިޢު ކުރީ: އިބްރާހީމް ރަމީޒް މެއި 25, 2017, 07:59\nއަޅުގަޑުގެ ރަޙްމަތްތެރި އެކެވެ. އޭނާ އަކީ ކެންސަރަށް ފަރުވާ ހޯދަމުން ދާ މީހެކެވެ. އޭނާގެ ބަލި ޙާލަތު ހުރި ގޮތުން ރޯދަ އަށް ހުންނަ ވަގުތުގައިވެސް ނާރަށް ހުންނަނީ އިންޖެކްޝަނެއް ގުޅާފައެވެ. އޭނާގެ ރޯދަ ކަމުދާނެތޯއެވެ؟\nރޯދަވެރިޔާ ރަމަޟާން މަހު ދުވާލުގެ ވަގުތުގައި އިންޖެކްޝަން ޖެހުމުގައި އޮތީ ދެޙާލަތެކެވެ. އެއީ:\n– މި އިންޖެކްޝަނީ އޭގެ ސަބަބުން ގައިގާ ބާރު ޖައްސާ އެއްޗެއް ކަމުގައިވުން. އެގޮތުން މި އިންޖެކްޝަން ޖެހުމުން ކެއުމާއި ބުއިމުން ދުރުހެލި ކުރުވާފަދަ އިންޖެކްޝަނަކަށް ވުން. މިފަދަ އިންޖެކްޝަން ޖަހައިފިނަމަ ރޯދަ ގެއްލޭނެއެވެ.\n– ގައިގާ ވަރު ޖައްސާ ވައްތަރުގެ އިންޖެކްޝަނަކަށް ނުވުން. މިފަދަ އިންޖެކްޝަން ޖަހައިގެން ރޯދަ އެއް ނުގެއްލޭނެއެވެ. މިފަދަ އިންޖެކްޝަން ނާރަށް ޖެހިޔަސްވެސް އަދި މަސްގަނޑަށް ޖެހިޔަސްވެސް ފަތާތެއް ނެތެވެ. އެބަހީ ރޯދަ އެއް ނުގެއްލޭނެއެވެ. ނަމަވެސް މިފަދަ އިންޖެކްޝަން ތައް ރޭގަނޑުގެ ވަގުތުގައި ޖެހުން އެއީ އެންމެ މޮޅު ގޮތެވެ. والله أعلم\nޖަވާބު ދެއްވީ: ޑރ. މުޙައްމަދު ޢިޔާޟު ޢަބްދުއްލަޠީފު\n2 Comments on "ނާރަށް ޖަހާ އިންޖެކްޝަން ގެ ސަބަބުން ރޯދަ އަށް އަޘަރު ކުރާނެބާ؟"\nShareef | މެއި 25, 2017 at 08:41 | Reply\nNamaadhuga furathama aththahiyyathu handhaan nethijjenama hadhaanee kiheneh\nއިބްރާހީމް ރަމީޒް | މެއި 25, 2017 at 13:28 | Reply\nFurathama aththahiyyaathu handhaan nethigen nukiyaa thedhuvanikoh handhaan vejje nama vaguthun isheennaany. Thedhuve kiyevun feshumuge kurin handhaan vejje nama isheenun makrooha. Kiyavan feshi fahun handhaan vejje nama isheedhegen nuvaane.\nMi in konme haalatheh gai ves salam dhinumuge kurin kushu sajidha kuran vaane.\nޖަވާބު ދެއްވީ: ޑރ. މުޙައްމަދު ޢިޔާޞު ޢަބްދުއްލަޠީފު


Indiage iihthunthakaa hedhi Amnesty ge India operation huhtumakah\nފިއްތުންތަކާއެކު އެމްނެސްޓީގެ އިންޑިއާ އޮޕަރޭޝަން ހުއްޓުމަކަށް\nފިއްތުންތަކާއެކު އެމްނެސްޓީގެ އިންޑިއާ އޮޕަރޭޝަން ވަނީ ހުއްޓާލާފައި\nނިއު ދިއްލީ (ސެޕްޓެމްބަރު 29) - އިންޑިއާ ސަރުކާރުން ކުރިމަތިކުރަމުންދާ ފިއްތުންތަކުގެ ސަބަބުން ކަމަށް ބުނެ އިންސާނީ ހައްގުތަކަށް މަސައްކަތް ކުރާ ބައިނަލްއަގުވާމީ ޖަމިއްޔާ، އެމްނެސްޓީ އިންޓަނޭޝަލުން އިންޑިއާގައި ކުރިއަށް ގެންދާ އޮޕަރޭޝަންތައް ހުއްޓާލައިފި އެވެ.\nއިންޑިއާ ސަރުކާރުން އިންސާނީ ހައްގުތަކަށް އަރައިގަންނަމުންދާ ވާހަކަތައް ދާއްކާތީ އެ ޖަމިއްޔާގެ ބޭންކު އެކައުންޓުތައް ފްރީޒް ކޮށްފައިވާ ކަމަށް ވަނީ ތުހުމަތުކޮށްފަ އެވެ.\nސަރުކާރުން އެމްނެސްޓީގެ އެކައުންޓުތައް ފްރީޒްކޮށްފައި ވަނީ މާލީ އޮޅުވާލުންތަކެއް ހުރިކަމަށް ބުނެ އެވެ. ނަމަވެސް، އެމްނެސްޓީން ވަނީ އެއީ އެއްވެސް އަސާސެއްނެތް ތުހުމަތެއް ކަމަށް ބުނެފަ އެވެ.\nއަދި އެފަދަ ފިއްތުންތައް ކުރިމަތި ކުރުވަނީ ޖައްމު އަދި ކަޝްމީރުގައި އިންޑިއާ ސިފައިން ހިންގަމުންދާ ޖަރީމާތައް ފަދަ ހައްގުތަކަށް ހުރަސްއަޅަމުންދާ ވާހަކަތައް ދައްކަމުންދާތީ ކަމަށް އެމްނެސްޓީން ބުނެ އެވެ.\nމުސްލިމުންގެ މެޖޯޜިޓީ އޮންނަ ކަޝްމީރުގައި އިންޑިއާ ސިފައިން ހިންގަމުންދާ ޖަރީމާތަކާ ދެކޮޅު އަޑުތައް ކަނޑުވާލުމަށް މަސައްކަތް ކުރަމުންދާ ކަމަށް ބުނެ ބޮޑުވަޒީރު ނަރެންދުރަ މޯދީގެ ސަރުކާރަށް ވަނީ ބޮޑެތި ފާޑުކިއުންތައް އަމާޒުވެފަ އެވެ.


ގެފުޅުގެ އުރަކޮޅު ބަދަލު ކޮށްފި – Haftha\nWed, 30 September, 2020, 11:29 am\nގެފުޅުގެ އުރަކޮޅު ބަދަލު ކޮށްފި\nކައުބަތުﷲ ގެފުޅުގެ އުރަކޮޅު ނުވަތަ ކިސްވާ ބަދަލުކޮށްފި އެވެ. ގެފުޅުގެ އުރަކޮޅު ބަދަލުކުރަނީ ކޮންމެ ހައްޖު ދުވަހެއްގެ ފަތިސް ނަމާދަށް ފަހު އެވެ.\nކިސްވާ ބަދަލުކުރުމުގެ މަސައްކަތް ފަށަނީ ހައްޖުގެ އެންމެ މާތް އަޅުކަން އަދާކުރުމަށް ހައްޖުވެރިން އަރަފާތަށް ދަތުރު ފެށުމުންނެވެ. ގެފުޅުގެ އުރަކޮޅު ބަދަލު ކުރުމުގައި އެކުލެވެނީ ގެފުޅުގެ ހަތަރުފަރާތުން ހަރުކުރާ ހަތަރުގަނޑު ފޮއްޗާއި ގެފުޅުގެ ދޮރުކޮޅުގައި ހަރުކުރާ ފަރުދާގެ މައްޗަށެވެ.\nއުރަކޮޅު ބަދަލުކުރާ ގޮތަކީ އައު އުރަކޮޅު އޮޅާލައިގެން ގެފުޅުގެ މައްޗަށް ނެގުމަށް ފަހު އެ އުރަކޮޅު އައްސަން ޖެހޭ ތަންތަން ގެފުޅުގެ މަތީގައި އެއްސުމަށް ފަހު ތިރިއަށް ވައްޓާލައި ފަތުރާލުމަށް ފަހު ބައު އުރަކޮޅު މަތިން މޮހެލައި އައު އުރަކޮޅުގެ ދަށުން ވައްޓާލަނީ އެވެ.\nفك مذهبات #الكعبة_المشرفة استعداداً لإنزال الثوب القديم وإكساء الكعبة حلتها الجديدة. pic.twitter.com/78WUuMFAPe\nޖެނެރަލް ޕްރެސިޑެންސީ އޮފް ދަ އެފެއާސް އޮފް ދަ ޓޫ ހޯލީ މޮސްކުގެ ޑެޕިއުޓީ ހެޑް އަދި ކިންގް އަބްދުލް އަޒީޒު ކޮމްޕުލެކްސްގެ ޑިރެކްޓަރު ޖެނެރަލް އަހުމަދު ބިން މުހައްމަދު އަލް މަންސޫރީ ވިދާޅުވި ގޮތުގައި ގެފުޅުގެ އުރަކޮޅު ތައްޔާރު ކުރުމުގައި ސައުދީގެ 200 އެއްހާ ފަންނުވެރިން ބައިވެރިވެފައިވެ އެވެ.\nގެފުޅުގެ އުރަކޮޅު ތައްޔާރު ކުރުމަށް 670 ކިލޯގެ މޮޅު ފަށުވި އާއި 120 ކިލޯގެ ރަން ބަރަންޏާއި 100 ކިލޯގެ ރިހި ބަރަނި ބޭނުންކުރެ އެވެ. އަދި އުރަކޮޅު ތައްޔާރު ކުރުމުގެ މައްސަކަތް ކުރަނީ ކިންގް އަބްދުލް އަޒީޒް ކޮމްޕްލެކްސް ފޯ ހޯލީ ކާބާ ކިސްވާ ގައެވެ.\nތަވާފް ކުރާ މީހުން ގިނަ ދުވަސްވަރު ގެފުޅުގެ އުރަކޮޅު ހުންނަނީ ތިން މީޓަރަށް އުފުލައިފަ އެވެ. އެއީ ކިސްވާ އަށް ދަމައި ހެދުމުން އުރަކޮޅަށް ގެއްލުންވާތީ އެވެ.\nފާހަގަ: ހައްޖުގެ އަޅުކަން, ކައުބަތުﷲ ގެފުޅު, ސައުދީ އަރަބިޔާ


Umurun dhuvasvee meehun thekeh maruvaan dhookolli mahsala thahugeeg kuran fashaifi – Iru\nކުއްލި ހާލަތުގައި ގުޅުމަށް އިމަޖެންސީ މެޑިކަލް ސާވިސް އުފައްދާ ހިދުމަތް ދޭން ފަށައިފި\nމިދިޔަ މަހު މީރާއިން 7.8 ބިލިއަން ރުފިޔާ ބަލައިގެންފި\nބޮމުގެ ހަމަލާގައި ޒަޙަމްވި މީހަކަށް އަޅާނުލާކަމަށް ބުނެ ފަތުރަމުންދާ ވާހަކަތައް ދޮގުކޮށްފި\nއުމުރުން ދުވަސްވީ މީހުންތަކެއް މަރުވާން ދޫކޮށްލި މައްސަލަ ތަހުގީގު ކުރަން ފަށައިފި\nސްޕެއިންގެ ބައެއް ރިޓަޔާމަންޓް ހޯމްތަކުގައި އުމުރުން ދުވަސްވީ މީހުންތަކެއް މަރުވާން ދޫކޮށްލާފައިވާ މައްސަލަ ތަހުގީގު ކުރަން ފަށައިފި އެވެ.\nކޮވިޑް-19 އާ ގުޅިގެން އުރުމުން ދުވަސް މީހުން ބަލަހައްޓާ ތަންތަން ޑިސްއިންފެކްޓް ކުރަން ސިފައިން ނުކުމެ އުޅުމުގެ ތެރޭގައި، އޭގެ ތެރެއިން ބައެއް ތަންތަނުގައި މަރުވާން ދޫކޮށްލާފައި ތިބި ބަޔަކު ވަނީ ފެނިފަ އެވެ. ސިފައިންނަށް ފެނުނު އިރު އޭގެ ތެރެއިން އެއް ބައި މީހުން މަރުވެފައިވާ ކަމަށް ވެސް ރިޕޯޓުތައް ވަނީ ބުނެފަ އެވެ.\nއެކަމާ ގުޅިގެން އެއްވެސް އިހުމާލެއްވޭތޯ ބެލުމަށް ސްޕެއިން ޕްރޮސެކިޔުޓާ ޖެނެރަލް މިހާރު ވަނީ ތަހުގީގެއް ފައްޓަވައިފަ އެވެ. ކޮވިޑް-19 ޖެހިގެން ސްޕެއިންގައި މަރުވި މީހުންގެ އަދަދު މިހާރު 2،694 އަށް ވަނީ އަރައިފަ އެވެ.\nއިއްޔެ އެކަނިވެސް ސްޕެއިންގައި 500 އަށް ވުރެ ގިނަ މީހުން މަރުވެފައިވާއިރު، އެ ބަލީގެ އެންމެ ބޮޑު ނުރައްކަލެއް އޮންނަ އުމުރުން ދުވަސްވީ މީހުނަށް އިހުމާލުވަމުންދާކަމުގެ ތުހުމަތުތައް ވަނީ އިތުރުވެފަ އެވެ.